
A londoni The Inguirernek, az angol unitáriusok eme je- 
les heti lapjának 1933 évi augusztus és szeptemberi számaiban 
Ouo vadis cimen egy jelentős vita folyt le. A vitára Bottomleynak, 
egy ausztráliai papnak cikke adott alkalmat. Bottomley ugyanis hét 
évi távollét után hosszabb időt töltött Angliában s az angol unitá- 
riusok vallásos életéről nagyon lehangoló benyomásokat nyert. E 
benyomások alapján azt állítja, hogy nem látott sehol buzgó vallásos 
életet; a papok régi iskolai hagyományaikkal üresre prédikálják a 
templomot; az öregek, akik még érdeklődnek a vallás iránt, ma- 
holnap kihalnak s a helyük üres maradt, mert az ifjak nem jönnek 
a helyükbe. Ha ez így megy, a szomorú vég kikerülhetetlen. Bot- 
tomley egy eredeti, dinamikus vallást kiván, amely a mai világ szük- 
ségleteinek teljesen megfelei. Egy ilyen megállapítás természetesen 
nagy felindulást okozott, de a kérdéssel komolyan foglalkoztak. 
Clark Ritherdon annak a véleményének adott kifejezést, hogyha a 
feladott kérdésre felelni akarunk, tudnunk kell, honnan jövünk, ki a 
mi vezérünk s mi a haladás utja? A vallást Mariineau nyomán ha- 
tározza meg, amely ,hit egy örökkévaló Istenben, egy isteni lélek- 
bén és akaratban, amely a nagy mindenséget kormányozza s az 
emberiséggel erkölcsi viszonyban áll." E nyilatkozatból látszik, hogy 
ő az unitárius vallásosságot Martineau szellemében látja, Martineaut 
tekinti vezérének. 

Nem a mi feladatunk, hogy azt kutassuk, mennyiben van igaza 
a fönti kemény, aggódó kritikának az angol unitárius vallásosságot 
illetőleg. Bizonyos, hogy nincsen tulzás nélkül, de az is bizonyos, 
hogy valami van benne. Sőt akkora igazság van benne, hogy bi- 
zonyos mértékig mi is köpenyegnek vehetjük, magunkra vonatkoz- 
tathatjuk s a kérdésre felelnünk kell. Hogyan állunk mi magyar 

unitáriusok ? Haladunk-e mi vallásosságban, benső egyháziasságban ? 
Hova megyünk és milyen jövőt várhatunk? A diadalmas jövő biz- 
tat-e minket, vagy pedig a reménytelenségnek kopár, sivár képe? 
Erre a kérdésre szeretnénk feleletet adni. Hogy a feleletet megad- 
hassuk, számba kell vegyük, hogyan állunk mostan? Honnan in- 
dultunk el, milyen uton jutottunk idáig, s a jövő felé melyik uton 
kell haladnunk. 

Hogyan állunk jelenleg? Ha a bírálatnak az a célja, hogy 
minél sötétebb képet fessen tárgyáról, akkor nagyon hálás téma az, 
hogy erről beszéljünk. Tagadhatatlan tény, hogy sok nemes törek- 
vés, kiváló tehetség és munkás elme van egyházunkban, de vala- 
hogy mégsem mutatkozik olyan eredmény, amilyennek lennie kellene. 
Vaunak kiváló elmék, akik a vallás egyes kérdéseinek mélységébe 
hatolnak, de azért mégsem látszik meg az az egyakaratú, egyetértő 
munka, amilyennek egyházunkban folyni kellene. Nagy szép elveink 
vannak s azokról nap-nap után hallunk. Ilyenek: a türelem, sza- 
badelvűség, haladás, szabadság, egyéni hit, individuálismus stb. Ezek 
a nagy gondolatok az emberiség történetében jelentős, tisztelt helyet 
töltöttek be s töltenek be ma is. A kis Erdélynek a szabadelvűség 
és türelem oly nagy dicsősége, hogy attól megfosztani nem fogja 
senki. A mi vallásunk a szabadelvűség és türelem korában szüle- 
tett, virágzott és fejlődött. Amikor a szabadelvűség talajt veszitett, 
vallásunkat egymás után érték az elvíselhetetlenebbnél elviselhetet- 
lenebb csapások. Angliában és Amerikában is csak akkor keletkez- 
hetett az unitárius vallás, amikor a szellemi szabadságnak feljött a 
napja. Nekünk tehát a szabadság létalapunk. Amikor a szabadság 
és szabadelvűség a kormányzatban megszünt, a 17 és 18 századi 
elnyomatások alatt, egyházi javainkban hiveinkben rendkivül sokat 
veszítettünk. Azonban ebben a zivataros időben a külső támadá- 
sokkal szemben megmaradt a benső vallásosság, az összetartás, a 
jobb jövőben való határozott bizalom, amely megsegitette elődeinket 
arra, hogy a nehéz időket átéljék. Ezekben az időkben minden 
nyomoruságos körülmények ellenére is kiváló művek keletkeztek, 
jóltevők és egyház-, szervező és mentőlelkek támadtak, akik a je- 
len számára megmentették az egyházat. 

A szép és nagy elvek : szabadság, szabadelvűség és türelem, 
individualismus, nem elegendők. Ezek szükségesek a munkára, de 
lényegében nem nekünk, a kisebbségeknek, hanem a hatalmon lévő 

többségnek kell emlegetni és megtartani. Mi a szabadság és a sza- 
badelvűség védelme és oltalma alatt a mi hitünket, vallásunkat kell 
hogy igazán erőssé, méllyé és minden szempontból elfogadhatóvá 
tegyük. Ha másképpen cselekszünk, fölületesek leszünk, azoknak a 
malmára hajtjuk a vizet, akik a szabadelvüséget, türelmet és a ha- 
ladás gondolatát a vallásból kizárják. A haladás gondolata csak 
a vallás területén belül lehet. Akik elhagyják a vallás körét és ide- 
gen elveknek hódolnak (materiálizmus, pozitivizmus, stb.) minden 
jóhiszemű, jóravaló törekvésük mellett is, csak ártanak az ügynek. 
Attól tartok, hogy Dávid Ferencet ma is sokan félreértik. Nem az 
igazságért rajongó, az Isten mélységeit kereső Dávid Ferencnek a 
hivei ezek, hanem annak a torzképnek, melyet az ellenséges indulatú 
szász történetíró: Schacseus festett róla. E szerint (Dávid F.) , csu- 
damód ujságszerető, szerfelett dicsvágyó, a szinpadias vitatkozásokat 
annyira kedvelő férfiu volt, hogy magával egyenlőt, hagyján, hogy 
nálanál nagyobbat türni nem tudott". ! 

Attól tartok, hogy öntudatlanul bár, de sokan vannak, akik a 
haladás, a modernség és szabadelvűség szavainak a hatása alatt 
nem az igazi Dávid Ferencnek, hanem az ellenséges indulatú iró 
Dávid Ferencének járnak a nyomdokain. A haladás olyan lesz, 
mint amaz autós utasé, aki 80 kilómeteres sebességel rohanva átal- 
száguldott Shakespeare szülővárosán s megnyugvással mondotta : 
hála Istennek iít is voltam. Amiként Shakespeare szelleme meg- 
érdemel hosszabb időzést, a vallásnak is olyan kérdései vannak, 
melyek nemcsak rövid időre, hanem egész életünkre lekötik fi- 
gyelmünket és minden képességünket. A nagy eszmék igazi lelket 
tápláló értékek, ha teljes lelkünkkel hódolunk előttük és valóság- 
gal veszedelmesek, hogyha fölületesen, vagy helytelenül fogjuk fel. 

Én azt hiszem, hogy nálunk e körül hibák vannak s a hi- 
bákat elkerülhetjük, ha a fölvetett kérdés alapján utánna nézünk, 
honnan jövünk, milyen utat futottunk meg s mi lesz a jövőt ille- 
tőleg a tervünk. 

Az unitárizmusnak, mint felekezetnek kezdete a reformációban, 
mint eszmének a Jézus evangéliumában van. Mint reformáció abban 
találja meg hívatását, abban van értéke és jelentősége, hogy a re- 
formáció alapeszméjét teljesen komolyan vette és végre is hajtotta. 


1 Idézi Pokoly József: Az erdélyi ref. egyház története 1. K. 183 I. 

A haladás és a szabadság a legtökéletesebben megnyilvánult benne. 
Azt mondották a nyugati nagy reformátorok, hogy el kell dobni 
minden külső tekintélyt s vissza kell térni a bibliához. Ott és csak. 
is ott lehet megtalálni a teljes igazságot. Azt hitték, hogy megtet- 
ték, amit alapelvül felállítottak. Nem tudtak a régi kor minden ha- 
gyományától megszabadulni. Dávid Ferenc és társai a szentirást, 
amely a reformációnak igazi alapja egész küzdelmes életükön át 
tanulmányozták s a nagy viták hevében megtalálták annak igazi 
értelmét. Dávidban az őszinteség és bátorság oly nagy volt, hogy 
az egyszer felfedezett igazságot véka alá nem rejtette. Előbb elfo- 
gadja a nagy általánosságban a Luther, Kálvin és a máglyahalálra 
itélt Servét Mihály álláspontját, de végűi ezektől mind eivált,  mi- 
dön eljutott a Krisztus nemidásának tanáig. Dávid Ferenc haladása 
nem a fölületes ember fékevesztett rohanása volt, hanem az igaz- 
ságért égő nagy léleknek szomjúsága. Benne három nagy vallásos 
eszmény domborodik ki, amely a vallásnak leglényegesebb szem- 
pontja: Isten, szabadság és halhatatlanság. 

Minden vallás, amely méltó erre a nevezetre, Istenről, a leg- 
föbb valóságról egy képet alkot: , Minél magasztosabb az Isten 
képe, melyet a vallás megalkotott, annál fejlettebb a vallás", mondja 
Böhm Károly, a nagy magyar gondolkozó. Dávid Ferenc hosszas 
bibliai tanulmányozás után megértette, hogy az Istenről alkotott 
fogalomnak oly tisztának kell lennie, melyet semmi sem zavar. Ép- 
pen ebben leli magyarázatát az a tény, hogy műveinek legnagyobb 
részében az Istennel foglalkozik. Más kérdések mind eltörpülnek e 
legfőbb kérdés mellett. Ismeretes, hogy Dávid Ferenc Jézust isten- 
nek tartotta még 1571-ben is, de rájött, hogy ez ellen éppen maga 
a történeti Jézus tiltakozik a leghatározottabban. Dávid megérezte, 
hogy imája ugy tud egyenesen az Istenhez jutni, hogyha semmi sem 
zavarja az Ő hitének egyenes szárnyalását. Martineau egyik érte- 
kezésében rámutatott arra, hogy miért került Jézus az istenség má- 
sodik személye tisztébe. Azért, mert az Isten atyai voltát igy köny- 
nyebben megtalálja az emberi lélek, az Isten atyasága a fiúban 
nyert való kifejeződést.! A vallásalapítók külömben a hivők lelké- 
ben többnyire isteni rangot nyertek. Dávid Ferenc élete utolsó sza- 


1 Martineau: Kivezető út a szentháromság feletti vitából, Ker. 

kában egésszen tudatosan az Isten atya voltát ragadta meg. Bizo- 
nyos, hogy ezen álláspontjának a kifejlesztésére nagy befolyással 
voltak azok a vitatkozások, melyek szerint az ellenkező állásponton 
levő reformátorok egymás tételeit keményen birálták állandóan. Le- 
hetséges, hogy a kérdés logikuma is befolyással volt rá, mert az 
antitrinitáriusok a biblia tekintélye mellé beállították tekintélynek a 
józan észt is, de bizonyos, hogy Jézus állásponja volt ebben a kér- 
désben rájuk nézve döntő. Hogy ez az álláspont mennyire benne 
volt a magyar lélekben, mutatja az, hogy az alföldi unitáriusok 
Karádi Pál püspökkel az élén még Dávid Ferenc elitéltetése után is 
kitartottak e mellett az elv mellett.! A lengyel unitáriusok megma- 
radtak általában amellett az elv mellett, hogy Jézus Istenné lett, sőt 
az angol és amerikai unitáriusok is kezdetben ezen az állásponton 
voltak." Hogy az unitáriusok nem feledték el Dávid Ferenc hitbeli 
felfogását, a 17. században nem egy körülmény igazolja, habár a 
hatalom szigorúan őrködött azon, hogy a Blandrata-féle elvektől s 
a deézsi egyezkedésben megállapított tételektöl el ne térjenek. Jel- 
lemző mind a deézsi egyezkedésre, mind pedig a Blandrata által 
szerkesztett Consensus Ministrorum kezdetű iratra, hogy főképpen 
az Istennel foglalkozik, az istenségbe értve Jézust is, a vallás többi 
eléggé fontos részét nem is emliti. Ez is mutatja, hogy az unitárius 
vallásnál az Isten létele a legelsőrangúan fontos kérdés. 

Az Isten-hitből egyenesen következik a szabadság eszméje. 
Gordon Sándor azt mondotta: mi azért vagyunk unitáriusok, mert 
szabadok vagyunk.? A reformáció feloldotta a lelkeket a hierarchia 
uralma alól. Megadta a jogot arra, hogy mindenki olvassa az irá- 
sokat és megismerhesse az írások szellemét. Ámde ez még csak a 
módszer volt a szabadságra. Az Istennek ismerete adta meg a sza- 
badságot, a teljes, tökéletes szellemi szabadságot. Bizonyos, hogy a 
nyugoti nagy reformátorokat is a szabadság gondolata hatotta át, 
de őket a szabad szellem nem emelte oly magasra, mint Dávid Fe- 
rencet. Átlátták, hogy Istent igazán hinni, Istennel lenni, annyi, mint 
szabadnak lenni, dé a hagyományos lelki örökségtől nem tudtak 
megválni. Az élet sötét oldalait tulságosan sokra méltatták, nem 


1 Kanyaró : Unitáriusok Magyarországon 85—100 lap. 
2 Pristley, Channing. Á 
3 Gordon: Heads of the English Unitarian History, 

emelkedtek a szellemi szabadságnak oly nagy magaslatára, ahol 
meglássák teljesen azokat az arányokat, melyeken az emberi szel- 
lem szabadsága teljesen érvényesül. A hit Isten ajándéka, minden 
szabad tehát, ami Isten felé vezet. A hit nem másnak, hanem az 
Istennek és az embernek az ügye. Nem a zsinatoké, nem a világi 
hatalomé, a léleknek sajátos joga és kiváltsága. Dávid Ferencnek 
abban van egyik főérdeme, hogy nemcsak magának követelte a sza- 
badságot, hanem mindenkinek a számára. A hatalom soha el nem 
ragadta. Egyetlen bizonyitható adat sincsen róla, amelyben  oszto- 
zott volna a hatalom tulkapásaiban. A szabadságot mir.d-nki más 
számára is követelte. A bibliából a szabadság szellemét szivta ma- 
gába. Neki a biblia nem egy papiros pápa volt, hanem igazi lélek 
és élet. 

Dávid Ferenc életének kutatói csaknem mind szemet hunynak 
a nagy reformátornak a halhatatlanságra vonatkozó hite elött. Aki 
beszél róla (Pokoly József,) inkább csak azért teszi, hogy kimutassa; 
miszerint kissé khiliasztikus nézetei mennyire nem egyeznek meg 
azzal a felvilágosult és észszerű vallással, melynek előnyeit a 19. 
századi unitárius irók annyira kidomboritották (különösen Kanyaró)." 
Tagadhatatlan, hogy Dávid Ferencnek az ujszövetség némely  he- 
lyei alapján (különösen Jelenésekről irott könyv) khiliasztikus né- 
zetei voltak s ezeknek , modern"-volta ma már nem is vitatható. Ez 
azonban az őskeresztényeknek is hite volt. Nem a részletkérdések 
a fontosak itten, hanem magának a halhatatlanság gondolalának a 
kérdése. Ha magát a részletkérdéseket vizsgálva, összehasonlítjuk 
a tudomány mai eredményeivel, a Dante Divina Comediaját telje- 
sen törkre tehetjük, nevetséges képzelődésnek vehetjük. A világfel- 
fogás változása nem dönti meg valamely igazságnak lényegét, ha- 
nem csak módositja részleteit. A lényeg a halhatatlanság s az Dan- 
ténál is, Dávid Ferencnél is és minden mély léleknél ugyanaz. Dá- 
vid Ferenc azt mondja poszthumus művében: , A bibliában az van 
mondva, hogy Jézus Isten fia. Mi is Isten fiai fogunk lenni, mert 
mi is Krisztussal együtt fogjuk birni az istenországát, a dicsőséget, 
a felmagasztaltatást. Krisztus meghalt a bűn miatt, hát mi is meg- 
halunk a bün miatt; feltámadott a Krisztus és él, mi is felfogunk 
támadni és élni fogunk. Ha őt követjük, mi is felfogunk menni a 


! Pokoly i. m. 225 lap. 

mennybe s ott mi is Istennek jobbjára ülünk. Hogy ezt tehessük, 
keressük mindíg az égieket és öljük meg a földre lehúzó részünket. 
Mi emberek a Krisztusban való hit által szereztünk magunknak örök 
életet. Akkor van örök életünk az Isten fiában való hit által, ha 
elhisszük azokat, melyeket az Isten az ő fia által nekünk az élet 
felől kijelentett és cselekedjük azokat, amiket nekünk parancsolt. 
Most még a földön még csak reménységben birjuk az örök életet, 
de a jövőben, a halálunk után, Krisztussal együtt fogjuk birni azt. 
Hogy ezt csakugyan birni fogjuk, erről bizonyosság az Isten fiába 
vetett hitünk, ami nem egyéb, mint hinni annak a bizonyosságnak, 
amelyet az Atyaisten az Ő fiában kinyilatkoztatott. Mit tesz tehát 
birni az örök életet? Azt, hogy maga az Atyaisten a mi életünk, 
benne élünk, vagyunk és mozgunk. És a Krisztus is valósággal az 
életünk és jeldáriadástínk; mivel benne bírjuk életünk és feltámadá- 
sunk zálogát és fijonyosságátő ű 


Kétségtelen tehát, hogy Dávid Ferenc vallása valóban a vallás lel- 
két ragadja meg. Istenben való hite magával hozza, mint vele szu- 
rosan egybetartozót: a szabadságot és az örök életet. A Dávid 
Ferenc tana ebben a kérdésben nagyon közel állott a Socinuséhoz. 
Socinus szerint Jézus feltánadása és mennybemenetele által lett Isten. 
Dávid Ferenc szerint is feltámadott, mennybe ment s ottan segitsé- 
günkre van a feltámadásban, az üdvösségben. De érezhető az a 
meggyőződése is, hogy Krisztus által mindenkor, ebben a földi élet- 
ben is Istenben vagyunk. A földi élet is része az örökkévalóság- 
nak. Természetesen a logika derék fegyvereivel ezt a felfogást is 
lehet támadni, lehet benne kifogásokat találni, de a vallásos ember 
benne mély és igazhittől áthatott vallást talál. 

A történelem különös szeszélye ugy hozta magával, hogy Dá- 
vid Ferencet tanával együtt elitélték és az unitárizmusnak először 
a Blandrata hitnézete, ami trinitárianizmus volt, azután a szocinianizmus 
alapján állapitották meg hitvallását. A hivatalos hitvallásunk nagy- 
jában a szocinianizmuson alapult egésszen a Channing-Kriza káté 
megjelenéséig. Azonban az unitáriusok lényegében sohasem feledték 
el Dávid Ferencet. Enyedi György nagy műve s általában a kü- 


1 Dr. Borbély: A mai unitárius hitelvek kialakulásának története. Ker, 
Magv. LXI. évf. 150, 151 lap. 

lönböző időben fennmaradott imádságok Dávid Ferenc nagy lelke 
sugallatát igazolják. 

A történelem folyamatán átjöve a jelenbe, a ma élő unitáriusok 
egyik legkiválóbbja, az oxfordi Manchester College nyugalomba 
vonult igazgatója, Jacks is e három eszmét: Isten, szabadság és 
halhatatlanság, tartja a vallás leglényegesebb kérdéseinek". Ha Is- 
tenben hiszek, hinnem kell a más két eszményben is, mert az élő 
Isten eszméjéből okvetlenül következik a másik kettő is. Az igaz 
modern vallás tehát lényegében ott van, ahol Dávid Ferenc már a 
16-ik században kereste a vallás igaz lényegét. Egyik kiváló uni:; 
tárius lelkész, aki egyidőben az amerikai unitárius társulatnak elnöke 
is volt: St. John Károly, a halhatatlanságot teszi a ma vallása 
szivének." 

Valóban, a mi hit elődeink sohasem tudtak volna annyi ke- 
serves üldőzést elviselni, ha nem lett volna meg bennük a halhatat- 
lanság hite. Egyháztörténelmünk följegyezte, hogy Gróf Hugó D :m 
ján császári megbizott a tordai templom elvétele alkalmával az 
akkori papot: Keresztúri Sámuelt rá akarta beszélni, hogy térjen 
át a katholikus vallásra. Igért neki minden jókat az áttérés remé- 
nyében. Keresztúri Sámuel a sok földi jóknak fölszámlálása után azt 
kérdezte : , Hát üdvösséget adhatsz-e?" A császári megbizott ilyen 


szempontokkal nem törődött; dühbe jött s most már félretette az 


ékesszólás fegyverét s a papot kidobatta a saját házából. 

Amely vallásos meggyőződést a halhatatlanság eszméje hat 
át, ott a vallás szinezete mindenkor optimista. Nem a fölületesség 
optimizmusa, amely nem lát semmi sötét szint a világon, hanem a 
komoly mély lélek optimizmusa, amely az életben található minden 
sötétség mellett föltétlenül hiszen a világosságnak, az igazságnak 
végső diadalában. A magyar lélek optimizmusa a Madách optimiz- 
musa. Egymásután peregnek le a sötétnél sötétebb szinek, tragiku- 
sabbnál tragikusabb felvonások s a végén az egész földünk elve- 
szettnek látszik, de végül mégis fölhangzik az isteni biztatás és 
megnyugtatás : Ember küzdj és bizva bizzál! 

Az evangélium annyi mint örömüzenet. Már a szóban benne- 

! P. Jacks : A Living Universe. 

? St. John Károly-Benczédi: A ma vallása. 

3 Sándor István följegyzése. 

foglaltatik a tiszta optimizmus. De azért itt is gyakran szó van 
sirás-rivásról, fogak csikorgatásáról, szó van a gyehennáról, az el- 
veszett életről és lélekről. Maga a nagy Mester, Jézus is fájdal- 
mában igy imádkozik: Ha lehetséges muljék el tőlem e pohár... 
Én Istenem, én Istenem, miért hagytál el engem. De ezeket mind 
a test gyöngesége igoddjás A lélek erőt nyer Istentől, mert érzi, 
hogy Istenben van s a kereszt kinjai közepette is azt mondja : 
, Atyám, a te kezeidbe ajánlom lelkemet." 

Dávid Ferenc és követői az evangéliumra alapitották vallá- 
sunkat. Az ujtestamentumi iratok között a páli irány nagyban kü- 
lömbözik ettől szinezetben és alapfelfogásban is. A páli teológia az 
ember bünös tehetetlenségéből és romlottságából indult ki. Az embert 
csak Krisztus kiontott véréből származó elégtétel alapján üdvöziti 
az isteni kegyelem. A jézusi felfogás semmit sem tud az emberi ter- 
mészet eredendő büneiről és magával való tehetetlenségéről. Azért 
a vallás lényegét nem a megváltásban, mint a páli irányzat, hanem 
az Istennel való együttlétében találja, mint Jézus, aki azt mon- 
dotta, hogy én és az atya eggyek vagyunk. Mi is Isten gyermekei 
vagyunk mindnyájan s ezen mélységes és üdvözitőtudat adja meg a 
mi vallásunknak lényegét és jelentőségét. 

A föntiekkel azt hiszem, bogyha vázlatosan is, rámutattam arra, 
hogy honnan és hogyan jutottunk el máig. A ma a mostani bibliai 
ismeretek alapján Jézus életében, tanitásaiban, személyiségében 
találja meg a vallásos élet legfőbb vezérét. Mi tehát Dávid Ferenc 
lelkének követői a Názárethi Mester evangéliumában találunk meg 
minden ihletet, minden utmutatást a haladás végtelen utján. Ez ter- 
mészetesen nem uj dolog, hanem nagyon is régi. Lényegében mi 
vagyunk a kereszténység legősibb, legigazibb megjelenésének : 
Jézus igazi vallásának (és nem a Krisztusról való vallásnak) a leg- 
hüségesebb megtartói. 

Ami pedig a haladás, tudomány, szabadelvüség, egyéniség 
kérdéseit illeti, a fentiekből a megoldás önként következik. A mi 
álláspontunk szerint a vallás önálló, sui generis lelki jelenség, amely 
nem szorul rá a tudomány: igazolására. Együtt, párhuzamosan halad 
a tudománnyal, de más a célja és hivatása, más a lényege, mint a 
tudománynak. Az sem volt jó, mikor a filozófia áncillája volt a teo- 
lógiának, az még rosszabb lenne, ha a tudománynak lenne szol- 
gája a vallás. A tudományok . történetéről azt mondja Rabbin- 

dranath Tagore, hogy az lényegében nem más, mint a tévedések 
története. 

Az egyéniség kérdését is megoldja az ujszövetségi vallás. Ha 
Isten gyermekének tudom magamat, ha ugy szeretem embertársamat, 
mint magamat, akkor nem Nietsche-féle önző uralomra vágyó gon- 
dolataim és terveim vannak, hanem szolgálni akarok Istennek és 
embernek egyaránt. Szolgálni akarok Isten országa eljöveteléért tel- 
jes erőmmel és minden tehetségemmel, ami a legfőbb szociális fel- 
adat. A külömböző önző eszmék és fölületes gondolatok nem fog- 
nak eltériteni a mély vallásosságtól, nem fognak szerfölött ujság- 
szeretővé és dicsvágyóvá tenni, a szabadelvűség nem teszen ben- 
nünket közömbössé a magunk vallásában, hanem csak türelmessé 
a mások vallásával szemben s arra fogunk törekedni, hogy annak 
a vallás-erkölcsi eseménynek, amit az unitárizmus jelent, a legja- 
vát adjuk. 

Megvagyok arról győződve, hogy elődeink jó uton jártak, ma 
a Jézus nyomdokain járva a mi nagy unitárius vezérszellemeink 
(Brassai, Derzsi,  Channing, Martineau, Carpenter, Gordon, Ferencz 
József, Péterfy Dénes stb.) nyomdokain jó uton vagyunk s ez az 
ut továbbra is nekünk az egyedüli helyes ut Isten dicsőségére s az 
ember szolgálatára. 


Benczédi Pál, 

Az unitárius ifjuság szerepe a többi 
keresztény ifjuság soraiban. 
— Konferencia-beszéd Budapesten. — 
II.-ik közlemény. 


Tévedne az, aki pusztán az ifjuság érdekével magyarázná a 
föld népéhez való fordulást. Ennek sokkal mélyebb lelki alapjai 
vannak. Mig a kalmár elszakad a minden élet alapjától, a földtől, 
addig a paraszt megtartja azt az éltető kapcsolatot. S mig a ke- 
reskedő népek a föld-ől való elszakadás után rendesen Istentől is 
élszakadnak, addig a paraszt általában az istenes világnézet legerősebb 
támasza marad. Nem mintha ez az összefüggés szükségszerü volna, 
de kisértésszerü és a valóságot tükröző. Az ember a testi jólét, az 
arany birtokában mindig abba a szönyü válságba jut, hogy meg- 
feledkezik a jólét adójáról az arany igazi uráról: Istenről. Az em- 
ber bátran lehetne az arany ura s lehetne a jólét zavartalan bir- 
tokosa, ha nem feledkeznék meg az örök igazságokról. De megfe- 
ledkezik s ilyen időkben következnek be a szörnyü szenvedések, a 
kultúra aláhanyatlása, az életnivó sülyedése, a tömegnyomor. Össze- 
dől a hazugságokon épülő kártyavár, hogy az ember ujra kezdje, 
hátha meg tudja épiteni az uj házat az igazságok alapján. Mi most 
egy összeomló világ aláhulló cserepein, majd falain, májd oszlopain 
állunk s előlről kell kezdenünk mindent, hogy tisztességesebben, iste- 
nesebben próbáljunk meg mindent s ha ez egyszer sikerülne, mienk 
lehetne a jólét, mienk lehetne az arany, már ugyse használnók éle- 
tünk megrontására, hanem csak muzeumaink diszitésére, vagy talán 
hasznos dolgok készítésére. 

Az uj nácionálizmus ebből a filozofiai — vallásos meg gondolás- 
ból avagy kényszerüségből fog a primítiv életformák felé fordulni: 

Mert hisz az ujjáépiítést csak alól lehet kezdeni, fent .csak ideig- 
óráig toldozni-foldozni lehet. Ha tehát az uj nácionálizmus örül a 
merkantil életforma bukásának, ezt nem azért teszi, mert olyan 
nagy öröm lefelé sülyedni az életnivóban, hanem mert olthatatlan 
vágyat érez szellemiekben felemelkedni, de ezt a felemelkedést nem 
lehet máskép megszerezni csak szenvedésekkel, csak az életnivónak 
leszállításával. Ezt nem értik még Amerikában, ezért rángatódznak 
hisztérikusan, ha egy uj jóléthullámról hallanak uj vezetőik beszé- 
deiből, pedig hát a prosperity-nek vége van, a merkantil szellem 
iszonyú haláltusát él át s ami most szemünk előtt foly: bankok 
önmagukba zárkózása, a nagy gazdagok öngyilkossíga, vagy csu- 
fos futása, tömegek végtelen nyomora, nem más mint a kapitálizmus 
, dasse macabre"-ja, amelynek képekben való megörökitéséhez Dü- 
rernek vésőjére volna szükség. 

Az uj nacionálizmus minket magyarokat előnyösen érint, mert 
mi agrárnép vagyunk. De a merkantil népek közt is voltak mindig 
egyének, kisebb-nagyobb csoportok, amelyek nem szakadtak el az 
örök igazságtól, mert minden kalmárságuk dacárais megőrizték az 
érintkezéseiket a mindenek alapjával: Istennel. S viszont az agrár- 
népek is, különösen az utóbbi időkben, annyira befolyása alá ke- 
rültek az ujkori gondolkodásnak, hogy sok hazugság, sok szenny 
rakódott le lelkükre s igazán csak mellüket verhetik a  merkantil 
népekkel együtt. 

Egyszóval alapos tisztogatásra, a hibáknak, a bűnöknek fel- 
ismerésére, egy nagy öÖnmagábanézésre van szüksége az egész euró- 
pai kulturának, ha meg akar menekülni a hazugságokban való meg- 
semmisüléstől. S mi unitáriusok, mi hiszünk a megtérés lehetőségé- 
ben. Mások ám akarják ezt az egész kérdést: az uj nácionalizmus 
kérdését  üldözésekkel, kegyetlenkedéssekkel, durvasággal, erősza- 
koskodással megoldani, mi tudjuk, hogy ez mit sem használ. Egye- 
dül csak a befelé fordulás, önmagunk rendbehozása, a felvilágosító 
munka, a hibák, a bűnök feltárása, az ifju nemzedék elméjének a 
mult előitéleteitől való megszabaditása, egy új nemzetgazdaságtan 
és egy új, a római joggal szembehelyezkedő törvénykönyv szer- 
kesztése és végrehajtása, ezek azok az eszközök, amellyel a mer- 
kantil szellemet megtörhetjük s ha teljesen meg nem is szüntethet- 
jük, de jelentőségét és súlyát a minimálisra csökkenthetjük. Ilyen 
filozofiai és jogi eszközök sokkal hatékonyabbak és a megtéréshez 

sokkal inkább vezetnek, mint azok a faji elmélkedések, amelyeket ha 
valaki komolyan vesz, azt se tudja végeredményben, hogy melyik 
nemzetnek a fia vagy leánya. 


Nekünk hinnünk kell abban, hogy minden egyén Istennek gyer- 
meke s igy örök üdvösségre van teremtve s nekünk minden ember 
örök üdvösségén kell dolgoznunk még a nemzeti életben is. Igy ta- 
nitja ezt Jézus, akinek számára az 0 nemzete és az ő nemzeti érzése 
is csak eszköz volt Istenországa megépitésére. 


S ezzel elérkeztünk problémakörünk második szeletéhez: az 
ujjáébredő vallásossághoz. Azt mondják, hogy minden út Rómába 
vezet, de ez bizonyára a mai nyelvre lefordítva csak azt jelntheti, 
hogy minden kérdés végeredményben ugyis elvezet a vallás kérdé- 
séhez. Mert aki idáig nem tudja vezetni a problémákat, az befeje- 
zetlenül hagyja a gondolatépületet, bármely körből meritse is mon- 
danivalóit. A nemzeti eszme is önmagán tulra mutat, ha azt a maga 
mélységébe akarjuk megragadni. 

2. A vallásos érzés lesz az eljövendő uj korszak lelki világá- 
nak, igazi benső lelki kultúrájának a koronája. A vallás az életnek 
legmélyebb, legrejtettebb jelensége, amelynek sorsa ma még ke- 
vésbbé tisztultan áll előttünk, mint a nácionalizmusé. De hiszen a 
történet menetére is érvényes az a mondás: könnyüről a nehézre, 
nehézről a nehezebbre. S mi volna a materializmus mocsarában 
bukdácsoló ember számára nehezebb, mint egyszerre átlendülni a 
vallás tisztult magasságába. De hogy ezen a téren is megtörténtek 
az első lépések, melyeket napról-napra, évről-évre szép lassan kö- 
vetnek a többiek, azt bizonyitja az ifjuság mind nagyobb érdeklő- 
dése a vallási kérdések iránt. 

0. Spengler korunk egyik legnagyobb gondolkodója , Gép és 
ember" cimü művében rámutat arra az óriási változásra, amelyen a 
technikai c vilizáció az ifjuság magatartása következtében keresztül 
fog menni. Ugyanis ahhoz, hogy a technikai berendezkedésünk fenn- 
maradjon, legalább is olyan mérvü érdeklődésre volna szük- 
ség a technika iránt, mint amilyen volt az elmult utolsó ötven év- 
ben az ifjuság soraiban. , De évtizedek óta az összes nagy és régi 

 iparországokban ez mindinkább megváltozik... Az ember egysze- 
rübb, a természethez közelebb álló életformák felé fordul. Kisérletek 
helyett sportol, gyülöli a nagyvárosokat, menekülni akar a lélek- 

telen tevékenység kényszeréből, a gép rabszolgaságából, a technikai 
szervezés hideg és tiszta atmoszférájából. Éppen az erős, az alkotó 
tehetségek fordulnak a tudománytól és a gyakorlati problémáktól a 
tiszta szemlélődés irányába. Okkultizmus és spiritizmus, India filc- 
zófiái, keresztény, vagy pogányszinezetű metalizikai tépelődések — 
melyeket a darvinizmus idején lenéztek — bukkantak ujra fel. Az 
Augustus-korabeli Róma hangulata ez. Életuntságból elmenekülnek 
a civilizáció elől, primitiv földrészekre, csavargáshoz és öngyil- 
kossághoz. A született vezérek menekülése a gép elől megkezdődött " 

Igy tárja fel megdöbbentő realitással a jelen képét ez a nagy 
gondolkodó s a jelenképe valósággal jóslat az eljövendő kor szá- 
mára. Az ember megunta a testi jólét folytonos keresését, nem talál 
többé semmi izgatót abban, hogy a természet erőit hatalma alá 
hajtsa, egyelőre csak a mult csömöre üli meg gyomrát s magát 
kerülve, valami mást keres, ami feledtesse a tegnap mámorát S a 
mának fejfájását, de holnap már ismét önmaga felé fog fordulni, 
jobbik énje felé, amely visszakapcsolhatja öt a nagy mindenségbe, 
amellyel eddig ellenséges lábon állt és útat nyithat neki a természet 
világába, melynek ő is tagja, söt nemes tagja; barátja, aki  szere- 
tettel hajol alá a virághoz és gyönyörködik a levegő  énekeseiben . 
királya, mert hiszen a szellem koronáját az Ő fejére tette az AL 
kotó; de egyszersmind szolga is, alázatos szolgája az örök törvé- 
nyeknek, amelyek életet és halált osztogatnak, amelyeknek szemlélete 
és megértése az első lépcső, amelyen az isten az embert az Ő meg- 
ismerése felé elvezeti. Igy az ember megint az lesz, aminek a Te- 
remtő szánta: a természet legszebb virága, aki lelkének kinyilásá- 
val a kék eget akarja mosolygóbbá és az örökkévalóság levegőjét 
illatosabbá tenni. 

Ez a nagy önmagunkraeszmélés, a belső kérdéseknek feszege- 
tése az oka annak, hogy ifjú irók tollából mind több regény, költe- 
mény jelenik meg, amely az örökkévaló nagy kérdésekkel foglalko- 
zik s ha talán elavult vallási formákban és dogmákban nem is 
találhatják meg lelkük nyugalmát, de meg kell találniok és meg is 
találjuk a régi dogmák örök tartalmában, amelyeket csak meg kell 
tisztitani avult külsöségeiktől, hogy felfedezzük bennük az ember 
örök problémaállitását és örök feleletét, amely mindig ugyanaz, 
habár uj formában, uj fogalmazásban, uj nyelven, az ifjuság nyel- 
vén, az ifiuság szemén keresztül nézve jelenik ez meg. 

Az uj vallásosság természetesen különbözni fog az elmult idők val- 
lásosságától. Mert a kapitalizmus korának nincs is igazi vallásossága, 
hanem inkább csak egyháziassága. Az egyházat ugy tekintik, mint 
kitünő eszközt, amellyel tömegeket lehet kézben tartani. Hiszen a 
tömegekben még élt a régi vallásosság maradványa, amely templom- 
látogatásra ösztönözte öket s mily nagyszerü alkalom ez arra, hogy 
az engedelmesség szent kötelességével viszaélve az istennélküli ural- 
kodó osztály maga iránti engedelmességre szoktassa az embermillió- 
kat. A vezetők közül pedig azok, akikben már egy szemernyi is- 
tenhit sem élt, akik a leghüségesebben áldoztak az Aranyborjunak, 
azok is eljártak kötelességből a templomba, hogy lássák őket, hogy 
előhaladásukat biztosítsák, vagy hogy , példát mutassanak" a nép- 
nek. Mondanom sem kell, hogy ez nem vallásosság, hanem vallás- 
talan, söt istenellenes egyháziasság, ami mindenkor a farizeusok 
főbüne s amelynek legfőbb ellensége Jézus. Ez az egyháziasság mit 
. sem tud a vallásosság csalhatatlan jeleiről: az  elmélyedésről, az 
állandó bibliaolvasásról, a lelki könyvekbe való elmerülésről, szó- 
val a mai ujjáéledő igazi vallásosság legfontosabb tevékenységéről. 
Ezért ürülnek ki mindinkább a templomok s ezért tinik fel idejét- 
multnak, korszerüllennek a lélek legizgatóbb, örök problémája . 
az Isten. 

Az uj vallásosságban mindez megváltozik. Isten és ember vi- 
szonya a vallásos egyénnek égető belső kérdése lesz, amelyet va- 
lamiképpen meg kell oldani. Az új, modern vallásosság ismét meg- 
ragadja a Bibliát, a századok ősi kegyes irodalmát s azok segitsé- 
gével próbál rendet teremteni a jelen élet értelmetlenségében és zür- 
zavarában. Ez az elmélyült, töprenkedő vallásosság az igazi, nem 
pedig az, mely megrendeli a vasárnapi templomlátogatást, ha lelki 
szükséglet az, ha nem, s amely a társadalmi előnyök  megcsillogta- 
tásával akar Istennek (?) hiveket szerezni, Ezt a kalmárszellemü, ka- 
pitalista önzésen alapuló egyháziasságot az ifjuságnak, mélyen meg 
kell vetni, mint amely keresztény emberhez nem illik, de annál 
hatalmasabban kell küzdeni azért a vallásosságért, amely az arany- 
nak undoritó fénye nélkül, belső nagy szükségességből, megren- 
ditő roppant komolysággal akar minden embert életének nagy 
kérdéseire figyelmeztetni 

Az ilyen vallásosság mindig tiltakozni fog az ellen, hogy ide- 
gen erők használják fel ütökártyának vagy nyeregnek, amellyel a 


— 167 — 


Áz unitárius ifjuság szerepe a többi keresztény ifjuság soraiban. 


tömegek hátát megülhetik. Erre éppen a kapitalista világ utmuta- 
tása nyomán most törekszik egy ujjászülető nacionálizmus, azonban 
az uj nacionálizmus ma még a kapitalista világ sok régi vonását 
hordozza magán s ezek közül való ez a törekvés is. A vallás nem 
állhat nácionalista ideologia szolgálatába, hanem éppen a náciona- 
lizmusnak var: égető szüksége arra, hogy a vallás örökkévaló szent 
tanaihoz igazodjék. Ugyanis más igazság nincs, csak az örök lelki 
igazságok s ez oly hatalmas erő, oly hatalmas szikladarab, hogy 
ahhoz vagy alkalmazkodni kell, vagy összetörnünk szörnyü rázu- 
hanásunkban. Erre előbb-utóbb rá fognak jönni mindazok, akik ma 
még azt hiszik, hogy a vallás csak arra jó, hogy tömegeket mara- 
déktalanul szállítson a más hatalmas ideologiák számára. 

Most még csak egy kérdésre szeretnék unitárius, azaz evan- 
geliumi szempontból fényt vetni. S ez nem más, mint a nemzeti és 
vallásos érzés viszonya. Szögezzük le mindjárt azt, hogy ez a két 
érzés soha nem állhat ellentétben. Ahol ez mégis megtörténik, ott. 
az egyik eszme tulkapásáról, vagy talán mindkettőnek hatalmi vi- 
szályáról van szó s ez bizony nagy baj, mert azt jelenti, hogy nem 
valami szellemi értelemben fogják fel e nemes eszméket, hanem na- 
gyon is materiálista, önző módon. Mert csak ily esetben jöhet ez a 
két, különben igen nemes érzés egymással viszályba. 

Fel szokták vetni azt a kérdést is, hogy a két érzés k zül 
melyiknek van elsősége az emberi életben. Mielőtt erre a kérdésre 
felelnénk, mindenek előtt szegezzük le azt a tényt, hogy életemet 
és összes eszményeimet, céljaimat Istentől kaptam. A nemzeti esz- 
mények is az isteni akaratba való beilleszkedés által kapják meg 
végső szentelődésüket és azisteni akarat pecsétje nélkül önmagukban 
"mézve értelmetlenek. Isten ugyanis engem teljes és tökéletes  szel- 
lemnek szeretne látni s ezért küzd értem a világtörténelem folya- 
mán. De itt ebben a határok közé szoritott földi létben én nem le- 
hetek több, mintegy nemzet és egy felekezet tagja s még jó, ha 
legalább ez tudok becsülettel lenni. Tehát csak buzgó unitáriusként 
és becsületes magyarként élhetem le földi életemet s ezt a kettős 
eszményt meg nem haladhatom, amig ennek a földnek vagyok a la- 
kosa. Ha tehát a tényt akarja valaki megállapitani, azt a kérdést 
tevén föl előttem: Mi vagy előbb: magyar-e vagy unitárius, egy- 
szerüen azt fogom neki felelni; a kérdést nem értem, mert mind a 
kettő egyszerre vagyok. 

De ha értékmérőként, az örökkévalóság szempontjából akar- 
ják a kérdést előttem feltenni, akkor a fogalmazás nagyon rossz, 
mert igy kell feltenni a helyes kérdést:-mi az élet végső értelme : 
nemzeted, fajod földi élete, vagy az Istennél elrejtett egyéni örök 
élet. S erre a kérdésre a felelet nem lehet kétséges. Aszerint fo- 
gunk felelni rá, hogy mit tartunk a végső valóságnak. Aszerint 
togunk felelni rá, hogy van-e hitünk Istenben és az örökéletben, 
vagy nincs. 

Ha van hited, akkor igy fogsz felkiáltani boldogan: Tied va- 
gyok Istenem egészen, én szegény ember, Te utánnad sóhajtozom, 
mig itt bujdosok e földi téreken s szivem te utánnad eped, mig 
megváltott lélekként Hozzád vissza nem találok. Segits el a Te 
országodba, de addig mig ezt elérem, add meg, hogy becsületesen, 
tisztán, nemesen járhassak azokon a földi utakon, abban a nemzet- 
ben, abban a felekezetben, amelyet Te ajándékoztál minden földi 
gyermekednek. 

Dr. Iván László. 

Második és befejező közlemény. 


A munkástársadalom körén kivül élők alig sejtik azt a mér- 
hetetlen erkölcstelenséget, amely az emberi társadalomban a termelés, 
az emberi előretörés körében elterjedt. 

A nagytőke a maga módja szerint, a szervezett munkásság a 
munka jutalmát az amerikázások, sztájkok, a termelő eszközökben 
okozott károk és más csalafintaságok utján igyeksz.k kikényszeriteni. 

A háboru utáni állapotok arra mutatnak, hogy a nagytőke 
nemzetközi tud maradni, ellenben a munkásság nemzetközisége — 
a Népszövetség becsületes elgondolásán nyugvó szabályozáson túl — 
nemzetiségi elv előretörése folytán széttöredezett, s a munkásság 
ma nem is lehet sors-adta rendelése szerint más, mint nemzeti 
munkásság ! 

Minden kultura szükebb keretben csak nemzetilehet és semmi 
nemü magasabb emberiesség nem fejlődhetik ki másként, mint a 
nemzeti közösség keretében. 

Engelbert szerint: Minden kultura nemzeti, a szociálizmus és 
nemzeti gondolat tehát nemcsak hogy nem ellentmondások, hanem 
szükségképen összetartozók. 

Erre csak azért mutaték rá, hogy a mi munkásságunk fölis- 
merje, hogy a munkanélküliség rettenetes nyomorán a nemzetköziség 
nem segit. 

A világtöke a hatalmas, nagy államok imperiálista politi- 
káján át igyekezett és törekszik a kisebb államokat, tár polgárai 
szabad egyénekként élnek, gazdasági rabszolgaságra juttatni, a nem- 
zetközi nagy kölcsönök kamatait a polgárok nyomorából és véres 
verejtékéből is kipréselni, ha rongyokban jár is a nép. 

E célt a világtőke a villággazdasági módozatok utján kivánja 
elérni s ezért a kisállamok a szabadkereskedelem elvével szemben 

a legrettenesebb védőeszközhöz : az önellátáshoz kellett, hogy folya- 
modjanak Ez teszi megérthetővé az autarchiát. 

Ez teszi megérthetővé a nemzetközi szabadforgalom megkö- 
töttsége folytán: az irányitott gazdálkodást. 

Ez teszi megérthetővé az eladósodott polgárok gazdálkodá- 
sába való beleszólást: a gazdaadósságok rendezését és a védett 
birtok rendszerének bevezetését. 

A vidéki kulturális viszonyok hátramaradása és a nagyvárosi 
élet kifejlesztése maga után vonta a szintén vagyontalan városi tö- 
megek, a gyári munkásság elnyomott helyzetét s akként úgy a 
vidéki, mint a városi vágyontalan tömegek kifejlosztett életigényeik- 
nek emberies kielégitése társadalmi követelménnyé vált. 

Mindezek nem csak a mi viszonyainkra, hanem az előre bo- 
csátott általános szemlélet mellett a nyugateurópai államok egységes 
gazdasági viszonyaira is vonatkoznak s mi e szemléletben a nyugateu - 
rópai kulturához való tartozandóságunknál fogva kapcsolódunk bele. 
Az kétségtelen, aogy a mai államközi helyzetben a győzök valami- 
vel kedvezőbb helyzetben vannak, azonban az egyaránt megromlott 
gazdasági viszonyok lúzmérője: a tömeges munkanélküliség és el- 
helyezkedési lehetetlenség mindenütt lázas állapotot mutat. 

A multban a magánemser legmagasabb igényét jenlentő sze- 
mély és vagyonbiztonság feltétlen megvalósítása melleit a tulajdon 
és munkaszabadság az élet lehetőségeit teljesen biztosifották. 

Ma az államok külön küzdelmet folytatnak az elnyomó álla- 
mokkal szemben saját fennmaradásukért a gazdasági rabszolgaságba 
juttatás ellen. 

És külön küzdelmet folytatnak a saját polgáraikkal szemben 
a polgári társadalom rendjének: a magántulajdonnak és munkasza- 
badságnak megvédése érdekében.! 

Mindezek a küzdelmek az államot annyira előtérbe helyezik, 
hogy az állam ma nem csupán a valláserkölcsi alapon nyugvó tár- 
sadalmi rend legfőbb őre, hanem az egyes ember mindennapi sor- 
sába belenyuló hatalom. 

Valósággal azt a látszatot kelti, hogy egyes szociálisták ábránd- 
képe: az államszoc álizmus valóra vált. 


1 Legközvelenebb példa erre Ausztria. 
2 Amint én észlelem, a polgári társadalom alkotmányos államának ez 

A szociálizmus elméleti mivelői előre látták, hogy az alsóbb 
néprétegek, kulturális igényeinek fokozott fejlesztése a vagyoni vi- 
szonyok megoszlása felé fog vezetni. 

A világot átfogó — kulturmorphologiai szemlélet mellett 
a sárga faj mithoszok területén vajudik és India egyelőre gyarmati hely- 
zetéből akar szabadulni, ami politikai és polgári szabadságra törés. 
De e mozgalomnak is megvan a gazdasági szinczete is. 

Amerika ipari része: a technokrácia területe a  munkanéküli- 
séggel szemben és a gazdasági állapotok megjaviiására oly mérv- 
ben nyult bele a magángazdálkodásba, amely ez állam hatalmi 
theoria mellett indokolhatónak látszik, de eröszakos formájában mégis 
csak a magántulajdon communizálása. 

A nyugateurópai államok a legkülönfélébb kisérleteken esnek 
át, amelyek az állami szocialisztikus irányzatokat képviselik 

Mindezek a kisérletek a magángazdaságba való beavatkozás, 
a munkaszabadságba való belenyulás formájában mennek végbe, 
amely intézkedéssel végeredményben az egyéni szabadság  nyilván- 
való korlátjaivá válnak. 

A polgárság helyzetét rendszerbelileg nézve nyilvánvaló, hogy : 
az államok ma a saját gazdasági függetlenségük és a polgá- 
rok vagyoni érdekei védelmére mindent meg kell, hogy tegyenek 
a kivülről jövő nyomásokkal szemben. 

Ebből a célból befelé is mindazt meg kell hogy tegyék, amely 
intézkedések az autarchiából okszerüleg folynak, azonban a legkor- 
látlanabb államhatalom soha sem volt elegendő arra, hogy az egyé- 
nek mindennapi sorsát bíztositsa. 

Az államhatalom ott nyilvánul organikusan és egészségesen, 
ahol az államban concenírált erő kö-ös érdekek szolgálatában áll, 
mihelyt azonban részlet-kérdések megoldását vállalja, az egyéni és 
helyi autonomia megoldására, az egyén mindennapi igényeinek  ki- 
elégitésére teljesen képtelennek bizonyul. 


a beavatkozása ezidő szerint nem több a gazdasági szükség parancsolta 
kényszerű beavatkozásnál, anélkül, hogy államszociálizmusról beszélhetnénk. 


Wagner szerint: a céltudatos államszociálizmusnak két, egymással szo- 
rosan összelürgő feladatot kell megvalósitrania : 


a) az alsó, dolgozó osztályoknak általános, akár a felsöbb vac 
osztályok terhére való felemelését és 4 b vagyonos 


b) a vagyonoknak a birtokos osztályok egyes rétegeinél jain 
való felhalmozódásának tervszerű kÖrátozáSAt jú kant 68. J2Eé3gő 

En úgy nézem, hogy itt az a legenda a legszemléltetőbb, 
amely szerint Szent Péter a világrendjével nem lévén megelégedve, 
az volt az óhaja: csak egy napra bár kormányozhatná a világot. 
N.egadatott, de estére teljesen kimerült, jóllehet csak a szegény em- 
ber tehenével bajlódott egész nap, a világ többi részére nem jutott 
ideje ügyelni. 

A nagy mindenség harmoniája Isten kezében van és minden 
ember a saját sorsának a Prometeus-sza. 

Az állam rendjének, a polgárok személy- és vagyonbizton- 
ságának megvalósítása az államhatalom erejéből foly, de már az 
egyesek sorsa — kivéve a munka falansztert — nem az állam- 
tól függ. 

Amidőn ezt hangsulyozom, mai szomoru helyzetünkben a tö- 
megnyomor és a közismert munkanélküliség mellett nem megyek el 
szótlanul. 

. Ezek a jelek mutatják, hogy új világ küszöbén állunk. 

Amint elől rendszerbelileg kiemeltem, most ítt az egyénekre 
vonatkoztatva, mondhatjuk, hogy minden átmeneti kor bizonytalan 
körvonalai egyének, osztályok bukását rejtegetik. A bizonytalanság- 
nak ez a felfokozott állapota teszi a mindennapi kenyerét biztosnak 
tudni akaró ember sorsát kétségbeejtővé. Az uri imádság fohász- 
kodó áhitata — lázadó szólammá keményedik és az egész em- 
beri társadalom szenved; mai berendezkedésében még sem tudja 
embertársunk szerény kivánságát valóra váltani. 

De hát mitévők legyünk? — vetődik föl a kérdés. 


A mai felfokozott kulturigények közepette, a civilizacio maj 
fokán és mai nyomorában is az emberiség Istenben vetett hittel 
kiáltsa bele a körülöttünk dübörgő világba a nagy magyar genie: 
Madách eme vizioját: Einber küzdj és bizva-bizzál ! 

Tudatában kell lennünk annak, hogy a kulturformák hosszu 
vajudások eredményei. A most kialakuló új világ kulturformáját ma 
még senki sem tudja megállapitani. 

A ma folyó küzdelem a nagy embertömegek jelszavaiban rejlő 
igazságokat fogja valóra váltani, de úgy, hogy a mult értékeivel 
harmoniába hozza. 

Minden kulturfok csupán az előző folytatása és az erőszako- 
san létesített kulturformák is visszakanyarodnak a megszabadítás- 

hoz, hogy egészségesen tovább fejlődhessenek. (Gondoljunk a fran- 
cia forradalmakra és a magántulajdonhoz visszatérő Szovjetre). 

Én úgy nézem, hogyha a mi középosztályunk behatóbban 
foglalkozott volna a mai kor szellemével, a társadalmi kérdések- 
kel, az eseményeket nyugodtabban szemlélné, a jövő  klalakulása 
elé több megértéssel és nagyobb reményekkel tekintene. 

Ebből a szempontból ma már tisztában kell lennünk azzal, 
hogy az 1848-ban nálunk felbomlott rendi társadalom a világ-civi- 
lizáció gyors tempója folytán egy századon belül még csak meg 
se merevedhetett polgári tagozódásában s már is a jelenkor mani- 
fesztálódásához kell igazodnia. 

Ezt úgy fejezem ki, hogy társadalmilag  amerikánizálódtunk 
— elámerikaiasodtunk ! 

Ez azt jelenti, hogy az egyes társadalmi osztályok ma már 
oly rugalmasokká váltak, hogy felsőbb társadalmi osztályunk többé 
nem biztosíthatja utódainak azt az élet-standardot, azt az élet- 
formát, amelyben a szülők éltek és a gyermekek bele születtek. A 
nyugateurópai kultura keretében a rendi szervezet nem volt kaszt- 
szerü megmerevedés, tehát a demokratikus irányzat a társadalmi 
értékek kitermelésében könnyen legyőzhetű akadályokkal állott 
szemben. 

Ma ott vagyunk, hogy társadalmi osztályokra való tekintet 
nélkül a fajilag értékesebb egyedek érvényesülhetnek. 

De ez se új gondolat. Igy volt ez a multban is, csak az 
egyszerübb életviszonyok között, a vidéki elhelyezkedés mellett a 
megélésre való lehetőségek kedvezőbbek voltak. A városi kulturára 
való mértéktelen arányú vágyódás tette a vagyontalan családok 
sorsát bizonytalanná és az értéktelenek jövőjét kétségessé.  Valójá- 
ban mindig a7 értékesebb egyedek és családok érvényesültek. Uta- 
lok a főiskolába jutás selekciójára, továbbá az Östermelés ipar és 
kereskedelemre. 

Amig a nemzet sorsát a kard dönttöte el: a vitézlő  egyéni- 
ségeké és családoké volt a jövő. 

A nemzetek szellemi és gazdasági küzdelmében, ma a gazda- 
sági és szellemi harcra képes egyének állanak a  harcvonalban és 
a vezető poziciókban, tehát a magántulajdon "megszerzésében is 
övék az előny. 


Az állami mindenhatóság gondolata mellet is azok a csalá- 

dok alkalmazkodnak helyesen a korszellemhez, amelyek a külső- 
ségek helyett a lelki és szellemi élet minél tökéletesebb kifejlesz- 
tésére törekednek. Ezek az el nem kommunizálható kincsek. 

Szerénységre nevelő egyházunk társadalma mindig azáltal 
tudott felszinen maradni, hogy puritán, szerény életigényei melett a 
lelki tulajdonságok és szellemi kincsek megszerzésére sokat,  min- 
dent áldozott. 

Hirdetem, hogy minél kulturáltabb egyének kell, hogy legyünk 
lelkiekben, ellenben csak a szabókultura, csak a külső látszat a 
pillanatnyi sikernél többet nem biztosit. 


Az unitárius ifjuság előtt — a gondolat az általános  néző- 
pontokhoz kapcsolva — más cél nem lehet, mint az egyéniség, az 
egyénekben rejlő, öröklött tehetség minél tökéletesebb kifejlesztése. 


Az, hogy a multban, mi öregek, miként oldottuk meg az 
életfeladatokat és hogy nekünk mi sikerült és mi nem, némileg le- 
het példaadó, de ma új világ küszöbén állunk és a fiatalság csak 
akkor tud érvényesülni, ha a felfokozott kulturigéjyeknek és a civi- 
lizácio követelményeinek megfeelni képes 

Ős régi mondás, hogy: a tudáshoz nem vezet királyi út. 
Minden következő nemzedéknek ugyanazt a tövises utat kell tapos- 
nia, ha a multban szerzett ismereteit fenn akarja tartani, A tudás 
nem örökölhető. 

Ugyanezt a gondolatot Göthe is hirdeti: Ha a világ általában 
előhalad is, az i juság kénytelen mindig és újból elől kezdeni és 
mint egyén a világkultura Epócha-ját végig küzdeni." 

Aki ezt a tempót képességeinél fogva bírja — az érvénye- 
sül, különben kérlelhetlenül lemarad és egyszerübb sorsra kény- 
szerül. 

Ez egyben a fajok és nemzetek harca is. Az a nemzet fog 
érvényesülni és fennmaradni, amelyik a mai kultura hordozására 
minden tekintetben eléggé fejlett." 


1 Az elől kiélezett fejlődési folyamat következtetéseit az ifjuságra al- 
kalmazva, jól meg kel. jegyeznie az iljuságnak, hogy a civilizácio fokozatos 
fejlődése mindig komplikáltabb és összetettebb lesz és az az egyénnel szem- 
ben miud fokozotlabb követelményekkel lép fel. 

? De jól jegyezzük meg: könyörtelen igazság, hogy a civilizácio hajla- 
mos arra, hogy megrontsa hordoróinak veleszületett képességeit; hogy fel- 

Épen ezért nekünk fajilag is, egyházilag is súlyt kell helyez- 
nünk arra, hogy fiatalságunk íestben és lélekben erós, tudásban 
hatalmas és erkölcseiben megingathatatlan legyen. De mert a tudás 
megszerzése egyebeken kivül a vagyon kérdése is, az egyén e 
gazdagsághiányát nálunk a közös áldozatkészség kell, hogy pótolja, 
de csak az egyénileg értékes és komoly jövővel biztató fiatalság- 
gal szemben. Az értéktelenek istápolása az arravaló értékesek 
gyöngitése ! 

A mi fiatalságunk küzdelme nem magában álló. Ez a küzde- 
lem a magyar ifjuság küzdelmének organikus része és továs5 menve : 
a nyugateurópai kultura egész területén az ifju generació a Göthe 
által éríntett új kor szellemében küzd egy jobb jövőért. 

Az európai ifju generació, ha kétezer évre visszanéz, még min- 
dig oly korszak kulturáját éli, amelyért érdemes küzdeni és ál- 
dozni. 

Mindaddig, amig a nyugateurópai fajok együttesen a kultura 
hordozására és fenntartására elég erőseknek bizonyulnak, ennek a 
kulturának a lehanyatlásától nem kell félni, de fennmaradásáért tudni 
kell dolgozni és áldozni, 

Ezzel az elgondolással a mai polgári társadalmi berendezke- 
dés alapját képező magántulajdon és munkaszabadság elvét meg- 
menthetőnek látom, de csak úgy, ha a polgári társadalom Konfuce 
tanitására figyel : 

. Aki nem törekszik törekedve, azt nem segítem utján. Aki 
nem küzd a kifejezésért, annak nem nyilatkozom meg. Akinek egy 
sarkot mutatok és azt nem tudja átvinni a másik háromra, annak 
nem ismételek !" 

Ennek a lényege az, hogy minden ember önmaga kell, hogy 
a saját problemájának megoldására törekedjék ! 

Az igazi nagyok csak akkor fognak vezetőkké emelkedni, ha 
lesz egy helyesen tájékozódó és cselekvő polgári társadalom. 

Többet tenni, mint az ut önálló megtalálásának processzúsát 


más emberekben megindítani és megkönnyiteni, egy Messiásnak sem 
áll hatalmában. 


emésszen erő; törzseket; hogy megsemmisítse épen azokat a faji értékeket 


amely értékek először ké, essé tették a népet arra, hogy civilizáló feladatra 
vállalkozzék, 


sezzatd 17 a 5S 


. Az újvilág küszöbén. 


Jézus is csak ezt tette, mondván: én vagyok az út, igazság 
ésMélet. 


kk 


Ez egyetemes kulturmorfologiai szemlélet előnkbetárja, hogy 
a mythoszok területén a sárgafaj új kulturforma megvalósitá- 
sára tör. 

A Csendes Óceántól— Nyugateurópáig szabadságot az egyéni 
és magántulajdont megsemmisitő szovjet terpeszkedik a munkasza- 
badság kizárásával De egy nagy változás lehetőségével. 

A nyugateurópai keresztény kultura területén az istenség trón- 
jára emelt tiszta ész, az értelem, a technokracia ugy látszik, tech- 
nikus kiteljesülésében elérte fejlődésének ama fokát, amelyen önma- 
gában meg nem állhat ! 

De mert az élet értelme az emberi társadalom haladását, fej- 
lödését jelenti, a mindig cselekvő szellem most már az irracionalis- 
ban való elmélyedés utján kell, hogy egyenértékét megtalálja. 

Csakis az eddiginél mélyebben járó és a lelkiekre irányuló ér- 
felem újithatja meg a világot — anélkül, hogy föláldozná azt, amit 
eddig a kultura fejlődéséből nyert. 

Keyserling szerint az értelem az élet vallásos oldalát teremt- 
heti hallatlan mértékben újjá, mert ami a vallás tárgya: az éppen 
az élet végső értelme ! 

Az értelem és lélek reális végső mélysége az, amely új össze: 
kapcsolódásban jelenti azt az irányt, amerre a nyugateurópai kul- 
turának haladnia szabad. 

A sofför-tipust a maga nyers primitivségében Európában a 
kulturtipus túlszárnyalta. Ma már a vezető egyéniségek, a müveltek 
túljutottak a materiálizmuson, de még ott a tömeg. 

Ma tehát Európa históriai hivatása attól függ, hogy ki tudja-e 
termelni azt a világfőlényes tipust, amint az 2000 évvel ezelőtt 
Palesztinában történt, aki azután a fejlődés irányát megszabja Ez 
a tipus azonban már nem egyoldaluan vallási tipus kell hogy le- 
gyen, hanem a mai élet eleven tipusa, aki magában hordja ama 
belső centrumot, ahonnan egyaránt uralkodhatik az ember isteni és 
ördögi természetén ! 

Amikor új, felfrissült lelkisége fogja megszabni a kultura út- 


— 177 — 


Az új világ küszöbén. 


ját s ezért sorsdöntő, hogy minő lelki vágyakkal lépjük át az Uj- 
világ küszöbét. 

És itt, e valláserkölcsi testület felolvasó ülésén, az egyházakra, 
az Összes egyházakra mutatok reá, mert a polgári társadalom val- 
láserkölcsi alapon a különböző történelmi egyházakban van meg- 
szerveződve. 

Az összes egyházak papjai tehát karöltve riadót kell, hogy 
fujjanak a családi élet és a polgári társadalom beteges tünetei ellen. 
A védett helyzetben levő papok, ne tartózkodjanak a közéleti bot- 
rányok és visszaélések ellen sikra szállani, mert az erkölcsi közvé- 
lemény kialakitása az ő hivatásuk, ha Savonarola sorsára jutnak 
is, akit Firenze piacán megégettek. 

, Ne feledjék, hogy aki a világot belsőleg új szempon:ból ér- 
telmezi, az egyuttal külsőleg is átalakitja azt." Mi pedig egy át- 
alakitott új világba a kifejtett szempontok mellett — új remények 
kel, új isteni és emberi vágyakkal akarunk belépni.! 

Dr. Tóth György. 


! A közelebbi részletek olvashatók: Froben us : Paideuma; Letrop 
Aladár: Lázadás a civilisatio ellen c. munkájában és Keiserling: kü ömböző 
munkáiban, 

Mikor és hogy lett az óvári protestáns 
főiskola unitáriussá?! 


Első szavam a mélységes köszönet és hála azért a meg- 
tisztelő és kitüntető bizalomért amely engem erre a tisztre elhivott. 
Ismerem ennek az öreg kollégiumnak, mindnyájunk Alma Mate- 
rének muiítját. Tudom, hogy milyen kritikus időkben, az egyház 
testi és szellemi szenvedéseinek és nélkülözéseinek minő végső 
óráiban s minő céllal szerveztetett az isk. felügyelő-gondnoki tiszt- 
ség. Tudom, hogy az idők folyamán egyházunknak minő vezető 
és reprezentáns egyénei töltötték be ezt az állást. Ha összemérem 
velök anyagi erőmet és szellemi képességeimet s elgondolom az 
iskola hivatását, kőlönösen mai helyzetünkben: a tehetetlenségnek 
és az erőtlenségnek csüggesztő érzése lepi meg lelkemet. Ezért, ha 
ez állás elfoglalásának ez ünnepélyes órájában programmot keli 
adnom, ebbe az egvetlen mondatba foglalom azt: minden erőmet 
és még meglevő tehetségemet legjobb tudásom és leliismeretem 
szerint ennek az intézetnek, az unitárizmus szíve és fókusa érde- 
keinek szentelem. Teszem ezt a nyilatkozatot abban a meggyőző- 
désben, hogy az unitárizmus, mint vallásos vilígnézet egyedül ké- 
pes a mai ember szellemi igényeinek kielégítésére és abban a hit- 
ben, hogy ez a vallás ezen a területen a magyar nemzeti gondo- 
lathoz soha hütlen nem lesz. 

És ezzel be is fejezhetném mondanivalóimat. 

Azonban méltóztassanak nekem megengedni, hogy fennebbi 
fogadalmamnak mintegy bizonyitékául, bármennyire eltérő is az 
eddigi szokástól, annak a kérdésnek a megfejtésére vegyem igénybe 


1 Felolvasás Kolozsvárt, 1934. ápriis 29-én tartott koll. fejügyelő- 
gondnoki beiktató ünnepélyen. 

néhány percnyi időnket és kérjem szives figyelmüket, hogy mikor 
és hogy lett az óvári, előbb katholikus, majd lutheránus, később 
kálvinista föiskola unitáriussá? Mindenek előtt jegyezük meg: ez a 
kérdés nem azonos azzal, hogy mikor kezdődött az unitárizmus 
Erdélyben? Ez pedig nem azonos ama másikkal, hogy mikor léte- 
sült az unitárius egyház ? Amint a későbbiekben látni fogjuk, elő- 
ször megszületett Dávid Ferenc elméjében az unitárizmus központi 
alapgondolata, az egy Isten eszméje. Azután hosszú és szenvedélyes 
hitviták és kellemetlen osztozkodások után a magyarok és szászok 
sözött fejedelmi döntés után létesült az unitárius egyház, mint szer- 
vezett alakulat s ennek intézménye a főiskola. Ennek a csak- 
nem 10 évig tartó fejlődésnek a vázlatos történetét adom a kö- 
vetkezőkben. 

Arra a kérdésre, hogy mikor kezdődö t az unitárizmus Erdély- 
ben, tudósaink különböző feleletet adnak. Jakab Elek Dávid Ferenc 
emléke c. művében az unitárizmus kezdetét 1560-ra, Kanyaró! 
1566-ra teszi. Ferencz Józset az Unitárius Kis Tükörben, Boros a 
Pallas Lexikonban , Unitárius vallás" cimszó alatt az utóbbit fo- 
gadták el. Pokoly? ezt mondja: , minden bizonnyal az 1564—65. 
év volt az az id), mikor Blandrata Dávidot beavatta a maga tu- 
dományába ... Dávid 1565-ben már Blandratista volt". 

Jakab Elek" némileg ellenmondásba jő magával, mikor , lélek- 
tani és történelmi lehetetlenségnek" tartja megmondani, hogy mikor 
született meg Dávid F. lelkében, s milyen alakban az unitárizmus 
alapgondolata, az egy Isten eszméje. De mégis megprobálja a fele- 
letet, mikor egy 1560. évi beszédjében nyilván látja, hogy az egy 
Isten eszméje , már nemcsak megfogamzva, de meggyökerezve is 
volt." Viszont más helyt az 1567. évről mondja, hogy ,az unitá 
rius egyház történetében a szántás-vetés ideje volt, a mag jól meg- 
mivelt földbe lőn elhintve." A következő 1568. évről meg  meg- 
állapítja, hogy ,igaz joggal viselheti az unitárius hitvallás és egy- 
ház születési évének nevét." 

Borbély Pokoly felfogását találta igazoltnak s állitotta, hogy 
az unitárizmus tényleg 1565-ben kezdődött. Azonban legutolsó ta- 


! Unitáriusok Magyarországon. 1891. 45. I. 
? Az erdélyi református egyház története I. 184. I, 
3 Dávid Ferenc emléke. 69— 75. I. 

nulmányai egyikében! újabb és behatóbb tanulmányai alapján ezt 
a véleményét módosította s megállapította, hogy  ,az unitárizmus 
Erdélyben az 1558. jan. 2-án tartott radnóti zsinatig, illetőleg mivel 
a radnóti hitvitának történeti előzményei  Stancaronak 1554-ben 
Erdélybe jöveeléig nyulnak vissza, következőleg 1554-ig vezethető 
hiteles történeti adatokkal bizonyithatólag vissza" 

A második kérdés: mikor nyert az unitárius egyház a hitvi- 
ták alapján és következményeként törvényes és szerves alakot ; más 
szóval: mikor keletkezett az egyház ? E kérdés tekintetében a kuta- 
tók között nincs eltérés. Jakab Elek is, Pokoly is 1568-ra teszik az 
egyház keletkezésének és törvényesítésének idejét. 

Dávid Ferencnek új gondolatok után vágyó lelkében már ko- 
rábban megszületett ugyan az egy Isten eszméje, de csak 1564 tá- 
ján kezdette nyugtalanitani s környezetét és hiveit ekkor kezdette 
felfogásának megnyerni. Akadtak nemsokára hivei is, ellenzői is. 
Hivei voltak a kolozsvári egyházközségben: a magyar papok, Ba- 
silius, Egri Lukács, Szegedi Lajos. De tiltakoztak az újeszmék ellen 
a szász nemzetiségű papok: Heltai, Amicián Titusz, Mihály és 
György. Megkezdődik a kérdések szenvedélyes vitatása nemcsak 
egymás között és a szószéken, hanem a nép között is. A város 
jegyzőkönyvei 1565 dec. 11-től egészen 1568-ig vallási nyugtalan- 
ság és zavargás mozzanataival vannak tele. A városi tanács nem 
győzi figyelmeztetni a plebánust és lelkészeket, hogy egymás ellen 
ne prédikáljai ak, egymást ne sértegessék a szószékről, hanem — 
ha akarnak — magánházaknál vitatkozzanak. Majd Heltait, Ami- 
cián Tituszt és a többi szász papokat intik (1567 márc. 9.), hogy 
a plebánusnak a kellő tiszteletet adják meg. Ugy látszik, hogy a 
vallási vita annyira szenvedélyessé vált, hogy a kellő tisztelei meg- 
tagadásáig fajult; sőt állásaik elhagyásával is fenyegetőzhettek, mert 
egyik tanácsi határozat inti őket, hogy hivatalukat ne hagyják el, 
hanem folytassák s miután ismételten hiába szólítják fel őket, má- 
sokkal töltik be helyöket. Igy végül Dávid-párti papok kerülnek 
minden szószékbe. 

Ekkor" még nincs szervezett egyház. 1566-ban a magyar egy- 
házak hitvallása itt Erdélyben és a Tisza mindkét oldalán még a 


1 Melyik évben kezdődölt az unitárizimus Erdélyben ? Erdélyi Mú- 
zeum 1931. 

kálvinista. Dávid és követői ekkor már unitáriusok, de szervezett 
unitárius egyház, sőt egyházközség sincs még. Mikor Dávid- párti 
papok kerültek a kolozsvári szószékekbe, erős vallási viszály tört 
ki a magyar és szász polgárság között. A szász papok azt kezd- 
ték bizonyítgatni, hogy a piaci templom az övék, a plebánus közü- 
lök választandó. A főtemplomot és az azzal járó jövedelmet akar- 
ták maguknak biztositani. Dávid Ferenc ellen olyan nagy volt a ha. 
ragjuk és ingerültségük, hogy 1568 elején (febr. 6.) halállal fenye- 
gették. Az ügy végre a királyi törvényszék elé került, r elynek dön- 
tése 1568 jun. 13-án hirdettetett ki. A döntés lényege az, hogy a 
templom használatát s az iskolában a tisztségek viselését megosztja : 
a plebánusi tiszt a két nemzet között közös: a szász p-ebánus után 
magyar, ezután szász következik. A főtemplom a magyar biró hi- 
vataloskodása alatt a magyaroké, szász bíró idejében a szászoké. 
Így osztatik meg az iskola is: magyar rektor után szász követke- 
zik, szász után magyar. Magyar rektornak legyen szász lektora, 
szásznak magyar. A templomhoz tartozó vagyon szintén közös A 
királyi törvényszék e döntése nagyfontosságú. Mert, ha egy az egy- 
házközség és ennek vagyona oszthitatlan, ha közös a templom, 
akkor nem lehet külön egyház. A szászok , kénytelen-kelletlen" — 
mondja Pokoly — unitáriusok lettek, mert nem akartak mindent 
elveszíteni. Heltai sokáig vonakodott, de 1569-ben megbánva , vas- 
tag tévedéseit", unitáriussá leit s ujból elfoglalta lelkészi állását az 
év második feléren. Ezzel a kolozsvári egyház elveszítvén kálvinista 
jellegét, teljesen unitáriussá lett. S minthogy ez a változás a királyi 
törvényszék 1568 jun 13-i döntésében n.ert alapot, az 1568 ik 
évet lehet és kell a kolozsvári unitárius egyházközség keletkezési 
évének tekintenünk 

Mi történt azalatt az iskolában, mig ezek az események künn 
a város egyházi életében végbementek ? 

1564 máj. 22-én — tehát akkor, mikor Dávid Ferenc lelkét 
az egy Isten eszméje nyugtalanitani kezdette — a városi tanács 
Egri Lukács ajánlatára Szikszai Fabricius Balázst bizta meg rek- 
tornak. Fabricius Kolozsvárra jövén, a kor szokása szerint a ple- 
bánus asztalánál étkezett. Itt naponként értesült Dávid Ferenc lelke 
forrongásáról s napitenden lehettek a viták kezdetben magánkör- 
ben, később mind szélesebb körökben s olyan szenvedélyesen, hogy 
a rektor eltiltotta tanitványát az új tartalmú prcdikációk hallgatásá- 

tól. Fabricius 1565 jun. 18-én igen szép költeményt irt Titus kolozs- 
vári lelkész menyegzőjére, aki őt igen szerette. Ugyanez év dec. 
1.én előszót irt a Heltai által kiadott, Mátyás király történetét tár- 
gyaló, műhöz. Látszik már ebből is, hogy a Dávid-ellenesekkel tar- 
tott. Ez a Fabricius Soltész ! szerint Dávid , helytelen véleményét 
felfedezvén, az igazságnak egy nagy polgári gyülekezet előtt dia- 
dalt szerzett." Dávid Ferenc ugyanis nyiltan megvádolta a rektort 
s a polgárságra zpp Ilált. A hallgatóság és tanulóság véleménye 
megoszlott. A tanulók egy része állhatatos maradt rektora mellett, 
de nagy volt azoknak a száma is, akik a templomba jártak s a 
plebánust követték. 

Pokoly (id. m I. 184 s köv. I.) igy irja le Fabricius esetét: 
, Az egyháziak között fennforgó ellentétről tud az egész város És 
mikor a rektor sok unszelásra megigéri, hogy végig fogja hallgatni 
a püspök prédkációját, a hir gyorsan elterjed a polgárság között 
és zsufolásig telik meg a nagytemplom. A templomozás után össze- 
gyülekezik az egész város szine-java, hogy hallja a tudós rektor 
véleményét, mely lesujtó a püspökre nézve. A polgárság örvendve 
mond köszönetet a rektornak, hogy hitöknek oly ékesszólóan vé- 
delmükre kelt. 

Majd az iskolára veti magát a püspök. A tanitványokat el 
akarja csábítani a mestertől. A rektor elszántan védi tanitványait. 
De 3 ifjú megtántorodik. Szikszai és Amicián Titusz kezet fogva 
állan k sorompóba, hogy a veszedelem tovább ne terjedjen. Ez a 3 
ifjú most már az iskolát és igazgatóját mindenféle rágalmakkal 
igyekszik befeketíteni Fabricius megunván a folytonos zaklatást egy 
évi terhes müködés után odahagyta Kolozsvárt s visszatért korábbi 
otthonába" . 

Ebben a szines elbeszélésben csak az nem érthető, hogy a 
Dávid Ferencet lesujtó eredményű vita hogyan eredményezte a Fab- 
ricius távozását ? Soltész igy ad feleletet e kérdésre : Fabricius , hogy 
ne hallaná az Isten fia ellen szórt iszonyú káromlásokat, elhagyta 
Erdolyt és visszatért a sárospataki gimnáziumba Perényi Gábor fő- 
úr párlfogása alá, hogy a sokkal békésebb tartományban messze 
az eretnekek lázasztó és istentelen izgat s itól: mintegy vihar után 
révpartot találva az ifjúság tanitására szentelje életét." Fabricius 


1 A sárospataki főiskola tanárainak életrajza. Sárospataki füzetek. 1864 

1564 májusától 1566 végéig, tehát két évig — Pokoly tévesen ir 
egyet — volt igazgató. 

Utódja Károlyi Péter 1566 végétől 1568 márciusáig. Dávid 
Ferenc vitája az új igazgatóval is folytatódott, minek vége szintén 
az lett, mint Fabriciusnál láttuk, hogy Károlyinak távoznia kellett 
Kolozsvárról. Jakab Elek Lampe alapján igy beszéli el e vitát: Ká- 
rolyi a görög és z idó nyelvek mellett, mint igazgató a hittannak 
is tanára volt. Dávid, mint plebános, püspök és i:kolai felügyelő 
egy alkalommal megjelent az előadásán. A tanitás tárgya az egy 
igaz Isten volt. Károlyi, mint kálvini:ta trinitárius úgy adta elé hogy 
az Istent, mint állatjában (lényegében) egyet, személyében hármat 
kell imádni. Dávid ellene mondott e magyarázatnak s úgy igazi- 
totta ki, hogy az Isten lélek, lélekben kell öt "mádni. És magyará- 
zatát igy végezte: ,ha te a Szentírás szavainak ezen helyes értelmét 
nem követed, szükségképen hipostasisaid hivésében és a  három- 
istentvallók véleményében kell megmaradnod." Ez volt az a szikra 
— mondja Jakab Elek — amely 15 esztendőnél tovább tartotta 
lázban Erdély szellemeit és rázkódásban földjét, mely elhatott nyu- 
gaton Genfig és Wittenbergig, északon Krakkóig. Ez volt az, ami 
Tetzel és Luther között a biűlnbocsátó cédulák osztogatása. 

Károlyi sietve értesítette Meliust Dávid Ferenc ,új tévelygé- 
seíről" s az iskola éléről Váradra távozott. 1568 márciusában már 
mint váradi tanár vett részt a gyulafehérvári vitában. 

A főiskola igazgatását most Dávid Ferenc vette át s maga 
mellé vevén segitségül Basiliust, az iskolát most már saját elvei 
szerint vezette s a hittant saját felfogása szerint adta, vagy adatta 
elé. Dávid Ferenc igazgatói működéséről nem maradt fenn semmi 
feljegyzés. De ha reformátori működését, újitásokra vágyó, soha 
nem nyugvó szellemét tekintjük, bizvást következtethetjük, hogy 
szellemi bélyegét rányomta az iskola életére és tanítványai lelké; 
szuggesztiv módon hatása alatt tarthatta. Másfelől azonban tudjuk, 
hogy ő püspöki, plebánusi, udvari papi tisztjeivel, reformeszméi ki- 
termelésével, állandó terjesztésével és védelmezésével túlságosan el 
volt foglalva, hogy sem teljes és osztatlan munkaerejével az iskolá- 
nak szentelhette volna életét. Ez az oka, hogy segitséget vesz maga 
mellé. De azért gondja volt arra, hogy az iskola sorsa tanárok 
képzése útján biztositva legyen. Részben Saját költségén egy Theo- 

bald nevű ifjút küldött külföldre kiképeztetés végett. Tanácsára pe- 
dig a fejedelem Hunyadi Demetert küldte külföldre. 

Az unitáriussá lett főiskola hajója azonban még ezután ís az 
igazgatók gyakori változása miatt sok bizonytalanság között hányó- 
dott. Nem tudom az okát, miért, valószinüleg Dávid Ferencnek más 
ügyekkel való túlságos elfoglaltsága miatt, a városi tanács az is. 
kola rektorául 1570 évben Félegyházi Tamást alkalmazta. Ez a 
tudós férfi Debreczenben született, Krakkóban, Boroszlóban, Odera 
melletti Frankfurtban és Wittenbergben tanult. Hazajövén 1567-ben 
Turon volt tanitó, 1568-ban Debreczenbe hivták meg. De itt csak 
2 évig működött s azután Kolozsvárra került. A debreczeni ifjúság 
annyira ragaszkodott igazgatójához, hogy sokan követték Erdélybe 
s rövid egyévi rektorsága alatt is nagyszámú ifjúságot gyüjtött az 
iskolába. Itteni igazgatóságának hiteles bizonyítéka az a latin munka, 
melyet emlékére 1586-ban Gyulai János debreczeni igazgató adott 
ki (Szabó Károly, Régi Magyar Könyvtár II. 53). Ez év alatt ,a 
debreczeni tanoda úgyszólván elhagyottan állott, minélfogva a deb- 
receni tanács mindent megtett, hogy visszanyerje". Ez sikerült is s 
1571/72-ben ismét a debreczeni iskola élére áll, míg Melius halála 
után 1573 elején lelkésszé választatott. Kanyaró úgy sejti, hogy ide- 
jövetele összefüggésben van a váradi disputációt követő események- 
kel s egy év mulva hazatérése János Zsigmond halálával beállott 
változásokkal. Azt a gondolatát azonban, hogy Félegyházit Melius 
szelleme üzte volna el deákjaival együtt Kolozsvárra, nem támogatja 
semmi érvvel s visszatérése sem igazolja. 

Utána Sommer János, a nagyhirű humanista költő és tudós 
következett igazgatónak, akire Dávid Ferenc, mint vejére s hittan 
kérdésekben vele egyetértő rokon lélekre megnyugvással bizhatta a 
főiskola vezetését, 

És ezzel be is fejezem előadásomat. Az előadottak alapján 
most már felelhetünk arra a kérdésre, hogy mikor lett az óvári pro- 
testáns főiskola unitáriussá? Ha Károlyi távozását 1568 elejére tesz- 
szük, akkor azt mondhatjuk, hogy ez időtől fogva van biztosítva az 
iskola unitárius jellege és igy megállapíthatjuk, hogy a mult iskolai 
év második, illetőleg a jelen iskolai év első felében egy ritka alkal- 
mat szalasztottunk el: megünnepelhettük volna kollégiumunk 365 


esztendős évfordulóját. 
Dr. Gál Kelemen 

Tisztelt Hölgyeim és Uraim! Szeretett Ifjúság ! 

Beiktatásomra olyan témát akartam választani, ami amellett, 
hogy szakmámhoz, a fül-orr-gégészethez tartozik, érdekelje a jelen- 
levő közönséget, a tanári kart, a teológia és gimnázium ifjúságát. 

Tekintetbe vettem, hogy a tanárok s még inkább a papok 
működési köre főképen hangjuk használatához van kötves a tanulé- 
ifjúság, míg az iskolát látogatja, tudásáról, előhaladásáról, képessé- 
géről is elsősorban feleléssel, előadással számol be s azután is sokan 
lesznek közülük, akik hangjukra lesznek utalva. 

Elismerem, hogy a prédikációknak, előadásoknak, feleleteknek 
a tartalma az igazán lényeges dolog. Azonban a helyes hang alkal- 
mazása is fontos, mert attól függ, hogy valaki megerőltetés és 
fáradtság nélkül húzamosabban beszélni tudjon s hangja elég erős 
legyen, hogy a hallgatósága minden szavát a nagy terem legutolsó 
padjaiban is jól megérthesse. 

Azt biszem, Önök közül is sokan azt gondolják, hogy a hang, 
mint Isten adománya, egyik embernél erősebb, másiknál gyengébb, 
egyiknél kitartóbb, másiknál könnyen fátyolossá váló s ebbe bele 
kell nyugodni, mint abba, hogy valakinek a természet sasorrot vagy 
pisze, illetve másalakú orrot adott. 

Tudásunk azonban az utóbbi időben sok tekintetben nagyot 
fejlődött; az orvosi tudomány fejlödése révén ma már nemcsak a 
sasorrból tudunk kivánatra piszét formálni, de a hangra vonatkozó 
élettani ismereteink is annyira haladtak, hogy ha a szervezet egyéb- 


! Felolvasás Kolozsvárt, 1934. ápriis 29-én Tartott koll. felügyelő- 
gondnoki beiktató ünnepélyen, I 

ként ép, a gyenge, könnyen fáradó üres hang megfelelő gyakorlás- 
sal és kezeléssel többnyire az egész termet betöltő, kitartó, öblös 
hanggá fejleszthető. 

Minthogy a hang hibás használata s abból származó bajok 
legnagyobb része már a gyermek- vagy kamasz-, tehát az iskolás- 
korból származik, úgy hiszem, ez a hely a legalkalmasabb, hogy 
róluk beszéljek. Jelen előadásommal arra törekszem, hogy némi be- 
tekintést próbáljak adni a hangra vonatkozó dolgok ismeretébe. 

A csecsemő mindjárt világrajövetelekor többféle hangot tud 
rendszerint adni. Síró, gügyögő, brummogó, visító hangot, amik 
között az átmenet teljesen hiányzik. Az alaphangja az újszülöttnek 
azonban 1—2 félhangnál alig több. Ez a hangterjedelem a gyermek- 
koron át fokozatosan szélesedik felfelé és lefelé, a  hangváltozás 
koráig. 

Ezen az alaphangon kívül a gyermekeknél rendszerint még 
megtalálhatók a mélyebb mellhangok, a magasabb fejhangok és a 
legmagasabb sipoló vagy sikoltó hangok. A beszédhang azonban 
csak akkor jó, ha az az alaphangon történik, és pedig az alaphang 
legmélyebb hangjaihoz közel. Ha kétely merül fel, hogy melyek 
tulajdonképpen az alaphangok valakinél, megfigyeljük, amikor az 
illető köhög, vagy mesterségesen köhögésre ingereljük. A köhögési 
hang megfelel az alaphangnak s ekörül a hang körül kell a gyer- 
meket is beszédre szoktatni. Normálisan fejlődött gyermeknél a fent- 
említett összes hangok rendszerint megvannak, néha hiányozhatnak 
a mellhangok, ritkán ez van meg és hiányzik az alaphang, a fej- 
hang gyakrabban nincs meg. Azonban ezek valamelyikének is a 
hiánya már bizonyos rendellenességre mutat. A kamaszkor felé a 
mellhangok nagyobbszámuak lesznek. 

A hangváltozás rendkivül fontos szerepet játszik a beszédhang 
későbbi egészséges vagy beteg" kifejlődésében. Fiuknál rendszerint 
14 és 19 éves kor határain belül szokott megtörténni, leányoknál 
valamivel hamarább. Fiuknál a hang egy egész oktávával mélyül, 
— rendszerint A—d vagy e-ig, leányoknál azonban csak egy terccel 
mélyül a—d!—e!-ig. Melegebb éghajlat alatt ez a változás hama- 
rább következik be, épugy, mint a testi kifejlődés. A hangváltozás- 
nál a gégében nagy átalakulások mennek végbe, a hangszalag arány- 
lag rövid idő alatt meghosszabbodik, az egész gége nagyobb lesz, 
aminek jeléül fiuknál az ádámcsutka jelenik meg. Ez a nagy válto- 

zás nem zajlik le többnyire anélkül, hogy a gége különböző rész-in 
változó jellegü vérbőségek, duzzadások ne jelentkezzenek s a hang 
basználatánál fáradás jelei, fájdalom tünetei ne mu atkoznának. Ezek 
az elváltozások gégehurut tüneteire emlékeztetnek, de azért hiba 
volna a gését ilyenkor hurut ellen kezelni, mivel mindez természe- 
tes jelenség. 

Ami a hangot egyébképpen illeti, három izomcsoport munká- 
jából keletkezik, ezek: a gégeizmok, lélekzőizmok és az articulációs, 
vagy más szóval nyelvgarat-, lágyszájpadlás-izmok. 

I. A hangszalagnak vannak belső és külső izmai, mik a hang- 
szalagokat kifeszítik vagy lazítják. 

Az úgynevezett gége vagy torok- és mellhangoknál a belső 
izmok működnek, mig a külső izmok a két hangszalagot, azoknak 
két végén rögzítve tartják. Ezek a belső izmok szabályosan ismét- 
lődő megfeszülésükkel vagy meglazuiásukkal a hangszalagot véko- 
nyítják vagy vastagítják, úgy hogy a hangszalagoknak egymásfelé 
néző belső szélei másodpercenként sokszor összeérnek és eltávolodnak. 

Ez által a mozgás által a hangszalagok közti rés, amin át a 
levegő a tüdőből a száj felé áramlik, ritmikusan megkeskenyedik 
vagy megszélesedik s így a rajta keresztül haladó légoszlopot sza- 
bályszerű időközökben ritkítja vagy sűríti. Igy keletkeznek a leve- 
gőben tovaterjedő hanghullámok. 

A tiszta fejhnangoknál a hangszalagok belső izma mozdulatlan, 
bizonyos egyforma tónusban van, itt a tulajdonképpeni munkát a 
külső izmok végzik. Ezeknek a munkáját úgy kell elképzelnünk, 
mint amikor két egymás mellett levő gumiszalagot kihúznak és 
visszaeresztenek; a hangszalagok is úgy vékonyodnak vagy vasta- 
godnak, de széleik egymást nem érintik. 

Összefoglalva tehát a hangszalagok izmainak munkájáról mon- 
dottakat: a két hangszalag úgy működik, mint két  gumiszalag, 
amiben izom van s amit kivüiről is izom húz meg, vagy lazít meg. 

A rendes beszédnél többnyire az úgynevezett torok- vagy mell- 
hangot használjuk. A hangszalagot a legkisebb légáram is meg- 
mozgatja s ezért itt a hangszalagok saját, belső izmának a mükö- 
dése a legfontosabb, a kiáramló levegő mennyisége másodrangú 
szerepet játszik. 

A fejhangoknál azonban, amint említettem, állandó rés van a 
hangszalagok közt, kis levegő azokat nem mozgathatja meg tehát, 

ezért itt a külső izmok működése mellett a levegőnek is nagy fon- 
tossága van. 

Általában háromféle légzést különböztetünk meg: mell-, hasi- 
és kevert légzést. A rendes társalgó beszélgetésnél körülbelül mind- 
egy, hogy ki milyen légző tipussal lélegzik. Éneklésnél, szónoklásnál 
azonban a hasi légzésnek okvetlenül fontos szerep jut. Előnye, hogy 
könnyebben szabályozható, mint a másik kettő. A mellüreget lefelé 
tágítja, miáltal a hang, a mell rezonanciája is nagyobb lesz s hogy 
ilyen médon lélegzelve fartalékolni lehet a levegőt. 

Egy ismert élettani szabály szerint a hang magassága a hang- 
szallag feszültségétől és a kiáramló levegő nyomásától függ. Tehát 
égy bizonyos hangmagasság megtartásánál minél kisebb a kiáramló 
levegő nyomása, annál inkább kell feszülniök a hangszallagizmok- 
nak s minél nagyobb az emlitett légnyomás, annál kevésbbé kell 
feszülniök. 

Különösen a szabálytalan kilégzés ró nagy feladatot a gége- 
izmokra, mert — az emlitettekből könnyen érthetően, a gégeizmok 
működésének keli ellensulyoznia a légzés minden kis változását. 

A helyes hasi légzéssel kapjuk a legtöbb levegőt s azt a leg- 
jobban is tudjuk szabályozni, ugy hogy a gégét jórészt felszaba- 
ditjuk ettől a munkától Ilyenkor a gége az egyenletesen és szabá- 
lyosan kiáramló levegőoszlopon szabadon lebeg s a hang létrejön 
a légoszlop kiáramlása közben. A gége felett levő izmok el vannak 
lazulva s ezért a gége legalsó helyzetébe ereszkedik le. 

A szabadon lebegő gégeizmokkal ilyenkor azt csinálhatja 
az énekes, amit akar. Ezért lehet az igazi jó énekest könnyen 
megérteni: . 

Össze lehet hasonlitani a dolgot a lovaglással: Egy rosz 1o- 
vas összeszoritja minden izmát, feszesen, mereven, ijedten. mond- 
hatni görcsösen kapaszkodik nyergéhez s ennek az óriási izom 
megfeszitésének dacára sem ül biztosan a nyergében, alig tudná 
megkockáztatni, hogy valakinek kalaplevéve köszönjön vagy ciga- 
rettára gyujtson. 

A jó lovas pedig könnyen ül a nyeregben, izmainak megfe- 
szítése nélkül s nemcsak a ló különböző, sokszor váratlan mozgásait 
képes ellensulyozni, hanem egyéb, a lovagláshoz szorosan nem tar- 
tozó mozgásokat is tud végezni. 

Igy a rosszul éneklő is, gégeizmait összeszorítva igyekszik 

kipótolni azt, amit a légzés elmulasztott, a gége el van foglalva 
az éneklő hang szabályozásával. Ennek természetes következménye, 
hogy a gége a neki szokatlan, túlerős munkáról hamarosan elfárad, 
a beszédhang megalkotásában is csak tökéletlenül vehet részt. 
Ezért nem értjük meg a hibásan ének őt. 

A jó énekes gégéje ellenben az erőteljesen kiáramló levegő- 
oszlopon szabadon, mélyen lent ül. Ártikulációs izmai az éneklés- 
nél nem "évén felhasználva, szabadon vannak munkára kész álla- 
potban, a szövegkiejtésre felhasználhatók. 

A szöveg kiejtésében a gégeizmoknak segitségére jön az arli- 
kulációs izmok csoportja, vagyis a nyelv, garat- és a lágyszájpadlás 
izmai. Igy jöhet létre csak a helyes éneklő-, vagy beszédhang, a 
hangszalag és gége izmainak, a lélegző izmoknak s az artikulációs 
beszéd-hangizmoknak célszerü együttműködése által. 

A lélegzéssel kapcsolatban még meg kell emlitenem — mielőtt 
tovább haladnánk, — hogy a rendes légzés nyugalmi állapotunkban, 
alvás közben főképen az orron át történjék ; éneklés és beszéd köz- 
ben azonban a száji légzés is kivánatos. A száji légzés nagy előnye 
ilyenkor az orrlégzés fölött éppen abban rejlik, hogy a nagyobb 
szájnyiláson keresztül a szükséges levegőmennyiség hamarabb 
áthalad. 

Az elmondottak során futólag megemlitettem a két fontosabb 
emberi hangot — a fej és mellhangot. 

A fejhang tisztán nem használható, mert az ilyen beszéd vé- 
gül nevetségbe fulladna. 

A tiszta torokhang fárasztó, a gégét megerülteti, kifárasztja. 
Van azonban mégis sok énekes és különösen szónok, aki torok- 
hanggal énekel, vagy beszél. Az ilyen ember nem fogja megérteni, 
hogy mért kell neki annyira erőlködni s mégsem hallják a terem 
minden részében. Hogy hallgatóival megértesse magát, egyre ma- 
gasabb hangon beszél, kiabálni kezd, a hangja végül rikácsolóvá 
lesz, amely ahelyett, hogy a hallgatóságot magával ragadná, inkább 
visszatetszést szül. Holtra fárasztja magát, mert a hangszalag a ma- 
gasabb hangokat aránylag rövidebb ideig birja ki s a gége minden 
izma szükségképpen túl van feszítve, 

Hiba, ha valaki csupán csak mellrezonanciával beszél, hangja 
olyan, mintha hordóból beszélne, hasonlit a mesebeli hegyi szellem 
hagjához. 

Arról, hogy egy férfi gyermekkorából megmaradt vékony hang- 
ján, ugynevezett /isztula hangon társalog vagy szónokol, jobb ha 
nem is beszélünk. 

Hogyan énekeljünk vagy beszéljünk tehát, hogy hangunk szin- 
gazdag, hajlékony, kellemes s emellett mégis erőteljes, érces le- 
gyen és viszonylag kevés fáradság mellett az egész termet betöltse ? 

A tapasztalás megmutatta, hogy a gége akkor éri el a leg- 
nagyobb teljesítő képességet, ha ének- vagy beszédhangunk a /ej- 
hang és mellhang egyenlő arányu keverékéből keletkezik. 

A kevert hang lényegét és nagyfontosságát tulajdonképpen 
Caruso óta ismerik; az Ő hangjának tanulmányozásakor jutottak 
arra a meggyőzödésre, hogy Caruso a fej- és mellhangot kb. 50 
százalékra keveri. ! 

Hiszen az emberi hang éppen ezért a legkellemesebb az ösz- 
szes zenei hangok között, mert benne az alaphang mellett a leg- 
több mellékhang található fel s az alaphangot mellékhangjaival való 
keveredése teszi teljessé, szinagazdaggá, hajlékonnyá. Egy sip hangja 
ahol az alaphangot semmi mellékhang nem kiséri bármijy precizül 
adjon is vissze egy melódiát, Sérti a fülünket. 

A keverés tehát szikséges egyfelől azért, mert általa az alap- 
hangot kisérő mellékhanguk száma megsokszorózódik s a hang 
szingazdaggá lesz, másfelől pedig a mellhang éppen a keverés által 
nyer rezonáns felületet, mintegy áttevődik az arcra és fejre s annak 
egész felületéről szabadon terjednek szét a hanghullámok a levegöben. 

Igy a hangoknak nemcsak szine, hajlékonysága és hatása lesz 
kellemesebb hanem viv/ereje is fokozódik; az éneklő-, vagy beszé- 
lőnek kevesebb fáradságával képes az egész termet betölteni. 

A tulajdonképpeni kevert hangnak kiindulópontja a ffias. A he- 
lyes hasi légzés alkalmazásával innen fölfelé tör s az orrgyökre 
ütődve, kihelyeződik az arcfelületre, hogy szétáradjon a terem min- 
den zugába. A hasat úgy kell szorítani ilyenkor, hogy — amint Steiner 
bécsi professzor mondja gyakran énekes pácienseinek — eszünkbe 
idézze a ,harter Stuhl"-nak (,kemény szék") nevezett, nem éppen 
kellemes állapotunkat. 

Fölvethetjük azta kérdést, hogy a kevert hang vajjon a gégé- 
ben keletkezik-e, vagy pedig közönséges torokhang, aminek utólag 
adunk orr-rezonanciát ? Általánosan elfogadott vélemény az, hogy ez 
olyan hang, amelyik speciálisan úgy keletkezik a gégében, hogy 

alkalmas legyen orr rezonanciára. Torokhangból sohasem lesz kevert 
hang, legfennebb csak dünnyögő hang, ha azt az orra kivezetjük. 

Hogyan történjék tehát a keverés? Ezt megmagyarázni sokkal 
nehezebb, mint megmutatni. Ki lehet például indulni a mellhangból 
(ez a kiindulási mód a nehezebb). Egyik berlini iskola hivei a fej- 
hangból indulnak ki s a kiindulási hangot egyrészt az orrgyökre, 
azon át az egész arcra kivetitik, másrészt pedig igyekszenek annak 
mellrezonanciát is adni. 

A keverés, ahhoz értő segítsége mellett, rendesen elég hamar 
sikerül. Nehezebb azonban az egyszer már megpróbált kevert han- 
got állandóan alkalmazni. Ez pedig csak úgy sikerülhet, ha a hang- 
keverést hosszas, rendszeres begyakorlás által magunkévá tettük, 

Ennyit a gyermekhang egészséges fejlődéséről és általában a 
hang keletkezéséről és élettanáról. Most térjünk át a gyermekkor- 
ban mutatkozó hangzavarokra. 

Nadoleczny müncheni egyetemi tanár statisztikája szerint az 
iskolás gyermekek 41"-6 százaléka idült rekedtségben szenved. Ez az 
ijesztően magas szám bizonnyal nálunk sem kisebb, valószinüleg 
még nagyobb. A rekedtség oka néha már a csecsemőkori sok han- 
gos sirásban leli magyarázatát. Hibás azt hinni hogyha a kis gyer- 
mek sokat ordit, azzal erősödik a hangja. A szakorvosok mind meg- 
egyeznek abban, hogy a sok kiabálás már a legfiatalabb gyermek- 
korban is rendkivül káros lehet. Minthogy a kis gyermek orditásá- 
nak szinte mindig megvan az oka, igyekezzék az anya a gyermek 
tisztántartásával, rendszeres szoptatásával mindenképpen arra töre- 
kedni, hogy a gyermeke ne sokat sirjon. Ami áll a csecsemökorra, 
az áll az azutáni korra és az iskolás gyermekekre is. A nagy han- 
curozás,  túlsok ordítozás később is — nagyon ártalmas, épp 
úgy az iskolában a kiabálva, magas hangon és túlságosan hang- 
súlyozva történő felelés. Ezenkivül a felső légútak hurutja fökép 
kanyaró, — influenza, — szamárköhögéssel kapcsol:tban, — orrbedu- 
gulások és garatmandula megnagyobbodások játszanak  szere- 
pet a rekedtség előidézésében. Néha vannak komolyabb  meg- 
betegedések is (tuberkulozis, papilloma stb.), de ezek már alapos 
orvosi kezelést igényelnek s megbetegedési százalékuk szerencsére 
kicsi. Nagyon káros a hallható belélegzés és még inkább a beléleg- 
zés alatt való beszélés. Néha a gyermekek valamely betegségükke 

kapcsolatosan rekedtté vált hangjukat hibásan, a betegség elmulása 
után mondhatni rossz szokásból tovább is rekedten használják. Ezen 
könnyü segíteni, ha a hiba okára idejében rájönnek, ha azonban a 
gyermek túlsokáig használta hibásan a hangját s mintegy megszo- 
kásává vált, a hang helyes útra térítése néha a szakorvosnak is 
hosszabb fáradtságába kerül. 

Az említett ukok mind előidézhetik, hogy a hangszalag nyálka- 
hártyája megduzzad és rendszerint a rezgőszél közepén kis ráncot, 
úgynevezett hangszalag-csomócskát képez. Ezt a kis ráncot nagy 
hiba volna, ha az orvos lecsipné, rendszerint a hang megfelelő ki- 
mélésével, vagy egészséges használatával, esetleg a hangváltozáskor 
el szokott mulni. 

Az iskolás gyermekek hangbántalmainak legnagyobb száma a 
hangváltozás zavaraiból származik. Ilyenkor a fistulahang könnyen 
átcsap szokatlan mély hangba, rekedtség, hangtalanság léphet fel 
fiuknál és ritkábban leányoknál. A 13. évtől 15-ig nő azoknak az 
iskolásoknak száma, akik énekelni nem tudnak, még a 40 százalé- 
kot is eléri, majd 19 éves korukig ritkábbá válik. Mutatkozhatik a 
zavar abban, hogy a hangváltozás évekig elhuzódik, vagy a fistula- 
hang megmarad, néha leányoknál mutatkozik kórosan olyan nagy 
hangváltozás, mint amilyen fiuknál szokott lenni, végül a hangvál- 
tozás folyamatán a gyermek nem esik át kellő módon, csak félig- 
meddig. Ha ilyen jelenségek mutatkoznak, azokon segíteni kell mi- 
nél előbb. Legjobb ilyenkor, ha a gyermeket az iskolai énekléstől 
felmentik. Gyakoroltatni kell a rendes hangfekvésben, azaz a mély- 
hangon való beszédet. Ez alól csak az kivétel, ha a leányoknál 
éppen a túlmély hangjukban áll a bántalom. Ha nehezen megy a 
kellő hang eltalálása, néha sugásból kiindulva, halk hangon át pró- 
báltatjuk a mélyhangokat megkapni, a gégére két oldalról vagy elől- 
ről gyakorolt nyomással is kisérletezve, vagy a fennebb említett 
köhögtetéshez folyomodunk. Ha a helyes hangot eltalálta a gyermek, 
a beszéd és olvasási gyakorlatnál ügyelni kell, hogy egy hang- 
magasságon maradjon és a kilégzés lehetőleg hosszú legyen. Szak- 
orvosoknak még rendelkezésükre szoktak állani a beszéd- és ének- 
hanggal harmonikusan működő massaló és elektromos készülékek 
is, hogy a hangot a helyes rezgésbe kényszeritsék. 

Az észrevétlenül, tökéletlenül, tehát teljesen végbe nem ment 
hangváltozásból származik a legtöbb hangzavar, ami az ifjúkorból 

a felnött korba átmegy. Ilyenkor a hang mérsékelt használatnál lehet 
az tiszta, ezért nevezik ezta hangváltozási zavar rejtett formájának. 
Már aránylag kisebb igénybevételnél azonban a hang felmondja a 
szolgálatot, erőtlen, tompa, majd rekedt, fájdalm:s lesz, a legkisebb 
hüvés vagy izgalom is hasonló jelenségeket vált ki. Igen gyakran a 
bántalmat összetévesztik gégekatarussal, de a hurutellenes kezelés 
semmi eredménnyel nem jár. A betegek maguk szinte mindig hurut- 
nak tartják s alig akarják elhinni, hogy bántalmuk abból származik, 
hogy magasabb hangot használnak a kelleténél. Ha az ember rá is 
vezeti őket a helyes hangjukra, minthogy hibás hangjuk mintegy 
természetükké vált, nem akarják azt a szerintük természetellenes 
hangot jónak elfogadni, félnek, hogy mások előtt nevetségessé vá- 
nak. Hozzájárul még ehhez az is, hogy az illetőknek meglehetős 
fáradts "gukba kerül, hogy vissza ne zökkenjenek a hibás hangjukba. 
Mindezek miatt az orvosra nehéz és hosszas feladat vár az ilyen 
stádiumba jutottak gyógyításánál. A hangváltozás id.-jében ezeken 
sokkal könnyebben lehet segíteni, csak éppen észrevenni akkor 
aránylag nehéz, különösen ha a tanuló, szülő, tanár vagy ískola- 
orvos figyelme nincsen arra felhíva. 

Természetesen olyan felnőtteknél is, akik a hangváltozáson 
kellö módon átestek, káros a magas hangon, kemény kezdettel és 
hibás technikával való beszéd, továbbá a rossz légzés, különösen a 
hangos belégzés. Ezek a rossz szokások azonban aránylag köny- 
nyen leküzdhetök. 

Máskép áll a dolog azonban, ha nem rossz szokás, vagy a 
hangátalakulásában mutatkozó zavar okozza a hangbántalmat, ha- 
nem tényleges betegségi elváltozás, vagy hangmüködési bántalom. 
Ilyenkor leszoktatással semmire sem lehet menni. 

Általában szeretné az ember, ha soha orvosra szüksége nem 
volna, de a legmesszebbmenő ovatosság s a hygiénia szabályainak 
legszigorubb alkalmazása mellett is előfordul, hogy megbetegedünk. 
Áll ez a dolog nem csak testünk, szervezetünk állapotára, hanem 
hangunkéra is. 

Valaki egyszerre észreveszi, hogy nem beszél olyan köny- 
nyen, mint régen. Mig előbb, ha beszélt, nem is érezte, most már 
az kellemetlen feszülési érzéssel jár a nyak két oldalán; ez az ér- 
zés később átalakul fájdalommá. 

Először a halk hangon való beszédnél mutatkozik a nehézség : 

a hang megtörik ; későbben előfordul ez más hangokkal is. Ez az 
állapot sokszor észrevétlenül áll be, máskor megelőzi valami olyan, 
amiről a beteg vagy énekes saját magának is számot tud adni. 

Ennek oka az, hogy a :szonoklás szabályainak valamelyikét 
nem tartotta be, SDkt beszélt vagy énekelt füstös, poros levegőjű 

" helyiségekben, vagy éjszakázott, kimeritette magát rendetlen élet- 
móddal. Esetleg egy alkalommal kifáradva, indispozitióval küzdve, 
vagy hurutús állapotban szerepelt s azóta észleli, hogy a hangja 
nem a régi, valami történt vefe. 

Ez az állapot előfordul különösen olyanoknál, akik hivatá- 
suknál . fogva kénytelenek a beszédhangjukat tulságos mértékben 
igénybe venni 

Papok, tanitók, birák, ügyvédek, közéleti férfiak észreveszik, 
hogy hangjuk egy idő óta tompa, erőtlen, fátyolozott. Később már 
valóssággal fáj nekik a beszéd, hangjuk rikácsolóvá lesz. 

. Az ilyen beteg előbb vagy utóbb — nálunk sajnos inkább 
utóbb, mint előbb — felkeresi a gégeorvost, aki az esetek egy 
részében megállapít valami tényleg létező rnechanikus gátlást, a 
hang képzésében, vagy tovavezetésében. Beteges elváltozásokat a 
Jégutakban, tüdőben, mellhártyában, toroknál, mandulákban, orrban 
vagy más ezekkel összefüggésben levő szervben. 

": Az esetek egy másik részében pedig konstatálja a hangkép- 
zésben :közremüködő izmok gyengeségét, általános gyengeségből, 
vagy más betegségből kifolyólag. 

A bajokat ugy az egyik, mint a másik esetben megtalálva, 
gyógykezelésünk annak megszüntetésére irányul. 

Elég gyakran előfordul azonban, hogy a hozzánk forduló be- 
tegeknek sem szervezetében, sem gégéjében semminemü alaki el- 
változást nem találunk s hangja mégis megváltozott, elerőtlenedett, 
fátyolozottá lett, elromlott. 

Ezekre az. esetekre lehet rámondani, hogy a hang betegedett 
meg a szónak legszorosabb értelmében. Szervi elváltozások nincse- 
nek, hanem a gégeizmok kimerültek, azoknak beidegzésében támad- 
tak mélyreható elváltozások, amik nem láthatók, csak az általuk 
okozott beteges szimptomákból itélhetők meg (Phonasthenia). 

: Hogyan betegedhetik meg a haug, kérdezhetné közülünk va- 
laki anélkül, hogy annak valami látható jele támadjon. a hangadó 
szervek valamelyikében? A kérdésre példával válaszolok, amiből 


SEA 05 


A tanulóifjúság hangjának helyes használatáról 


meg fogjuk érteni, nemcsak a hang kimerülés mikéntjét, hanem 
utmutatást nyerünk a kezelésre vonatkozóan is. 

Egy bohóc gyönyörü bukfenceket tud vetni a fején keresztül 
a levegőben anélkül, hogy keze a földet érintené. Egyszer azonban 
megtörtént vele, hogy bukfencezés közben, vagy talán közvetlenül 
előtte a lába megrándult, a bukfenc nem sikerült. Ettől a pillanat- 
tól kezdve biába próbálta, nem sikerült többé mutatványa, ugrás 
előtt mindig megtorpant, vagy ha mégis reászánta magát, vissza- 
esett. Azonban a clow-noknak vannak trénereik. 

Trénere vette kezébe a dolgot s a bohóc megpróbálta az ő 
segitségével megcsinálni a fordulást. A tréner először ugy alátá- 
masztotta őt ugrása közben, hogy semmiképen sem eshetett le. A 
gyakorlatot sokszor megismételték, a segitség egyre kevesebb lett, 
egyszer pedig csak éppen odatartotta a kezét, amikor a bohóc ug- 
rott anélkül, hogy tényleg segitenie kellett volna, aztán pedig ez is 
feleslegessé vált, a clown ujra tudott bukfencezni. 

Ha össze lehet hasonlitani a clown esetét a fennebb emlitett 
szónokéval vagy énekesével, biztosíthatom Önöket, hogy teljesen 
ugyanolyan izombeidegzési zavarról van szó mind a két esetben, 
ugy a kezelési eljárás is nyilvánvaló. 

A gyakorlat beigazolta a feltevést, az első dolog ilyen esetek- 
ben az énekes alaphangjának kikeresése (pl. köhögtetéssel). Ha az 
alaphang megvan, rendszeres skálagyakorlatokat végeztetünk bete- 
günkkel, miközben külön e célra készített elektromos gépek segít- 
ségével az izmokat segítjük. A hang javulásával a segítség mind 
kisebbfokú lesz, majd pedig feleslegessé válik. 


:k 


Végül minthogy minket e helyen főképen az iskolai rekedtség 
érdekel, foglaljuk még egyszer össze annak tekintetbe vehető okait; 
úgy, amint azt Nadoleczny kiváló könyvében teszi: 1. Karének, ha 
egy órán keresztül a gyermek inkább ordít, mint énekel. 2. A hang- 
terjedelem túlhajtása olyan énekek begyakoroltatásával, ami a gyetr- 
mekek átlagos hangterjedelmét nem veszi figyelembe. 3. A nemi 
fejlődéskor való énekeltetés, főképen leányoknál. 4. A természet- 
ellenes igen hangos, magas, erősen hangsúlyozott, keményen beindi- 
tott iskolai beszédmodor, Flatau és Gutzmann kötelességnek tartaná 
a gyermekhangot már az első iskolai években is kellő gondossággal 

és szaktudásral minden erőltetéstől megkimélni. Fontosnak tartanák, 
hogy a tanító, a tanár a beszéd- és ének-egészségtanban kéllüleg 
ki legyen képezve. Igyékezzenek már az óvodákban és az elemiben 
az cIlvasási gyakorlatok megkezdése előtt a gyermekeket lehetőleg 
helyes beszédre szoktatni, felhasználtatva a gyermek halló, látó és 
tapintó érzékeit arra, hogy a tiszta és helyes beszédet megtanulják. 
Légzési-, hang- és beszédgyakorlatokat kell, hogy végeztessenek és 
igyekezzenek a felmerülő beszéd- és hanghibákat idejében kiküszö- 
bölni. Olvasási gyakorlatoknál a levegő helyes beosztására gondot for- 
dítsanak, a magas hangon kiabálva, vagy hadarva való felelési módot 
ne türjék meg. Az iskolai éneklésnél nem szabad mindjárt karéne- 
kekkel kezdeni, az énektanár egyenként foglalkozzék először a gyer- 
mekekkel, illetve kisebb csoportokban, ezáltal megismeri hangterje- 
delmüket, hogy annak megfelelő énekeket választhasson ki. És így 
egy-egy csoportra kevesebb idő, de több figyelem jutva, elkerülhető a 
túlhosszú és túlerős éneklés káros hatása. A nemi fejlődés hang- 
jelenségeit is kell, hogy ismerje és tekintetbe vegye az énektanár, 
leányoknak az első menstruációk időszakában semmiesetre sem sza- 
bad, hogy énekeljenek. 

Az iskolás gyermekek hangjaival való foglalkozás sok figy I- 
met, tudást és kitartást kíván a tanító, a tanár, a szülő és az orvos 
részéről egyaránt. A gyermekek egészséges hangjában azonban ez a 
fáradtság megkapja a jutalmát ! 


Dr. Gyergyay Árpád. 

(Lelkész- szentelés alkalmával Székelykereszturon 1934. szeptember hó 2-án 
mondott egyházi beszéd ) 


Alapige : II. Kor. 3. r. 5—6. v. , Ami 
alkalmatos voltunk az Islentől var, aki 
alkalmasakká tett minket arra, hogy az 
újszövetség szolgáilegyünk, nem betüé, 
hanem léleké, mert a betű . megöl, a 
lélek pedig megelevenit." 


Ebben a szélsőséges vizeken evező világban a lelkipásztori 
munkát és hivatást illetűleg is egymással homlokegyenest ellenkező 
kétféle felfogás uralja a lelkeket. Egyik "oldalon vannak azok a szín- 
vakok, akik az életnek csak anyagi oldalát látják s az anyagvilágon 
nem tudnak fölülemelkedni. Mint a törtszárnyú madár, állandóan a 
földön, a porban vergődnek. Nincsen lelki szemük, melynek röntgen- 
sugarai a külső burkolatokat áttörve, a dolgok és események lénye- 
géhez juthatnának. Ezért nincsenek , látásaik". Hálójukat állandóan 
a fesszinen tartják s mivel itt halat nem foghatnak, azt hisz.k, hogy 
kihalt a tenger; mert nem látják benne az élőlényeknek ama csodá- 
latos seregét, amelyek most vig kedvvel üzik ártatlan játékaikat, 
majd pedig véresen harcolják a létért való küzdelmeiket. Mivel így 
nem tudnak az élet igazi mélységeibe hatolni, nem is láthatják azo- 
kat a titkos erőket, azokat a csodálatos lelki hatalmakat, amelyek 
az életet megtermékenyitik, a történelmet irányítják s az emberi 
életnek célt, értelmet és értéket adnak, 

A felszinen járó eme színvakok szerint a lelkipásztori munka 
és hivatás régen letünt babonás időknek értéktelen maradványa, 
amelynek ma, a technika korában, a gazdasági kultura századában, 
a törvény és a betű uralma idején, nincsen semmi értéke és jelen- 

tősége. Szerintük a templomokat a világi kulturák központjává kell 
tenni. A szószékeket foglalják el ademagógok és politikai szónokok. 
Az orgonák áhitatot keltő búgását harsogja túl az éhező tömegek 
lármája. A biblia helyébe kerüljenek a törvénykönyvek. Az Urasztala 
körül alázatos és bűnbánó hivek helyett foglaljanak helyet a világ 
ama bölcsei, akik paragrafusokba szedik az élet törvényeit s így 
jelölik ki a történelem menetének útját. És a papok? Ők azok, 
akikre ma alkalmazni lehet az evangéliumi példázat királyának 
mondását : , Barátom, mi módon jöttél ide, holott nincsen menyegzői 
ruhád ?" A paást és reverenda alakuljon át munkásköpennyé. A 
pip vegyen kezébe kapát, kalapácsot, irótollat vagy festőecsetet. 
Ezekkel inkább szolgálhatja a jobb jövőt, mint az imádsággal és 
prédikációval. Ez a mai kornak egyik szélsőséges felfogása. 

A másik, amely nem kevésbbé káros és veszélyes az, amely 
a vallás helyébe a szertartást, a lelkiismeret helyébe a törvény- 
könyvet, a biblia helyébe a hitcikkeket s Isten helyébe a papot teszi. 
Itt újra meg újra megismétlődik az az eset, amely az Apostolok 
Cselekedeteinek irója szerint Lisztrában történt, bol a pogány benn- 
szülöttek hallva Pálnak és apostoltársainak lelkes beszédeit és látva 
szép cselekedeteit, előttük leborulva, öntudatlan elragadtatásban kiál- 
tozták : , Az istenek jöttek közénk emberi áb ázatban" és áldozatot 
akartak nekik bemutatni. Az ilyen helyeken korlátlanul működik az 
emberi képzelődés s a való élettel nem számolva, misztikus, Bűvös 
erővel ruházza fel a papot, aki köt és old égen és földön. Olyau, 
mint voltak a régi sámánok. Bűnöket bocsáthatnak, betegségeket 
gyógyíthatnak, veszélyeket és ellenséges elemeket távoltarthatnak. 
Tőlük függ az embernek nemcsak fölai boldogsága, hanem mennyei 
üdvössége is. Itt a hit nem szárnyakat ad, mellyel az ember Isten- 
hez emelkedhetik, hanem bilincs, amely az egyház betüjéhez köt. 
Ezen felfogás mellett a pap több, mint közönséges ember, sőt még 
az isteni hatalmat is túlszárnyalja, mert olyan dolgokat tulajdonitnak 
neki, amilyeneket a világkormáuyzó Ísten bölcsesége sem engedne 
meg. Ez korunk másik szélsőséges felfogása. 

E két felfogás közül valamelyik nem ragadott-e magával tite- 
ket, kedves szolgatársaim, akiket most kivánunk szent íivatásotokra 
ünnepélyesen felavatni? Ezt azért kérdem, mert lelketek nyugalma, 
munkátok sikere s jövendő boldogságtok nagy mértékben attól függ, 
hogy minő fundamentumra építtetek. Fövényre vagy kősziklára. 

Látva a világnak a lelkipásztori munka iránt való közönyét és ér- 
dektelenségét, nem nehezül-e lelketekre az az aggodalmas gondolat, 
hogy lehetetlen feladatra vállalkoztatok ? Vagy pedig másfelől látva 
azt a babonás tiszteletet, amellyel sokan a papi hivatalt  körül- 
rajongják, nem ragad-e magával az a gondolat, hogy minden egyéni 
érték nélkül a hivatal és palást megszerzése elégséges arra, hogy a 
világ részéről megkülönböztetett elbánásban részesüljetek ? Oh, mert 
jaj volna nektek, jaj az egyháznak, melynek szolgálatába állottatok, 
ha eme szélsőséges áramlatok közül bármelyik is magával sodorna ! 
Milyen messzire esnétek attól a hivatástól, amelyre Isten alkalmassá 
tett s amelyet az evangélium alapján álló unitárius egyház vár töle- 
tek, amelyet az alapige így fejez ki: ,A mi alkalmatos vcltunk 
Istentíl van, aki alkalmasokká tett minket arra, hogy az újszövetség 
szolgái legyünk, nem betüé, hanem léleké, mert a betü megöl, lélek 
az, ami megelevenít". Igenis, az unitárius lelkésznek Istentől adott 
hivatása az újszövetség szolgálata Ennek a szolgálatnak két ága 
van; szolgálni Istent hittel s az embert szeretettel. 


I 


Mint a föld titkos mélységéből előrtörő üde forrás vize, ugy 
tör ki az emberi lélekből az Isten szolgálatának szent vágyakozása. 
Ez a szent vágyakozás rombolt és alkotott, teremtett és megsemmi- 
sitett. Most elszánt forradalmakat szült, amelyek viharként száguldottak 
végig a világon, s rombolva döntötték fel azokat a bálványokat, 
melyeket a megelöző századok szeretettel épitettek és öriztek, majd 
pedig különböző faju népeket tömöritett lelki egységbe, hogy közös 
erővel oltárt építsenek Isten szolgálatára, s reá rakjanak mindent, 
amit ész és sziv, szorgalom és munka teremteni tudott. Ez a szent 
vágyakozás inditotta az embert, hogy most testét kinozza és sa- 
nyargassa, majd pedig lelkét tökéletesitse, hogy Istenhez legyen 
hasonlóvá. Fz inditotta az embert, egyfelől, hogy testét tüzre, mág- 
lyára vagy börtönre adja, másfelől, hogy uralkodjék s milliókat lás- 
son lábai előtt. Az isten szolgálatának ez a vágyakozása szülte a 
történelem folyamán azokat a hősies erényeket, amelyek az embert 
a világosság és igazság rettenhetetlen bajnokává tették ; de ez szülte 
azokat az elvakult bünöket is, amelyek kereszt-faragásra, máglyák 
gyujtására, az inkvizició borzalmaira vagy keresztes hadjáratok ve- 
zetésére indították. 

Hát vajjon a mai ember lelkéből kihalt volna az Isten szol- 
gálatának szent vágyakozása ? Kiapadt volna a mi lelkünkből az 
imádság forrása? Nekünk nincsen bánatunk és csalódásunk, melyet 
orvosolni nem tudunk ? Nincsenek sebjeink, melyeket gyógyitani és 
könnyeink, melyeket letörölni nem tudunk ? Nincsen igazságunk és 
nincsenek  eszményeink, amelyeket megvalósitani nem tudunk? A 
mai kor embere nem tudná énekelni a zsoltárt: Szomjuhozik lelkem 
az élő Isten után ? De igen, testvéreim! Amint a földben rejlő gyö- 
kér a tavaszi nap csókjára kihajt, amint a mag külső burkolata az 
eső cseppjére szétpattan, amint minden ezen a teremtett világon 
követi a teremtő által beléje oltott életösztönt: ugy keresi az ember 
ma is az Ő Istenét, hogy neki szolgájon. Az istenszolgálat nem áb- 
ránd, nem képzelődés, hanem szent valóság. Olyan, mint a szántás 
és vetés, melynek nyomában kenyér terem, mint a tudás, mely 
újabb felfedezésekkel gazdagitja ezt a szegény világot, mint a mü- 
vész munkája, amellyel testet ad a szépség eszményeinek. Köszik- 
lára épit az, aki az Isten szolgálatára építi boldogságát. 

De, — kérditek talán — melyik az az Isten, akit szolgáljunk ? 
Talán életre hiviunk vagy egyet azok közül a régi bálványok kö- 
zül, amelyeken a történelem szekere, mint valamely gyermekjátékon, 
ugy átgázolt? Vagy talán éppen az embert ültessük az istenség 
trónjára s az Ő ügyességének és nagyságának mutassunk áldoza- 
tot? Vagy annak a felhők felett trónoló hatalmas Jehovának szol- 
gáljunk, aki a tenger vizét kétfelé válassza, hogy népét megmentse, 
s hogy ellenségeit a hullámsirba temesse; aki a Jordán folyót fo- 
lyásában megállítja, hogy népe száraz lábbal átkelhessen rajta s a 
napot Gibeonban megállítja, hogy az ellenségét szétverhesse? Vagy 
ama keleti fántáziában született s a világgal eggyé olvadó ős elembe 
helyezzük bizalmunkat? Vagy a világon kivülálló szeszélyes hatalom 
kegyeit keressük, aki a természet törvényeinek felforgatásában és 
csodatételekben mutatja meg hatalmát? Vagy végül a zsinati vég- 
zésekben körülirt egylényegű, de három személyű Isten tiszteletére emel- 
jünk oltárokat ? Hol vanitt az igazi Isten, akit szolgálnunk kell? 

Ne keresétek ezt az Urat se kelet szines képzelődéseinek a 
világában, se nyugat aprólékos okoskodásaiban. Ne keressétek se a 
történelem bizonytalan változásaiban, se a tudomány egyoldalú ki- 
találásaiban. Hanem forduljatok önmagatokhoz. Figyeljetek lelketek 
szavára. Ez minden tér és időbeli távolságon át, elvezet az evan- 

gélium ama tiszta forrásához, ahonnan az örök élet vize csörgedez. 
Itt találjátok meg azt az Istent, aki nem csak elhívott, hanem al- 
kalmassá is tett az újszövetség szolgálatára. Itt találjátok meg azt 
az Istent, aki lélek, akit Jézus Atyánknak nevezett, mert ebben 
látta kifejezve mindazokat a bensőséges és gyöngéd érzelmeket, 
melyek az embert Istennel szoros kapcsolatba hozzák. Ez az Isten 
élő és öntudatos lény, aki célokat tüz az ember és a világ efébe; 
akinek van akarata, amelynek teljesítését megköveteli, aki itéletet tart, 
hogy a jót felemelje, a bűnöst lesujtsa. Ez az Isten nem a v.lág rend- 
jének megzavarásában, nem csodatételekben mutatja meg hatalmát, 
hanem a világ törvényszerüségében és az erkölcsi világrend fenn- 
tartásában. Ő minden életnek forrása Tőle származnak reményeink, 
benne összpontosulnak eszményeink. Életünk zajló hullámai között Ő 
a kikötő part, s csalódásaink és megpróbáltatásaink közt atyai kebe- 
lén találunk megnyugvást. Ehhez az élő Istenhez imádkozott Jézus, a 
ti Mesteretek. Ettől meritették atyáitok azt a szent hevületet, azt a 
hősi fellángolást, melyet az üldözések ki nem olthattak, amelyek 
annál inkább lobogtak, minél nagyobb szorongattatásban voltak. 
Vagy, ha úgy tetszik, kutassátok át az eget és a földet, tanuljátok 
végig a történelmet s hatoljatok be a tudományok mélységébe : min- 
denütt ezt az egy élő Istent fogjátok találni, akinek jobb engedelmes- 
kedni, mint titkainak mélységét kutatni. Az újszövetségnek ezt az 
élő Istenét szolgáljátok s akkor munkátok nem lesz hiábavaló. 

De hogyan? Talán jóillatu áldozatot vigyünk oltárára s azzal 
engeszteljük ki haragját ? Vagy a zsinatok által elfogadott hitcikkek 
megtanulásával keressük kegyelmét? Vagy az egyház által megki- 
vánt szertartások pontos elvégzésével nyugtassuk meg lelkiismere- 
tünket? Vagy az előirt egyházi törvények betüszerű megtartásával 
szerezzünk érdemeket előtte? Vigyázatok. A betű öl. Istenhez, aki 
lélek, csak lélekkel lehet közeledni. Az Atyát csak gyermeki hittel 
és bizalommal tisztelhetjük igazán. Ez a hit legyen lelketeknek ma- 
gasba lenditő szárnya, amellyel magatok az élő Istenhez emelked- 
tek, de másokat is oda emelni tudtok. Evvel a hittel mélyitsétek ki 
hivatalotoknak minden munkáját. Ebből fakadjanak imádságaitok s 
ezt sugározzák egyházi beszédeitek. Ezt vigyétek magatokkal a 
bölcsöhöz, a koporsóhoz és az iskolába s evvel bocsássátok útjukra 
az új házaspárokat, mert csak evvel szolgáljátok igazán a mi Iste- 
nünket, ami az újszövetség szolgálatának egyik ága. 

A másik : szolgálni az embert szeretettel. 


Szolgálni az embert! Hát vajjon nem éppen ebben van a mi 
korunk súlyos betegségének a főforrása? Nem az a legnagyobb 
bajunk, hogy Istentől elfordulva, az ember szolgálatát tettük az élet 
céljává s ennek betöltésében keressük hivatásunk betöltését? Min- 
den vágyunk, munkánk és törekvésünk nem oda irányul-e, hogy az 
embert magasra emeljük, hogy jóllétét, kényelmét és külső bol- 
dogságát megteremtsiik ? A tudományok nagyszerü felfedezései, a 
technika szédületes vivmányai, a művészetek csodálatos alkotásai, a. 
gazdasági és szociális kérdések állandó felszinen tartása mind az 
emberért vannak. Az embert tekintjük a világ központjának. Mintha 
a nap csak érette sütne, a föld neki teremne. Mintha az ő igazsága 
volna az egyetlen igazság, az ő élete az egyetlen élet, s az Ő bol- 
dogsága az egyetlen boldogság. Itt fajok állanak szemben egymás- 
sal s pusztitó háborút folytatnak az emberi jog nevében. Ott társadalmi 
osztályok néznek farkas-szemet és kezdenek ádáz tusát az emberi 
jóllét nevében. Most kimondhatatlan áldozatokat hoznak az egyes 
országok a fegyveres erő fokozására, majd a világ bölcsei áldoz- 
zák tudásuk és idejük legjavát az emberi béke megteremtésére. 
Mindenütt a központ, a cél, az eszmény, az egyetlen valóság az 
ember, akiért élni érdemes. Hogy lehet hát még jobban szolgálni 
az embert ? 

És én mégis az ember szolgálatában látom az újszövetség 
szolgálatának másik ágát. Ah, de minő más ez a szolgálat, mint 
amellyel ez a világ kivánja boldogitani az embert. Ne gondoljátok, 
hogy én érzéketlen vagyox az emberi élet külső javai iránt. Lelkem 
szerint óhajtom, hogy ne legyen e:nber és ember között külömb- 
ség, hogy minden ember emberhez méltó életet éljen, hogy a kenyér 
és a ruha gondja ne terhelje a lelkeket, hogy a külső jóllét és kénye- 
lem minden öröme vegyen körül minden embert, hogy valósuljon 
meg közöttünk amaz újkori jelmondat, amely minél többnek minél 
nagyobb boldogságát óhajtja. De a lelkipásztortól mégis mélyebb szán- 
tást várok. Nekie többnek kell lennie, mint egyszerü gazdasági útmuta- 
tónak, szövetkezeti ügyvezetőnek, banktisztviselőnek vagy politikai 
szónoknak. Nem elégedhetik meg avval, ha az élet hasznossági 
céljait szolgálja csupán. Nekie az evangélium mélységéig kell le- 

szállania és magasságáig felemelkednie, ahol irva van ,Nem csak 
kenyérrel él az ember,, ,s mint használ, ha valaki mind e világot 
megnyeri is, ha lelkében kárt vall?" 


Jézus szerint nem azok boldogok, akiknek , sok esztendőre el- 
tett javaik" vannak, hanem a tiszta szivüek, az alázatosak, a bé- 
kességre igyekezők, az irgalmasok, az igazságot éhezők és szomju- 
hozók. Mit jelent hát az újszövetség szerint az ember szolgálata ? 
Azt, hogy szivétől tartsd távol a bűn fullánkját; hogy lelkiismeretét 
tartsd mindig ébren, amely örködik erkölcsi világa fölött; hogy az 
elbizakodottság és lelki kevélység dudváit irtsad, kapáld és gyom- 
láld ki lelkéből, hogy annál dúsabban teremjenek a hit, a szerény- 
ség, az alázatosság és önmegtagadás evangéliumi virágai; hogy 
ébreszd fel lelkében az igazság után való égő szomjúságot; hogy 
gyújtsd fel keblében a lelkesedés szent lángját, mely nemes cseleke- 
detekre ragadja; hogy döntsd le keblében az önzés és szűkkeblüség 
hamis bálványait s emeld fel helyettük az egyetemes emberszeretet 
oltárát, hogy faji és felekezeti különbség nélkül mindenkiben becsülje 
meg az emberi méltóságot; hogy állits elébe magasan szárnyaló 
eszményeket, melyekért élni s ha kell, meghalni is tudjon. Ezek 
teszik igazán gazdaggá az embert s ezekben áll az igazi ember- 
szolgálat. 

Ezt az evangéliumi szellemet, bármennyire is ellenkezik 
a mai kor földhözragadt irányzatával, ne kicsinyeljétek le. Ez az 
a keskeny ösvény, mely az életre viszen. Jól tudom, hogy vannak 
több sikert biztosító és több elismerésben részesülő pályák és fog- 
lalkozások. De áldásosabb, a köz javát elősegítőbb, az emberi bol- 
dogságra és a társadalom békéjére kihatóbb alig van, mint ez az 
emberszolgálat. Mert nekünk ma nem új tudományokra, nem új 
politikára, nem új gazdasági rendre, nem új törvényekre, hanem 
új emberekre van szükségünk. Vallásos emberekre, jó emberekre, 
jellemes emberekre. Mert mit ér a puha, fehér kenyér, ha az a 
nyugtalan lelkiismeretű ember kezében keserüvé válik? Mit ér a 
messze kiterjedő birtok, ha azt bűnös ember szántogatja ? Mit érnek 
a zöld mezők, az erdőkoszorus hegyek, ha bennük rablóbandák ütik 
fel tanyájukat ? Mit érnek a magas, emeletes paloták, ha törpe lel- 
kek laknak bennük ? Mit érnek a legkiválóbb jogászi elmével meg- 
szerkesztett törvények, ha a rosszhiszemű emberek lépten-nyomon 

kijátszodják ? És mit ér az emberek nagy tömege, ha köztük lám- 
pással sem lehet igaz embert találni ? 

Az újszövetség szerint szolgálni az embert szeretettel. Ez tesz 
titeket méltó örököseivé a prófétáknak, apostoloknak, reformátorok- 
nak s azoknak a dicső unitárius elődöknek, akiknek hitét börtön el 
nem temette, erényeit máglya el nem égetie. Ez a szolgálat nem 
jelent szolgaságot, hanem vezetést és irányitást. Ez az a szolgálat, 
mely által az utolsók elsőkké lesznek. Az az alázatosság, mely fel- 
magasztal. Azért legyen bár vértanúság vagy az elismerés koszorúja 
szolgálatotok jutalma, mindig csak előre a hűségben, a szeretetben, 
az Isten és ember becsületes szolgálatában; mert erre tett titeket 
alkalmassá az Isten s erre a szolgálatra adja ma áldását az uni- 
tárius egyház. Amen. 

Vári Albert. 

(1934 szeptember 2-án a székelykereszturi zsinaton.) 


Lük vá0rs 16519X7. szg Beltáéne 
Názáretbe, ahol felneveltetett: és be- 
menvén szokása szerint szombat napon 
a zsinagógába, felálla olv. sni. És adák 
neki az Ezsaiás próféta könyvét és a 
könyvet feltárván, arra a helyre nyita, 
ahol ez vala irva: Az Urnak lelke van 
én rajtam, mivelhogy felkent engem, 
hogy a szegényeknek az evangéliumot 
hirdessem, elküldött, hogy a töredelmes 
szivüeket meggyógyitsam, hogy a fog- 
lyoknak szabadulást hirdessek és a 
vakok szemeinek megnyilását, hogy sza- 
badoa bocsássam a lesujtottakat. Hogy 
hirdessem az Urnak kedves esztendejét. " 


Galilea köves mezején bolyong a nép. Uj próféta hirét hallot- 
ták. Várnak, keresnek, mert óhajtanak valami újat, ami reményt 
táplál, hitet ébreszt s a lankadt testet új erőhez juttatja. 

Nyilvánvaló, hogy Jézust keresik, de Jézust nem találják, mert 
ő a próféták iskolájában, a pusztában rejtőzik. Önmagát keresi. 
Lelkével áll harcban s ez a lélek így sóhajt fel: Uram, ne vigy 
kisértésbe és szabadíts meg a gonosztól. Még nem teljes az erő a 
győzelemre. Még hiányzik valami. Hiányzik az isteni szózat, az az 
elhivás, mely elől nincs menekvés. Hová forduljon?  Töprenkedik 
magában. És méne Názáretbe, az ő városába. Otthonába. És ott 
bemene a zsinagógába. Az Isten házába, amelyről megmondatott, 
hogy a menyország kapuja. Ez kellett nyugtalan lelkének. 

Itt az ifjú lelke, az erőt és megnyugvást kereső lélek találko- 
zott az erős, a tökéletes lélekkel. És megtörtént a nagy átalakulás. 

Az ingadozó lélek megszilárdult. Ujjá született. A világi ember ma- 
gára öltötte a próféta palástját és bátorsággal szól: Isten lelke van 
én rajtam, aki elküldött, hogy hirdessem az Urnak kedves eszten- 
dejét, mely a szegényeknek új evangéiium, a betegszivüeknek gyó- 
gyulás, a foglyoknak szabadulás, a vakoknak szemök megnyitása. 

Ez az új élet útja, melyről többé nincs visszatérés. Ez szem- 
től szembe találkozás az égi Atyával, akinek lelke míveli mindezt. 
Ez az, ami Jézust Krisztussá, az Ur fölkentjévé avatta. 

Ez az, kedves ifjú lelkész-papok, aminek előbb-utóbb meg kell 
történnie mindenkivel, aki az Ur palástját vállára veszi. A léleknek 
ezt a kitöltését meg kell érezni. Talán akkor, amikor a kezdő ifjú 
először találkozik Jézussal, vagy akkor, amikor a Krisztus születése 
szép ünnepén először mondja el: hirdetek nektek nagy örömet, mely 
az egész népnek öröme lészen. És ha még mindig késne a meg- 
jelenésnek, az újjászületésnek ez a nagy eseménye, ime a felszente- 
lésnek, a megszentelődésnek ez a nagy, ez a hevitő órája, itt a 
szent zsinati gyülekezet előtt, ahol ti, unitárius hitünk apostolai, ily 
szokatlan nagy számban (28-an) gyültetek össze. 

Nekem jutott az a főpásztori szerencse, hogy mindeniket ki- 
küldhettelek a mi drága unitárius gyülekezeteinkhez és nekünk, hogy 
egyházunknak kezdete óta gyakorolt szertartása szerint, kezünknek 
fejetekre tételével bevegyük tőletek az egész életre elkötelező 
szent esküt. 

Mielőtt ezt tennők, szivem egész melegével és lelkemnek meg- 
rázóan komoly elgondolásával figyelmeztetlek arra, hogy ti egyen- 
egyen és összesen : 

1. Jézusnak nemcsak követői, hanem evangéliumának meg- 
valósitói, 

2. népünknek megváltói vagytok. 

Érzem és átlátom, hogy igen sulyos feltételeket szabtam elő- 
tökbe. Megmagyarázom elgondolásomat. 

Hogy az unitárius pap Jézus követője és evangéliumának meg- 
valósitója, ahhoz nem férhet semmi kétség, hiszen annyi évi tanul- 
mány ideje alatt mindig a Názáreti volt előttetek, akár az evangé- 
liumokat, akár az apostolokat, akár a keresztény egyházat, akár a 
mi unitárius egyházunkat és hitünket tanulmányoztátok. Bizony haj- 
landó volnék igazat adni a Jelenések irójának: Jézus, ama Krisztus, 


az Alfa és az Omega. 


FAT — 


Papszentelő beszéd. 


Mit jelent ez ifjú papok serege? Jelenti, hogy Jézus nélkül 
élnünk nem lehet, s hogy miként Jézusnak, nekünk, nektek le kell 
vetkezni az ó-embert és felölteni az újat. Ha a názáreti József fia 
átváltozott Krisztussá, minden igaz papnak át kell változnia új em- 
berré, akinek az Atya házában kell foglalatosnak lennie. 

Nem tudom eldöntenl, s azt hiszem, még sokáig nyilt kérdés 
lesz, hogy Jézusnak meg volt-e adva a csodatevő isteni erő. Ti 
tudjátok, hogy a keresztény emberiség nagy része ma is, szó sze- 
rint hiszi, hogy Jézus a vizet borrá változtatta s a halottat feltá- 
masztotta. Azt én is hiszem és hirdetem, hogy az a nép, amely 
tőle jelt kivánt minden mozdulatában, sőt palástja érintésében is 
meglelte a csodatevő erőt, mert hitte, hogy Jézus a Krisztus, min- 
dent megtehet. 

Ez az éhező és szomjuhozó lélek műve a hitéletben. Ez ad 
magyarázatot ahhoz az előttünk ismeretlen tüneményhez, amely Pált 
apostollá, Istvánt és Dávid Ferencet martirrá fanatizálta. De ez az, 
kedves ifjú papok, ami nélkül a mai papnak egész hatást elérnie 
lehetetlen. Mondjam-e, hogy nektek oda kell fanatizálni magatokat, 
hogy amikor Jézus szavait ajkatokra veszitek, ti az ő megszemé- 
lyesítője, ő maga vagytok, akitől nem szakíthat el titeket ez a ke- 
servesen sanyarú élet, söt még a halál sem. 

Midőn ezt a követelést állítom föl az unitárius pap elött, elég- 
tételt szolgáltatok elődeinknek azért a rettentő sok üldözésért, gyöt- 
rődésért, melyet a fejedelmi korszakban és a Habsburg-uralom alatt 
szenvedtek és kiállottak, mert Jézus Krisztust nem imádták Isten 
gyanánt. Bizony, ha elgondoljuk a multat, fölsóhajtunk : Isten cso- 
dája, hogy áll még egyházunk s él benne a hivők serege. Terjedel- 
mes tanulmányban tártam föl előttetek elődeinknek a lélek táplálá- 
sára irt gyönyörű imádságait és énekeit. 

Más egyházak Krisztus vére megváltó erejére támaszkodnak. 
Mi nem a kereszten, nem a halálban, hanem az életben keressük a 
megváltást, az üdvözülést. Mi Jézus önfeláldozó munkájában, esz- 
méiben, hitében, lelkében, tanitásai és evangéliuma szépségében ke- 
ressük és találjuk meg azt, ami megnyugtat és boldogít. Mi azt 
hisszük. hogy ha Jézus útjain járunk, megközelítjük azt az ideált, 
mely az istenfiuság szentségében, élet, út és igazság lesz számunkra. 
Mi a tiszta lelkek társaságában bizunk és hisszük, hogy Istentől 
bocsánaiot nyer minden megtérő. Megrendit a sok bűn és gonosz- 

ság, de hiszünk az emberiség haladásában és javulásában. Nekünk 
Isten háza az a szent hely, hová megígazulni megyünk s midőn 
Jézus emléke szent jegyeit vesszük, érezzük jelenlétét és áldó hatását. 

Nekem úgy tetszik, hogy a buzgó unitárius mindig közelebb 
érzi magát Jézushoz, mint azok, akik öt Isten gyanánt imádják. 
Hisszük, hogy midőn Jézust ily szellemben követjük, Isten szándé- 
kát és akaratát valósítjuk meg. 

Ugy fogom fel Jézusnak Istenhez és az emberhez való viszo- 
nyát, hogy az szerencsés megoldása és kiegyenlítése annak a nagy 
különbségnek, amely elválasztotta a bűnös embert Istentől és meg- 
fosztotta a földi boldogság, béke és biztonság érzetétől. 

Ugy érzem, hogy midőn én, a gyarló, gyenge pap, megfog- 
hatom Jézusom kezét és meghallom szavát: ne félj, bizzál, a te 
hited megtart tégedet, ugyanakkor az erőm megnövekedik és biz- 
tonság érzetével hiszem, hogy kezem érintésétől az az elsorvadó 
beteg bizalmat és bátoritást merít szavaimból, a hitetlenség  sötét- 
ségében vergődő Istenhez tér. Csodatevő erő ez Jézus evangéliuma 
hirdetésében. Nektek, ifjú papok, hinnetek kell, hogy 

az unitárius pap népünknek a bűntól megváltója. 

Ne legyen botránkozás közöttetek, érdemes hallgatóim, zsinati 
gyülekezet. Tudom én, nagyon jól tudom, hogy ml unitárius papok 
nagyon gyarló és gyenge emberek vagyunk. Tudom azt is, hogy 
ez ifjú sereg mindenike a háború romjai fölött bolyongva és 
bizonytalankodva jutott el az unitárius szószékig. Tudom, hogy 
nekik a hősi halottnak emléket állítni s a falú elhullott szinét-virágát 
siratni kell. Tudom azt is, hogy némelyike félig üres tornyot talált, 
mert a háború még harangjainkat is elsodorta volt. De azt is hi- 
szem és tudom, hogy népünknek az a ragaszkodása, mely nem 
tűri, hogy a templom pap nélkül maradjon, az az áldozatos szol- 
gálat, amelyet a legkisebb falu népe is meghoz az ő belsőemberei 
asztalára, olyan tisztító tüz, amely leolvasztja a legridegebb lélek- 
ről is azt a salakot, amelyet a mai világ kapkodó és újat kereső 
bizonytalansága olykor még Jézus tanitványára is ráragasztott. 

Ujból is kérdezem: Volna közöttetek csak egy is, aki a Pál 
damaszkusi utján ne hallotta volna ezt a kérdést: Saul, Saul miért 
üldözöl engemet. Nehéz neked az ösztön ellen hadakoznod. 

Boldog az közöttetek ifju papjaim, aki ezen a lelki kereszt- 
ségen, s Sátánnal való pusztai harcon, diadalmasan átesett. 

De ha mégis volna, itt a szent alkalom. Itt nemcsak a fel- 
szentelést, hanem a megszentelődést sem lehet elkerülni. Ez a tisz- 
tulás, a megtisztulás, a purgatorium rettenetes alkalma! Ha csak 
egyik is nem igy gondolja, siessen és ne várja be az utolsó vacso- 
rát, midőn Jézussal szembe kerül ! 

Nincsen és ifju embernek nem adatik olyan rettentően komoly 
munkakör, amilyen a mai lelkipásztor-papé. Egyik föladat, hogy Jé- 
zust megvalósítsa népe között a saját életében és munkásságában, 
a másik, hogy Istennek és Istenben éljen a nép javára. 

Nem tudok elképzelni olyan lelkipásztor-papot, aki csak egy 
napot is áttudna élni anélkül a tudat nélkül, hogy ő Isten szolgája 
a nép javára. Ő Isten kiválasztott eszköze. Ő neki is szól, amit a 
próféta Jézusnak mondott: neki a vakoknak látást, a betegszivüek- 
nek gyógyulást, a foglyoknak szabadulást kell nemcsak hirdetni, 
hanem adni. Hogy ez valóra válhasson, a papnak hinnie kell, hogy 
neki ez a hatalom megadatott. Ne mondd, hogy ifju vagyok én és 
erőtelen mert: erős az lélek, Istennek lelke, amely tebenned van. 
Tudd meg, hogy helyetted senki el nem végezheti a te munkádat. 
Tudd meg, hogy neked adatott az az erő, hogy a hitetlenben föl- 
ébreszd a hitet, mert Isten nélkül senki nem élhet mert akár 
élünk, akár meghalunk, az Istenéi vagyunk. 

Fanatikus hittel kell hinned, hogy neked Jézus nyomában ha- 
ladva Isten után minden lehetséges lesz. Hinned kell, hogy a harag, 
a gyülölet, a bosszu, a keserüseg, még a szegénység is eloszlik 
vagy megenyhül, ha te az unitárius pap egyszerü palástjával nyert 
méltósággal és tisztelettel, helyesen élve, jársz néped között és szólsz 
az Isten házában. Neked hinned kell, hogy a rád bizott gyülekezet 
mindenik tagjának a szivéhez férhetsz. Hinned kell, hogy a te erős ; 
hited, miként najdan a Mózes vesszeje, a sziklából is forrást fakaszt. 

Népünk az élet sivatag pusztáján bolyong. Várja az új prófétát. 
Megváltót vár. Te vagy az az ember! Te vagy az, aki eljövendő 
vala. Tied a nyáj kicsinye, nagyja. Tied élete, hite, jóléte, boldog- 
sága. Azért hivott, mert veled akar élni. Azért küldöttelek, mert 
hiszem, hogy te vagy az, akit vártak és aki eljövendő vala! 

Kérlek hát kedves ifjú papok: legyetek büszkék unítárius 
multunkra és elődeitekre ! 

Legyetek szerény, de öntudatos unitáriusok, 

Legyetek haladó, de nem romboló reformátorok, 

Bátor, de nem önhitt igehirdetők. 

Tudjatok türni, bizni és kitartani, 

Higyjétek, hogy unitárius papnak lenni szép és dicső gondolat. 

Induljatok hát: hirdessétek a szegényeknek az evangéliumot, 
gyógyitsátok a töredelmes szívüeket, nyissátok föl a vakok szemét 
és bocsássátok szabadon azokat, akik a bánat és keserüség, a 
csapás és a sors üldözöttei, szabaditsátok ki fogságokból és hir- 
dessétek az Urnak kedves esztendejét. 

Népünket boldogitva, legyetek boldogok! Amen. 


Dr. Boros György, unitárius püspök 

Lelkész felszentelést foganatositottunk szeptember 2-án Szé- 
kelykereszturon. A felszentelés helye annyiban jelentős, hogy emlé- 
keink helyhez vannak kötve Az a hitünk, hogy most felszentelt 
lelkészeink hálás szeretettel fognak emlékezni mindenkoron Szé- 
kelykereszturra, ez egyházközségünknek az egyházi életünkben való 
szerepére, érdekeire, mert hisz egyházunk szolgálatára végleges 
elkötelezésük kedves emléke e helyhez füzödik. 

A lelkész felszentelést zsinati főtanácsi üléssel kapcsolatban 
kivántuk foganatositani. Sajnos ! zsinattartásunk indokolatlanul meg- 
akadályoztatott, a felszentelést azonban mégis foganatositottuk  fő- 
hatóságunk utólagos jóváhagyása érzetében, mert az már halasz- 
hatatlan szükségként jeletkezett. 

28 ifju lelkészt hivtunk el és avattunk fel hitünk és egyházunk 
apostolaivá. Felszenteltük őket. Mikó Lőrincnek ,az Unitárius val- 
lásközönség igazgatási rendszere" czimű örökértékű munkája 117 §-a 
szerint a felszentelési ünnepélyességek 5 vonatkozásban jelentőség- 
teljesek. E szerint a felszentelés magában foglalja : 

I. a fogadástételt (votum) mely szerint az, aki papságra 
szánja magát a főtanácsi ülésen és templomban is élő szóval nyil- 
vánitja, hogy vallásunk elveit minden képmutatás nélkül magáéinak 
vallja : azokban ujitást nem teszen, hanem változtatás nélkül hirdeti : 
papi hivatását szentül és kegyesen folytatja: abban állhatatosan meg- 
marad, s az egyházi rendszabályoknak magát aláveti. (Discip. Eccl. 
De officio ordinandorum puncto 1—6. 7. 8. és Kolv. főtanács p. 
LO LZELBA 

2. a kötelezést, mely szerint midőn a püspök a felszentelendőket 
a templomban viszont felszólítja, ha szándékukban állhatatosan meg 
kivánnak-e maradni, a megmaradni kivánók saját kezükkel beir- 

ják nevüket a felszentelendők anyakönyvébe, melynek elején van 
azon kötelezvény, mely szerint ki-ki kötelezi magát az 1 pont sze- 
rint tett fogadás megtartására. (Kolv. főtanács 1751 és 1809. sz. 10.) 

3. a megáldást, mely szerint a felszentelendők a templom 
piacára leteritett szönyegre egyenként letérdelnek, az esperesek ke- 
zeiket fejökre teszik, s azokon felül a püspök, és egy imával 
megáldja. (Eccl. discip. emlitett helyén és Kolv. főtanács végzés 
1751-ből) ; 

4. a megerősítő levél kiadását, mely szerint a felszentelt fel- 
hatalmaztatik a papi hivatal folytatására, és mely a Főtanács ne- 
vében a püspök által mindenik felszenteltnek kiadatik. (L. a fennebb 
emlitett canont) ; 

5. az esküt, melyet minden felszentelt pap leteszen s melyben 
fogadja, hogy a nyáj előtt az idvezitő tudománnyal józanon, igazán 
és szentül jár, semmit el nem mulaszt, ami. az anyaszentegyház 
javára tartozik, semminemü terhes szoigálatlól vissza nem retten, ha 
egészsége és élete kockáztatásával volna is összekötve, előljáróinak 
engedelmeskedik, hivatalában lelkiismeretesen eljár." 

A felszentelésnek mindezen ősi alakszerüségei, ünnepélyességei 
és jelentőségei ma is változatlanul hatályban vannak és foganatositva 
lettek s 28 lelkes ifjú lelkész újra elindult a papi ősi rögön tovább 
munkálni az Urnak szöllőjében. Elindult a munkamezőn tovább hir- 
detni unitárius hitünk örök igazságait, erősíteni az unitárius egyház 
szervezetét, intézményeit; fejleszteni az unitárius öntudatot, öntuda- 
tosságot, szélesbiteni az erkölcs birodalmát s növelni az egy Isten- 
nek országát a földön. 

A lelkészség ma már nem annyira életpálya, mint inkább 
hivatásteljesités. Az életpálya: az a mindennapi megélhetést bizto- 
sitó munkakörnek szabályszerű teljesítése. A hivatásteljesítés : ennél 
sokkal több, ez: a közérdek szempontjából megvalósításra kitüzött 
cél elérésének elszánt munkálása. Munkálása akkor is, ha a cél- 
tudatos munkáért lekicsinylést, mellőzést, nélkülözést, szenvedést, sőt 
üldözést is kellene elviselni. 

A kisebbségi sors már magában is a nélkülözések tárháza, a 
szenvedések gyüjtéménye. A nacionálizmus által túlfütött mai áram- 
latok túltengése alatt szenvedést, verejtékes küzdelmet igényel min- 
den közérdekű munka. Ezek elviseléséhez ma erősebb meggyőző- 
désre, hatalmasabb lélekerőre és elszántságra van szükség, mint 

volt valaha. Ezen elszántság nélkül kisebbségi egyházi közérdek 
szolgálatára jóhiszemüen senki nem vállalkozhatik és senki nem al- 
kalmazható. Elszántság nélkül a reá váró munkamezőnek csak dille- 
táns taposója s papi elhivatásának csak kontár imitátorává válna. 

Általános mai közérzet, hogy hitbeli megujulásnak kell bekö- 
vetkeznie, s annak már küszöbén állunk. Ennek érzetében az egy- 
házi közérdek mezején cselekvésre hivatott minden egyéniségnek, 
és minden intézménynek szigoru önvizsgálat alá kell önmagát vet- 
nie. E vizsgálat rendén mérlegelnie kell: 

a kitüzött egyházi cél kifogástalanságát, melyért küzdelembe 
kell bocsátkoznia; a kitüzött célra munkálás eszközeit, utirányát és 
öntudatosságát, mellyel és melyen a kitüzött célt elérni kivánja; és 
végül a rendelkezésre álló erőket, adott helyzetünkben — a kisebb- 
ségi helyzetünket. 

Unitárius célunk: hitünknek fenntartása és fejlesztése. Hitünk, 
a ,jövő vallása", teljes összhangban van a lélek és sziv, az agy 
és értelem összes kivánalmaival. E téren tehát nem ujitásra, hanem 
megújulásra van szükségünk. 

Czélunkra munkáló szervezkedésünk : egyházunk alkotmányos 
szervezete. Egyházszervezetünknek a mult tanulságainak felhaszná- 
lásával és a jövő kivánalmainak mérlegelésével előkészített reformja 
napirendünkön van, s reméljük, hogy közmegnyugvást eredménye- 
zőleg hozhatjuk tető alá. E téren más és újabb teendő napjainkban 
nem áll előttünk. 

Unitárius öntudatosságunk és önérzetességünk terén is érd. - 
mes előhaladást állapíthatunk meg. Ha a multban itt-ott voltak is 
hiányok és fogyatékosságok, ma már a hiányok csökkenését, az 
öntudatosság fokozatos ébredését, terjedését és munkálkodását kell . 
elismernünk. 

Azonban kisebbségi sorsunk áttekintése, s igy a rendelkezé- 
sünkre álló erők mérlegelése terén még ma sem érkeztünk el a ki- 
vánatos belátáshoz, tényeinknek és igényeinknek megfelelő mérsék- 
l séhez E téren ma is tulzott az önérzetesség, az akaratosság, s 
fogyatékos az önfegyelmezettség. Követelőző hangok emelkednek és 
ismétlődnek akkor és ott is, mikor és a hol a hang emelője maga 
is belátja, — vagy legalább is be kellene lássa, — hogy elterve. 
lése nem időszerü s a jobb időkhöz méretezett igénye a vezető- 
ségnek minden odaadó tevékenysége, minden útat felhasználó és 

minden eszközt kihasználó eljárása dacára sem teljesíthető, mert a 
nincs ezidőszerinti áttörhetetlen akadályába ütköztünk. Az önfegyel- 
mezés ilyen helyzetekben alkalmazkodik a lehetőségekhez s tür, 
türelemmel bevárja a lehetőségek kapunyilását. Az önfegyelmezés az 
erőszakolási kisérletezések, a következményekkel nem számoló folyó- 
irati követelőzések, az elégedetlenkedők toborzása és a jobb meg- 
győűzödésre jutás kapuinak bezárása ellen tiltakozik. 

A minden áron érvényesülni akaró akarat és kielégítést köve- 
telő igény követelése nem a megfontolt épitő munkának, hanem a 
kitörni akaró energiának az utvonala. Ez utvonalat taposhatja egy 
elszánt, merész tehetség, melynek repülő szárnyait még nem tépáz- 
ták meg a gyakorlati élet lehetőségei; — de semmiesetre nem jár- 
hatja az örökéletre hivatott egyháznak a szikla alapokra épitő mun- 
kása. A mindeneket kockára tevő merészségnek itt helye nincsen, 
vagy legalább is annak időpontja még el nem érkezett. 

A tudomány maga soha sem lehet tisztán csak tudomány. A 
tudást eredményező kutatás valamely gyakorlati cél elérésére törek- 
vésből ered. A kutatás sikere és eredménye annyi, mennyit a gya- 
korlati életnek használ. Épugy az igazság érzete, sőt tudata még 
nem elegendő azigazság diadalra jutásához. Az érette való küzdelem 
elbukása esetében is megmarad maga az igazság, de tetszhalottá 
válik mindaddig, mig érvényesüléséért ujabb erők nem bocsátkoz- 
nak ujabb és eredményes küzdelembe. Igy kétségtelen, hogy az 
eszmének akaratba öntése a sikerhez még nem elegendő, mert min- 
den dolog az életben az erőn, az eredményt biztosító erőn alap- 
szik. Épitő munkában tehát nemcsak az elgondolás jogos és helyes 
voltát, hanem a kívitelhez szükséges erők rendelkezésre állását is 
számba kell venni. 

Mi ma az erőnek, a kiviteli lehetőségeknek a legkorlátoltabb idő- 
szakát éljük, nemcsak az erős államhatalom meg nem értésének, 
nemcsak az államhatalom érdekében naponként teljesített szolgálataink 
el nom ismerése miatt verejtékezünk, de osztályos társaink részéről 
sem mindig tapasztaljuk azt a jóakaratú támogatást, melyet az erő- 
sebb testvér szeretete a gyengébbnek még kérelem nélkül is nyúj- 
tani szokott. Ma tehát tisztában kell lennünk azzal, hogy elgondo- 
lásaink, terveink és igényeink megvalósítása miatti küzdelmeinkben 
csakis a saját erőnkre, csakis a saját áldozatkészségünkre táinasz- 
kodhatunk s igy csakis a saját erőnk határáig terjedő küzdelmet 

tüzhetünk a ma napírendjére. Ez útat követték bölcs elődeink, kik 
unitárius hitünkért és intézményeinkért átvivták és átélték a meg- 
próbáltatásoknak azokat a végnélküli küzdelmeit, melyek — úgy 
látszik — osztályrészünkbe voltak, vannak és lesznek osztva. Átél- 
ték, mert igényeikben nemcsak mérsékeltek voltak s mert a küz- 
delmek idején mindig egyek voltak s a hagyományos unitárius 
összetartást nemcsak kiérlelték, de midannyiszor érvényesitették és 
értékesítették. A mai egyházi munkás hivatása ez útmutatást hiven 
követni. Engednünk kell szenvedélyességünkből, az elgondolásainknak, 
akaratunknak és igényeinknek a minden módon való érvényesitésére 
irányzott törekvéseinkből. Nyissunk szélesebb látteret a lehetőségek 
mérlegelésére és kitártabb kaput a jobb meggyőződésre juthatásokra, 

Nem az a legnagyobb, ki mást legyőz, hanem az, aki ön- 
magát győzi le. Nemcsak az az érdemes, kinek nevéhez sikerek 
tapadnak, hanem mindazok az érdemesek, kik a sikert hivatást tel- 
jesitő elszánt munkával és áldozatkészséggel biztositották. 

Ezeket az elgondolásokat foglalja magában és domboritotta ki 
a lelkészfelszentelés fogadástétele, kötelezése és esküje és egy jobb 
jövőérti való áldozatos hivatásteljestésre hivta el és kötelezte el 28 
ifjú lelkész afiát a felszentelés. 

Segitse munkájukat az egy igaz Isten segedelme s legyen mun- 
kájukon annak áldása. 

Dr. Ferenczy Géza. 

Az énlakit kerek hetven esztendeje, hogy br. Orbán Balázs 
fölfedezte. A hún örökség után lázasan kutató nagy székelynek két- 
ségkivül ez a fölfedezés volt a legnagyobb öröme és elégtétele. A 
csikszentmiklósi felirat után hiába kutatott. S ime, mintegy jutalom- 
képen, egyszerre csak elébe tünik egy kis unitárius templom mennye- 
zetéről felekezetének klasszikus tömörségű jelmondata: Egy az Isten. 
Azóta sincs népszerübb és közismertebb emléke a hún-székely rovás- 
irásnak. Csak két sor az egész, de tán éppen ezért mindenki ismeri. 
Lexikonok és kézikönyvek facsimilében közlik. Közlik az olvasását is. 
Ha a kétsoros szöveget jobbról balra s alulról fölfelé (!) olvasom, 
ez kerekedik ki : 


Georgyius Musnai. Csak e- 
gy az Isten. Deut(eronomium). VI. 


Szabó Károly fejtette meg így a Telegdi Rudimentái-nak betüsoráva 
s a csikszentmiklósi felirat segitségével. 

A felirat ebben a formában él a köztudatban, lexikonok és 
kézikönyvek ma is így magyarázzák s csak kevesen tudják, hogy 
így olvasni nem lehet és nem szabad, mert szegény Muzsnai uram 
megfordul tőle a sirjában. Szegény feje lehetett akármilyen ,egy- 
ügyű diákos ember", hadd legyen igaza a mult emberöltő nagy 
szaktudósainak, azért mégsem volna szabad akkora analfabétaságot 
föltenni róla, hogy az irással alulról fölfelé halad, előbb a maga 
nevét biggyeszti föl s az egy szó felét átviszi a fölötte álló sorba... 
Nem, Muzsnai csak a megfejtett szövegben ilyen jámborul szerény- 
telen és ilyen bosszantóan analfabéta. A valóságban másképpen áll 


— 217 — 


Az énlaki és konstantinápolyi rovásbetüs felirat. 


a dolog. Meg kell nézni az eredetit. Muzsnai ott a szép bibliai 
jelmondatot az első sorba irja, szinte azt mondhatnók, ritkitott betü- 
vel, az egyes szavak közt nagy hézagot tartva : 


(E)2 yirraszasl street sak 


Helye tehát lett volna az e betü számára is a sorban. S ha 
mégsem irta ki, ez éppen az intelligenciája mellett bizonyit. Tudta a 
leckéjét, tudta, hogy az e-t mássalhangzók előít a rovásirás rende- 
sen nem jelöli. S ha nem jelöli, nem is szakithatja el a mással- 
hangzójától. Különben is az a betü, amelyet Szabó Károly e-nek 
nézett, nem is e, hanem 0. S különben is pont áll utána, mondat- 
záró pont, tehát nem Muzsnai akarja átvinni a felső sorban álló 
gy-hez. Nem, nála a két sor két önálló gondolatsor. A felső a bib- 
liai idézet, az alsó a saját neve: Georgyius Musnai . . . 

Eddig hát rendben volnánk. De mit jelent a Musnai szó után 
következő négy betü? Amint láttuk, Szabó Károly ezt csak-nak 
olvasta. Az olvasás önkényes, mert az a és k ott van ugyan, de a 
cs-nek nyoma sincs. Az az első betü, amit Szabó Károly cs-nek 
olvas, csak j, d vagy i lehet. A negyedik betü pedig, amint láttuk, ó 
Valóságos Kolumbus-tojás tehát a helyes olvasás: Georgyius Musnai 
Jakó (vagy Dakó). 

S hogy olvassák mások, akik eddigelé hozzászóltak ? 

Nemes Ödön, aki legelőbb jelent be ellenvéleményt, a csak 
helyén deák-ot olvas, de az utána álló betüben szintén e-t lát s át- 
viszi a felső sorba a gy-hez. 

Fischer Károly Antal olvassa legelőbb felülről lefelé haladva a 
szöveget. A kérdéses négy betüt pako-nak olvassa, de hozzáteszi: 
nhogy e négy utolsó betü, mely nyilván rövidítés, mit jelenthet, most 
már meg nem határozható". 

Désy Ferenc a négy betüt /énlakán-nak, Debreczenyi Miklós 
djakon-nak olvassa. Legközelebb áll hozzánk Tar Mihály, aki 
de Jákó-t olvas, 

Sebestyén Gyula, a leghivatottabb szakértő, A magyar rovás- 
irás hiteles emlékei című nagy művében (121. 1.) rendre veszi a 
fenti megfejtéseket s egyiket se fogadja el, lemond a megfejtés lehe- 
tőségéről, kimondja az ignorabimus-t : , e pár szóra terjedő rovás- 
irás Szövege — ugymoud — maig sincs s aligha is lesz valaha vég- 

érvényesen. megfejtve". Meg is mondja, hogy a hiba nem a meg- 
fejtőkben van, hanem a Muzsnai csekély irástudományában. Nagy 
büne Muzsnainak szerinte, hogy nála a vég k minden gyakorlattal 
ellenkezve kerül a szó közepére. Minden gyakorlattal ellenkezve ? 
Hiszen a Rudimenta is így irja az akaratod-at s a Bolognai nyelv- 
emlék is a /akab-ot. A vég-k tehát a gyakorlatban nem vég-k. A 
szabályban van hát a hiba, nem Muzsnaiékban. A megfejtőknek kell 
Muzsnaiékhoz igazodni, nem megforditva. Ha Muzsnai a négy betüt 
egybeirta, el kell neki hinnünk, hogy egy szót akart vele jelölni. 
Ha világosan a negyedik betü után rakta ki a pontot, a mondat- 
záró pontot, nincs semmi szükség azon mesterkedni, hogy a pontot 
valahogy a harmadik betü után varázsoljuk. Már pedig Sebestyén 
így tesz. S bár előbb lemondott a megfejtés lehetőségéről s bár a 
negyedik betüt őmaga is inkább o nak nézi, mint "-nek, utólag 
mégis ezzel a kalandos konjekturával kisérletezik : 


Georgyius Musnai én(lakán). 


Nem csoda, ha clvasását senki sem fogadta el. Medicina peior 
morbo. Már akkor inkább maradjon a Szabó Károly olvasása. 
S maradt a Szabó Károly olvasása. Kezdhetjük elölről a találgatást. 
A megfejtetlen négy betüvel. Hogy kell olvasni? Ahogy irva van: 
Jakó-nak, vagy Dakó-nak. 

Ennek az olvasásnak csak egy sebezhető, illetőleg nyitva- 
hagyott oldala van, az első betű. Az, mint mondtuk, lehet j, i vagy d. 
A szövegből magából tehát nem lehet kisütni, hogy melyik a helyes 
olvasás: /akó-e vagy Dakó. Azt egyebünnen kell megtudni. Meg 
kell találni, föl kell keresni Muzsnai György uramat s tőle kell meg- 
kérdeni, melyiket vállalja. A Székelyföldön közkeletű név a Jakó is, 
a Dakó is. Élhet valahol az emléke annak, hogy kettejük közül 
valamelyik Muzsnáról származtatja magát, vagy fordítva, esetl g a 
Muzsnai család tudhat arról, hogy valamelyik ősük eredetileg /akó 
vagy Dakó volt. Az ilyen névcsere, az ilyen kettősnevüség nagyon 
gyakori volt diákos embereknél abban a korban. Elég csak Szent- 
ábrahámi Lombárd Mihályra, Uzoni Fosztóra, Apáczai Cserire stb. 
gondolnunk. Muzsnait is hihatták Musnai Jakó-nak vagy Dakó-nak. 
De őmaga is megjelenhetik bizonyságtételre. Lehetetlenség, hogy ne 
tudjon róla valamelyik egyházközségünk levéltára. 

Az előbbi irányban meginditott nyomozás eddigelé még nem 
vezetett sikerre, de az élő levéltár, Kelemen Lajos előtt még jófor- 
mán ki se mondtam a Musnai nevét s máris megmondta, hol talál- 
hatok rá. Az ő kiváló szaktudása és memoriája juttatott a Visitatio- 
nalis jegyzőkönyvekben a következő adathoz: ,!]n Ecclesia H. Sz. 
Martoniensi Anno 1789. die 1-ma Mensis Maji continuatur visitatio 
Generalis per Reverendissium ac  Clarissimum — Superintendentem 
Stephanum Lazar." — Ez a püspöki vizsgálószék , megvisgállya a 
Templom, Papság és Mesterség Fundussait, Kerittéseit s ezekben 
található minden Ecclesia Epületeit. A Templom kerittését vagyis 
Castélyt felettébb meg romladozott állapottyába, ennek belöll való 
részét Borzafákkal s egyéb haszontalan Csemetékkel felnőttnek káro- 
san találván — —" tovább igy folytatja: ,az Arcus oszlopának 
Északi oldalában vagyon egy négy Szegü, kőből rakott Predikálló 
Szék, mely Predikálló Széknek első részén vagyon illyen irás: 
, Chatedra haec erecta per curam G. D. Sephani (!) WMagni 1613. 
pro tempore huius loci. Existente vero Pastore D Francisco Dalnoki 
Anno 1632. Die 9-ma Men. Julii Gloria Deo." — Ugyan ott festett 
virág között illyen betük Esztendő számmal. I. G. H. A. 1635. 
Ezen Predikálló Szék előtt egy Pulpitus is vagyon, mellyen Szoktak 
állani az Éneklő könyvek, mind a két Nembelieknek Férfiaknak és 
Asszonyoknak ülő Székek boruló. A Templom nap nyugot felöll 
való hátulsó részében keresztül hat festett táblákra készült s virá- 
gokkal ékesittetett kar is vagyon, melyben a Férfi Ifiuság Szokott 
ülni, harmadik tábláján ezen karnak illyen irás olvastatik: Hic 
Chorus per manus Gentium Barbararum Nefarias Turcarum ac 
Tartarorum — destruci(us) In Gloriam Unius Dei Patris denuo 
Renovatus Impensis Georgii Szakats A. D. 1664 A Karnak alsó 
karéján keresztül illyen irás: Per manus D. Georgii Musnai 
Pingebat(ur) eodem Anno Pastore Existente H. Almasien(si) 
Ductore  Praesentis exlstentis Ecclesiae existente Sz. Martoni 
Cognomine Szakats Faber." (546. lap.) 

Mit bizonyit ez a följegyzés ? Bizonyitja azt, hogy Muzsnainak 
nem az énlaki templom kifestése az első és egyetlen remeklése, 
Ime már négy évvel azelőtt kifestette a homoródszentmártoni tem- 
plomot is. Talán mégsem volt hát éppen olyan félmivelt mester- 
ember. Amit azonban még inkább szeretnénk tudni, föltételezett 
második nevét a Georgius előtti D. betű nem dönti el, mert Domini- 

nek olvasandó, nem Dakó-nak. Érdeklődtem természetesen aziránt 
is, nem lehetne-é a följegyzés jellegéből valami egyéb tanuságtételt 
is vonni, de levelemre Zoltán Sándor homoródszentmártoni lelkész 
ezt irja: , A székely községek tizes rendszerének tanulmányozásában 
adatokat gyüjtvén, Libellusunkban felfedeztem már én is, hogy az 
énlaki templom rovásirásos Georgius Musnai-ja itt is hagyott nyo- 
mot. Az a nyom azonban sok más értékessel együtt megsemmisült. 
T. i. 1888-ban a régi templomot lerombolták és újat épitettek, A 
régi templom értékes berendezési tárgyai megsemmisültek."  Musnai 
emlékét tehát itt csak a Visitationalis jegyzőkönyv örzi már. 

Nem érdekesség nélkül való az sem, hogy a két templom 
renoválását sokban egymásra emlékeztető sorok örökitik meg. Az 
énlaki is így szól: Hocce Templum per man(us) noxias inmanum 
Tartaror(um) Anno 1661 in cineres redactum beneficiis et pio erga 
Deum zelo incolarum  lenlakien(sium) et Martonosien(sium) in 
honore(m) uni(us) veri dei lacunare teciu(m) arte pictoria insig- 
nit(um) A 1668 p(er) Geor(gium) Musnien(sem), pastore existente 
Johanne Arkosi. (Sebestyén: A magyar rovásirás, 118. I.) 

Ez a följegyzés is közelebb visz a célunkhoz. Ott áll egymás 
mellett két név: Musnai és Arkosi. Egyik a festő, másik a pap. Ha 
egyforma jellegü nevek volnának, ha a festőnek is olyan családi neve 
volna a Musnai, mint a papnak az Arkosi, helyes és következetes 
latinsággal így kellene szólni: per G. Musnai, pastore J. Arkosi. 
Minthogy azonban a fölirat tudta, amit mi nem tudhatunk, hogy 
t. i. Musnainak csak afféle előneve lehetett a Musnai, nem Mus- 
nainak, hanem Musniensisnek, azaz muzsnainak, Muzsna községből 
valónak vagy származónak irta. Egyéb okok mellett ez is a mellett 
szól, hogy az a kérdéses négy betü Musnai másik nevét, az igazi 
családnevet rejti magában: /akó-t vagy Dakó-t. A felirat helyes 
olvasása tehát : 


(Ejgy az Isten. Deut (eronomium) VI. 
Georgyius Musnai Jakó (vagy Dakó). 


Erős a hitünk, hogy ami ebben az olvasásban még csak vagy- 
lagos, a Musnaiak, Jakók, Dakók segitségével előbb-utóbb  tisztá- 


zódik. 
Ennyit az énlaki feliratról. De ha már benne vagyunk a rovás- 

irás-betüzésben, nem hagyhatjuk emlités nélkül, hogy a konstantná- 
polyi feliratnak is van egy-két földeritésre váró rejtélye. Többek 
között lehetetlen elhinni, hogy Kedei Székely Tamás már 1515-ben 
olyan szép-szabatos magyarsággal tudott volna beszélni, mint vala- 
mi lipótvárosi vagy szamosujvári bankfiu: , Bilaji Barlabás kető 
esztendejik it valt". (Sebestyén: Id. m. 76. I.) Itt a kető-nek és 
valt-nak semmi értelme. Igy javitjuk ki: két ösztendejik it választ 
nem tőn császár. A választ tenni szokott szólás régen, az ösztendő 
re nézve pedig v. ö. Szék. Krón. 27. ösztendő-jét. Az első sor 
utolsóelőtti szava is nagyon vitatható. Sebestyén önkényesen rekon- 
struálja s ennek alapján előbb váratták-nak, később járatták nak 
olvassa. A rekonstruálás fölösleges. Anélkül is világos értelmet ad, 
ha a szó második betüjelét jól megnézzük. A felső hurka a betű, a 
törzséből kinyuló, jobbra és kissé rézsútosan kinyuló kar nem lehet 
más, mint a / betű jele. Azért nehéz fölismerni, mert villájával rézs- 
útosan lefelé fordult, jobbra. Olvasása tehát: játszatták, vagy jád- 
szatták Vitatható végre az utolsó sor inet-je is. Valószinű, hogy itt 
az n iráshiba m helyett, a f pedig inkább szt Az olvasás tehát: 
irtam eszt, vagy: irta en (Olv. és értsd: im, ime) eszt. Az egész 
felirat tehát igy kapna értelmet : 

Ezer öczáz tizenöt esztendőben irták eszt. László király öt 
kevetét játszatták itt. Bilaji Barlabás(nak) két ösztendejik it választ 
nem tón császár Keteji Székel Tamás irtan (olv. irtam) eszt 
Szelém (töjrök császár itet (olv. itt tettj bé száz lóval (értsd : 
minket). 

Az újabban előkerült rovásirások közül a bögözit én is első 
tekintetre Aflya /sten-nek olvastam, de már a székelyderzsi tégla 
sokkal keményebb dió. A Magyar Nyelvben (XXVIII. 226.) közölt 
megfejtés kétségkivül igen szellemes és ötletes de föleg az ötödik 
jele bizony-bizony igen bizonytalan. Lehet derzsi, lehet zsidó, sőt a 
bolognai emlék ent jele után lehet szent-nek is olvasni, Az apapap- 
hoz mindenik talál . . . 

Páljfi Márton 

Dr Borcss György: Uj Theologia és Unitárizmus. A f. éÉv- 
ben egy külsőleg igénytelennek látszó füzet került ki a nyomdából 
a fennti címen. Dr. Boross György unitárius püspök adta ki benne 
nehány korábban megjelent értekezését és tanulmányát. Hogy az irót 
mi vezette régi dolgozatainak egy csokorban való kiadására, arra 
megfelel a könyvecske előszavában. Kár volt régebb nem jőni vele 
ebben a formában, mert értékes és az unitárius irodalomban egy 
olyan hézagpótló mü, ami feltétlenül megérdemli, hogy foglalkozzék 
vele ugy az unitárius világ, mint az a világ, amelyik az unitáriz- 
musban nem lát semmi értéket; söt károsnak vallja azt. 

Aki ezzel a könyvvel foglalkozik s azt ismét és ujból  tanul- 
mányozza, ha unitárius: hitében megszilárdul s ha nem unitárius : 
megtanulhatja belőle nemcsak megismerni az uníitárizmust, hanem 
meg is becsülni azt a szellemi (vallási) mozgalmat, amit ebben a 
szóban foglalhatunk csak össze: unítárizmus. 

Éppen ezért tegye tanulmánya tárgyává ezt a könyvet minden 
unitárius, akár pap, akár világi legyen, mert aki bele tud mélyedni 
annak szellemébe s meg is tudja érteni azt: feltétlenül "nyerni fog. 
Nyerni fog hitet, amit a tudomány nem gyöngit, hanem erősit és 
nyerni fog egyháza iránt szeretetet, ragaszkodást és oly megbecsü- 
lést, ami által érdemesnek fogja tartani nemcsak élni, hanem, — ha 
kell, — meg is halni érte. 

Hosszadalmas volna a dolgozatokkal külön foglalkozni s is- 
mertetésemnek ez nem is célja. Elégnek tartom reáirányitani a figyel- 
met és előre is biztositani bárkit is afelől, hogy nem fogja meg- 
bánni a vele való foglalkozást. Elvezet ez a mű vissza az 
ösforráshoz és megjáratja velünk a vallásos fejlődés minden fo- 
kozatát a babonás világszemlélettől fel egészen a tudományos 

világfelfogásig. Megtanulhatjuk belőle, hogy az unitárizmus nem va- 
lami filozofiai elmélkedés szüleménye, nem is a szükségképeni dol- 
gok egybevetésének következménye, hanem igenis természetes köve- 
telménye a fejlődő emberi léleknek, egyik tartozéka (feltétele) az 
emberi kulturálódás fejlődésének. Olyan hurokat penget benne és 
olyan művészettel, hogy a vallási haladásban és fejlődésben gyö- 
nyörködő lélek ujong örömében. Dr. Boross lelke szárnyalásában 
sehol se találkozik legyőzhetetlen akadályokkal. Minden ellenérvet 
játszva tör össze és akit legyőz, nem semmisiti meg, hanem ma- 
gával ragadja az unitárizmus napfényes világa felé. Egy-egy pilla- 
natig meg-megáll a régi dolgok (mitoszok) romjainál s mint törté- 
neti kulturértekeket felhasználja (mint pld. a 65. old. utolsó ki-be- 
kezdésénél is), de ezt távolról sem azért teszi, hogy  bizonyitson 
velük valamit a mát illetőleg, hanem csak azért, mert azok valami- 
kor mindent jelentettek s még ma is sok embernek nyujtanak lelki 
táplálékot. Ebben hasonlit némileg dr. Masznyik Endréhez. De csak 
hasonlit, mert lényegében nagyon is távol áll tőle. Mert amig Masz- 
nyik elmegy a való tények megállapításáig és mégis megmarad a 
hitben dogmatikusnak, addig Boross a való tényekre épiti a hitet 
is. Mert csakugyan ugy van az, hogy vagy igaz valami s akkor 
ragaszkodom hozzá vagy nem igaz s akkor nem sorozom be való 
értékeim közé. 

Még csak egyet iktatok ismertetésembe, amire a mű szelleme 
jogosit fel. Tudniillik azt, hogy reánk, unitáriusokra mondják, hogy 
mi nem is vagyunk keresztények. Ez elég komoly vád s ha nem 
tudnánk védekezni ellene, elég nagy bajt jelentene reánk nézve ma, 
amikor a tömegek nem sokat törődnek a vallással, (mert nem ré- 
szesülnek a mai kulturléleknek megfelelő vallásos nevelésben) és csak 
egy-egy ortodox főpap mondja vagy mondatja ki az itéletet rólunk, 

De hála Istennek, meg tudunk felelni és be tudjuk bizonyitani 
a vád alaptalanságát. Csak két dolgot emlitek meg a magunk vé- 
delmére. Mi határozza meg valakinek a keresztény voltát? Az-e, 
hogy vakon hiszen a zsinatok által megállapított dogmákban, vagy 
pedig az, aki csak a jézusi eszmevilágot ismeri el fontosnak ? Vagy 
hogy másként tegyem fel a kérdést: Az-e a Jézus követője, aki a 
mondák és legendák Jézusában való hitet vallja fontosnak, vagy 
pedig az, aki az ember Jézus felséges tanításait és példáját tartva 
szem előtt, az Isten és az emberszeretetben találja az élet legfőbb 

örömét? Ha a dogmák és legendák előtérbe helyezése a keresztény. 
jelleg, akkor mi unitáriusok csakugyan nem vagyunk keresztényeki 
De ha a jézusi eszmevilág megélése jellemzi a keresztényt, akkor 
valahogy úgy fordul a dolog, hogy az unitáriusok valóban keresz- 
tények, azaz: Jézus követői. Annak a Jézusnak követői, aki még 
azt sem engedte meg, hogy őt jónak nevezzék, mert miként mondá : 
, csak az Isten jó." De a történeti Jézus semmitől sem irtózott job- 
ban, mint a dogmától, mert ő a tökéletesedésben látta az ember 
igazi célját. A tökéletesedésre, azaz : az igazságra törekvésnek útjá- 
ban a dogma becsapja az ajtót és megállásra kényszerit. S ha az 
emberiség nem tudta volna kiszabaditani magát a dogmák béklyói 
alól, bizony az emberi civilizáció ma is ott szenderegne valahol a 
középkor sötétségében s ma is vigan égetnék a boszorkányokat. 

S hogy a kereszténység csödjéről ma annyi szó esik, annak 
nem az unitárius kereszténység az oka, hanem azok a keresztények, 
akik strucc módjára beledugva tartják fejüket a dogmák homok- 
jába, nem akarnak tudomást szerezni arról, hogy az emberiség már 
rég kilépett a régi ezredévek bölcsőjéből és a saját lábára állott. 

Sokat beszélnek a keresztény vallás ellenségeiről és nem ve- 
szik észre, hogy nem a jézusi szeretet és a világban élő és mun- 
kálkodó Istenség ellen történik a támadás, hanem azok ellen a dog- 
mák ellen, amelyeket Jézus is elvetne, amelyek akadályozzák az 
embert szabad fejlődésében, lelke szabad szárnyalásában és az Isten- 
nel való közvetlen egyesülésében. 

A mi házunk ajtójára Jézus irta fel a jeligét: a betü megöl, 
a lélek megelevenit. Mi hisszük, hogy aki Jézus ellen megalkuszik, 
hogy megtartsa életét, elvesziti azt; de aki Jézusért vesziti el éle- 
tét, megtartja azt. 

Az unitárizmus és a tudomány nem ellenségei egymásnak. A 
tudomány vivmányai az ember vivmányai a tudatlanság és baboná- 
val szemben. És amit a tudomány elér és elérni igér, az az unitá- 
rizmus erősödését is jelenti, mert közelebb viszen az élő Istenhez. 
Az igazi tudomány és az unitárizmus kezet-kézbe tesznek és úgy 
igyekeznek boldogítani az embert. A tudomány az értelem, a vallás 
az érzelem világában vitézkedik. Az igazi tudomány az értelem mel- 
lett tisztítja az érzelmeket is s az igazi vallás az érzelem mellett 
szankcionálja az értelem vivmányait is. 

Mivel én ezt a jézusi unitárizmust látom csillogni a dr. Boros 

György püspök úr emlitett dolgozataiban, azért arra ismételten is 
felhívom a figyelmét mindenkinek, akit illet. Árkosi Tamás. 

A kolozsvári unitárius kollegium története. Ez előtt pár 
évvel, mikor dr. Gál Kelemen 40 évi szolgálat után teljes erejében 
és munkabirásában a tanári kathedrától megvált, dr. Boros György 
püspök a Ker. Magv. 1932. évi 1. számában nyilt felhivást intézett 
hozzá, melyben azt fejtette ki, hogy reá vár a kolozsvári unitárius 
kollegium történetének a megirása. Dr. Gál — bár előre a feladat 
nagysága miatt aggódva fogadta e felhívást — megbarátkozott. a 
gondolattal, s mint mindent életében, ezt is komolyan fogta s teljes 
erővel hozzákezdett a munka megirásához. Azóta az ugynevezett 
, nyugalom" éveinek nagy részét a könyvtárak és levéltárak fülledt 
levegőjében töltötte. Állandóan kutatott és keresett. Felkutatta mind- 
azokat az emberileg lehető történelmi nyomokat, amelyek az ősi 
kollegium multjának megvilágitásához vezettek. Fáradságos és lelki- 
ismoretes munkájának eredménye az, hogy ma készen van a régóta 
várt és sok önfeláldozást kivánó nagy munka. Dr. Gál ez által 40 
éves tanári és 25 éves igazgatói munkájára a koronát tette fel. Aki 
ismeri az ő pedáns pontosságát, az meg lehet győződve arról, hogy 
itt is komoly és lelkiismeretes munkát végzett. A mű már külső ter- 
jedelmében is imponáló. mert amennyiben a kéziratból megitélhető, 
mintegy 30—35 nyomtatott iv lesz. De belső tartalmát áttekintve, 
egy csaknem eddig ismeretlen új világ kapui tárulnak ki előttünk. A 
mü hat főrészből áll u. m I. Egyháztörténelmi háttér. II. Igazgatás. 
III. Tanulmányok rendje. IV. Rendtartás. V. Igazgatók. VI. Tanárok, 
Eme förészeken belül megelevenedik előttünk több mint 350 esz- 
tendő képe, amelyben látjuk a szenvedések és megpróbáltatások 
sorozata mellett azt a lelkes és önfeláldozó munkát, amelyet őseink 
ez intézet érdekében kifejtettek. Megelevenednek előttünk az áldo- 
zatok, melyek szellemi és anyagi téren fennmaradását, jóhirnevét 
biztosították. Látjuk a letünt századok szellemi áramlatait, pedagógiai 
hullámzásait, az ifjúság lelki világának változásait. És látjuk benne 
kicsinyben egyházunk egész történelmét, mert a kollégium és egyház 
mindig össze volt forrva. 

Dr. Gál Kelemen megtette kötelességét, Most rajtunk van a 
sor, hogy a mű napvilágot láthasson. Az egyház aligha van abban 
a helyzetben, hogy egymagában elbirja a kiadás költségeit. De any- 
nyian vagyunk ez ősi alma maternek édes gyermekei Erdélyben és 

Magyarországon, annyi lelkes tanitvány részesült dr. Gál Kelemen 
önfeláldozó tanári és igazgatói munkájának az áldásaiban, hogy ha 
összefogunk, a siker rövidesen biztositva lesz. A kollégium  vén- 
diákjaitól nem csak azt várjuk, hogy egy példányra előfizetnek, ha- 
nem azt is, hogy mindenki a maga körében más előfizetőket is 
gyüjtsön. A mű árára vonatkozólag egyelőre határozott tájékoztatást 
nem adhatunk. De rövidesen gyüjtőiveket fogunk szétküldeni avval 
a szives kéréssel, hogy minden unitárius véndiák igyekezzék az in- 
tézet és annak 25 éves igazgatója iránti háláját azáltal leróni, hogy 
nemcsak maga előfizet erre a műre, amely kellemes és tanulságos 
olvasmánynak igérkezik, hanem jó barátai és ismerősei körében is 
nyerjen meg egy pár előfizetőt. Mennél több előfizetőt hozhatunk 
össze, annál kevesebbre tehetjük a két vaskos kötetet kitevő mű 
árát. Mi hisszük, hogy a tanulói évek feledhetetlen emlékei s az 
intézet iránt érzett gyermeki hálánk mindnyájunkat sarkalni fognak, 
hogy e nemes ügyet együttes erővel győzelemre vigyük. 

Száznegyven év a székelykeresztúri unitárius főgim- 
názium történetéből. Irta: Gálfalvi Sámuel tb. igazgató. 

Csak most hagyta el a nyomdát ez a csinos kiállitású érde- 
kes könyv s máris az érdeklődés központjában van és méltán, 
mert a sokat szenvedett unitáriusoknak székelykeresztúri főgimná- 
ziuma csakugyan számot tarthat a figyelemre. Ezt az iskolát ugyanis 
a székely nép szive vágya hozta létre, szive vérével épitette fel és 
táplálta s táplálja most is. A könyv az iskola történetének régebbi 
részét a Sándor János müve alapján tárgyalja gondos áttekintéssei, 
ahol a Sándor János műve végződik, ott eredeti kutatásokkal adja 
elő az iskola történetét, építését, fejlesztését, bénső életét és minden- 
nemü küzdelmeit. Az iskola életéről, szabadelvű szelleméről igen 
érdekes képet találunk benne. Ebben az iskolában sokan tanultak 
más felekezetű és nemzetiségű tanulók is, akik éppen abban a sze- 
retetben részesültek, mint az unitárius tanulók. Az iskolának régi 
óhajtása volt, hogy teljes főgimnázium lehessen, alig érte el azonban 
ezt a fokozatot, a nagy háború befejezése után már a leépítés kér- 
dése foglalkoztatja az egyházi vezetőséget. Író befejező szavaiban 
amellett tör pálcát, hogy a kultura szempontjából ennek az unitárius 
főgimnáziumnak is fönn kell állania, mert a kultura fontossága azt 
követeli. Ez a könyv a székelyföldi kulturtörténetnek igen érdekes 
és fontos bizonysága. Szerző nagyon jót tett ennek a megirásával, 

A gondosan megirt könyvet olvasóink szives figyelmébe ajánljuk. 
Kapható a székelykeresztúri unitárius főgimnázium előljáróságánál. 
Ára 40 leu. (bp.) 

Dr. Iván László: , A vallási és nemzeti eszme". Budapest. 
1934. Ára 30 fillér. 30 old. 

Kiváló munkatársunknak ilyen cimen jelent meg csinos füzet- 
ben az a történetbölcseleti felolvasása, melyet Budapesten a nem- 
zeti ifjak klubjában tartott. A folyóiratunkból már jól ismert magas 
nézőpontból tárgyalja mind a vallási mind a nemzeti eszmét. Eles 
kritikával kiséri mind a kettő történelmi fejlődését, s a végén Isten- 
ben és az evangélium szellemében látja azt a nyugvópontot, mely a 
kettő között összhangot teremt. Az ifju lélek szent hevülete lobog 
végig az egész füzeten. Éppen ezért megbocsátjuk neki még azt a 
forradalmi hangot is, amellyel a mult nemzedékek vallási hagyaté- 
kát , hazugságnak, az önzés, álnokság és szemforgatás undoritó ke- 
verékének" mondja. (16 I.) 

Dr. Téth György : , Új világ küszöbén". Kolozsvár, 1934. Je- 
les munkatársunknak fennti címen folyóiratunkban közölt tanulmánya 
különlenyomatban is megjelent. A mélyen járó dolgozat markáns vo- 
násokban mutat rá a mai társadalom hibái és fogyatkozásai mel- 
lett a kibontakozás utjára és lehetőségeire. Ezért nemcsak tudomá- 
nyos, hanem gyakorlati értéke is van. 

Dr. Iván László: , Az unitárius ifjuság szerepe a többi ke- 
resztény ifjuság soraiban". Kolozsvár, 1934. 

A Keresztény Magvető füzeteinek 15-ik számaképpen jelent 
meg szorgalmas munkatársunknak Budapesten tartott konferencia- 
beszéde, melyben az unltárius ifjuság elébe mágasan szárnyaló esz- 
ményeket állit. Melegen ajánljuk a füzet tanulmányozását különösen 
unitárius ifjuságunk figyelmébe. 

. Lelkészszentelés Székelykereszturon. Régen nem láttunk 
annyi intelligens unitárius embert összeseregelve, mint amennyi ösz- 
szejött Székelykereszturra a f. évi szept. 2—3-ra hirdetett zsina- 
tunkra, s a veie kapcsolatos egyháztársadalmi gyüléseinkre. Már 
aug. 31-én hullámzott a sokaság a piacon. Izgatottan várta az el- 
nökség megérkezését, ami az napon a délutáni órákra volt jelezve. 
A piacon és a gimn. épülete előtt állitott diszkapuk is jelezték, hogy 
itt nagy ünnep van készülőben. Valóságos diadalmenet volt a püs- 
pök bevonulása az állomástól a gimnáziumig eső hosszu utvonalon. 
Az állomásnál eredeti székely ruhába öltözött lovasbandérium várta, 
ahol az egyházkör vezetősége fogadta a rőpásztort. A hosszu me- 
net, amelyben a püspök kocsija előtt a délceg székely ifjak lovas- 
serege, utánna pedig a kocsik és gyalogosok sokasága haladt előre, 
a piacon állított diszkapu előtt megállott, ahol a község és várme- 
gye részéről üdvözölték az egyházfőt, amelyre Boros püspök szi- 
vélyesen válaszolt. A gimnázium előtt álló diszkapunál Ütő lelkész 
fogadta lelkes beszéddel. Minden jel azt mutatta, hogy a rendező- 
ség szépen előkészítette a zsinatot, hogy szeretettel fogadták a fő- 
pásztort és hogy egy történelmi nevezetességü szép és népes zsSi- 
natot tartunk, amelyre a papszenteléssel kapcsolatosan egyetlen tár- 
gyul az évek óta sürgetett szervezeti reform-javaslat tárgyalása volt 
kitüzve. 

A zsinat napját megelőző szept. 1-én délelőtt a lelkészkör min- 
den zavaró körülmény nélkül megkezdette tanácskozásait s folytatta 
délig. Azonban már a kora délutáni órákban hihetetlen hirek ke- 
rengtek arról, hogy nem fogják a zsinat tartását megengedni, annak 
dacára, hogy az egyházkör vezetősége teljes garanciát vállalt a ren- 
dért. A hir mégis valónak bizonyult. A lelkészkörnek délutáni foly- 
tatólagos gyülése közben értésére adták Pál Dénes elnöknek, hogy 
minden gyülésezés be van tiltva. Ugyanezf tudatták a zsinat rende- 

zőségével is. Csendőrök cirkáltak a gimnázium épülete előtt, akik 
még a kisebb csoportosulást is szétzavarták. A lelkészkör szétosz- 
lott, A Dávid Ferenc Egyletnek szépen előkészített jubiláris ünne- 
pét, amely szintén szept. 1-én délutánra volt tervezve, megtarlani 
nem lehetett. Az összes ünnepségekből csupán a papszentelés volt 
megtartható. De az előre elkészitett programmon az a változtatás 
történt, hogy a szept. 3-ra kitüzött papszentelést, szept. 2-án, va- 
sárnap tartottuk meg. 

Csak most tünt ki valóban, hogy milyen sokan összegyültünk 
a zsinatra. A templom szorongásig telve volt. Százan meg százan 
kiszorultak onnan. Akik be nem fértek, azok a lelkész udvarán cso- 
portosultak. Megkezdődött az istentisztelet és urvacsora osztás két 
helyen. A templomban az alkalmi istentiszteretet Vári Albert dékán, 
mig a 28 uj lelkész felszentelését Dr. Boros György püspök végezte 
a szokásos módon. Urvacsorai ágendát a templomban Bálint Ödön 
mondott. A lelkészi udvaron az istentiszteletet Fazakas Béla abrud- 
bányai lelkész végezte, mig urvacsorát Pál Tamás dombói lelkész 
osztott. A közös ebédet délután 4 óráig be kellett fejezni, minden 
pohárköszöntés nélkül. A délutáni istentiszteletet Fekete Lajos ür- 
mösi lelkész végezte. j 

A vezetőség, mihelyt a betiltó rendeletet tudomására hozták, 
azonnal Dr. Szent-Iványi József főgondnok, Dr. Abrudbányai Ede 
és Dr. Gál Miklós parlamenti képviselőkből álló küldöttséget me- 
nesztett a király Ofelségéhez Kolozsvárra, aki akkor éppen itt tar- 
tózkodott, hogy a sérelmes intézkedést visszavonassák. Azonban 
hiában való volt egész napi lótás-futásuk. Őfelsége közelébe nem 
juthattak. Az eredménytelenségről telefonon értesitették a türelmet- 
lenül várakozó vezetőséget, mire a csalódott nagy közönség egy ki- 
nos emlékkel szivében szétoszlott. 

Tanévmegnyitás. Ünnepélyes keretek között nyitották meg 
a tanévet Kolozsvárt mind a Teológiai Akadémián, mind a főgim- 
náziumban. Az előbbi tanévmegnyitás október 1-én volt a disz- 
teremben, amely alkalommal az ifjúság éneke után imádkozott Szent- 
Iványi Sándor. Megnyitót mondott Vári Albet dékán. A kijelentés- 
ről felolvasást tartott dr. Varga Béla. Üdvözlő beszédet mondott 
dr. Gál Kelemen f. ü. gondnok, melyben a gyakorlati lelkészképzés 
fontosságát hangoztatta. Végül a püspök úr meleghangú lelkesitő 
beszéde zárta be a szép ünnepélyt. Beiratkozott a négy évfolyamra 

összesen 26 hallgató, akik közül 3 rendkivüli, 3 leány és 2 külföldi. 
— — A főgimnázium megnyitója szeptember 16-án volt, amikor az 
ifjúság éneke után imádkozott Benczédi Pál vallástanár, megnyitót 
mondott Gálffi Zsigmond igazgató s a püspök úr lelkesítő beszéd- 
del zárta be az ünnepélyt. A főgimnáziumba beiratkozott 184 nö- 
vendék, a mult évi 178-al szemben, akik közül 124 unitárius, a mult 
évben volt 126. Az I. osztályban van 36, kik közül 24 unitárius. 


Segesvár Ebben a gyönyörü fekvésü városban, mely kultu- 
rális és kereskedelmi szempontból is számottevő hely, örömmel 
tapasztaljuk az unitárizmus fokozatos meggyökerezését, Az unitárius 
egyházközségnek eddig is volt szép lelkészi lakása s avval kapcso- 
latos imaháza. Azonban ezt az imaházat nem lehetett véglegesnek 
tekinteni az állandóan szaporodó hivek részére. Azért a nyáron, 
részben a várostól kapott telken s annak anyagi támogatásával, a 
növekedő létszámnak megfelelő kedves templomot épitettek s azt 
már tető alá is hozták. Mennyivel másképpen fogad és támogat 
Segesvár egy templomépitési ügyet, mint Brassó tette ! 

Dr Barabás Béla, a kolozsvári unitárius kollégium egyik 
legöregebb véndiákja, 1934 május 28-án elhunyt. Eletében is min- 
dig nagy szeretettel beszélt az ösi alma materről s emlékirataiban 
is kegyeletesen emlékezik meg annak nemes szelleméről. A többek 
között ezeket írja: ,En mindig hálával gondolok az unitáriusok 
kolozsvári főtanodájára és volt tanáraimra, akik  megszerettették 
velem a tanulást, belém nevelték a kötelességtudást s jóakarattal 
irányították a szárnypróbálgatásaimat. Dacára, hogy katholikns val- 
lásu vagyok, de sohasem éreztem megkülönböztetett bánásmódot, 
egyforma gondossággal formálták lelkemet s készítették elő az életre." 
Saját elismerése szerint őt a mi Ősrégi kollégiumunk tette emberré, 
amely nemcsak meghatoita, hanem felrázta közömbös  gondolkodá- 
sából az ő fiatal lelkét, úgy hogy a gyenge és rossz tanulóból egy- 
szerre jó diák lett. 

A Szabadelvü Kereszténység és Vallásszabadság Nem- 
zetközi Társulatának XI kongresszusa Kopenhágában. 
Folyó év augusztus 14—19. napjain folyt le ez a nagyjelentőségü 
gyülekezés, amelyen mintegy 20 millió ember nevében 341 kikül- 
dött és tag jelent meg, nem számitva ide a nagyszámu érdeklődőt. 
Ausztráliát kivéve, minden földrészről megjelentek a szabadelvü egy- 
ház képviselői és kongrssszusi tagjai, hogy résztvegyenek abban a 
szellemi élvezetben, amelyet az előadások nyujtottak, másfelől pedig 
továbbépítsék a Társulat megujhodó s mind szélesebb köröket ma- 
gába ölelő szervezkedését. Maga a Társulat tudvalevőleg unitárius 
alapítás s most is amerikai és angol unitárius testvéreink közül je- 
lentek meg a legnagyobb számban. Rajtuk kivül azonban képviselve 
voltak a föld minden részén élő szabadelvü vallásos csoportok. Az 

új elnök Alfred Hall sheffieldi lelkész lett. A liberálizmus jelentését 
ez a kongresszus a következőképen értelmezte: a vallásos liberáliz- 
mus szigoruan megkülönböztetendő a gazdasági és politikai liberá- 
lizmustól, amelyekkel nem áll szükségképeni kapcsolatban. A libe- 
rálizmus a vallásban a vallásszabadság elvének az elfogadását je- 
lenti és a testvériség lehetőségét a hitvallás azonosságára való 
tekintet nélkül. Í 

Gyászhirek Székely Tihamérné sz. Fehér Anna élete 47-ik, 
házassága 22-ik évében hosszas és súlyos szenvedései után junius 
16-án, Magyarsároson megnyugodott. Hüséges feleség, szerető édes 
anya, jó testvér és áldottlelkü rokon volt, akinek nehéz kereszt ju- 
tott e földön osztályrészébe. De hisszük, hogy ama jobb hazában 
megtalálja hüsége jutalmát. Nyugalma legyen csendes! — Barabás 
Lajos a sz.-kereszturi főgimnázium ny. tanára hosszas szenvedés 
után 84 éves korában junius 25-én elhunyt. Mint lelkész kezdette 
pályáját, de azután tanár lett. Mindkét helyen a pontos kötelesség- 
teljesítés, a puritán becsületesség és odzadó hüség jellemezték 
munkálkodását. Igy szolgálta 59 évig az egyházat és iskolát. 
Felesége és gyermekei mellett a tanitványok serege áldja emlékét. — 
Benczédi Pap László nyug. vasuti főellenőr, unitárius egyh. taná- 
csos, 77 éves korában julius hó 7-én Székelyudvarhelyen elhunyt. 
Példaadó becsületességgel futotta meg szép, földi pályáját. Az evan- 
gélium útmutatása szerint élve, Istent lélekből imádta s embertársait 
szivből szerette, Utóbbi időben a székelyudvarhelyi egyházközségnek 
oszlopos tagja volt. Emléke áldott. — Ozy Kiss Mózesné szül. 
Kilyéni Róza életének 67-ik, özvegységének 23-ik évében hosszas 
szenvedés utáá szeptember 13-án Kökösben kiszenvedett. Egy sze- 
rető sziv szünt meg dobogni. Dolgos kezekből estek ki a munka 
eszközei. Gyermekei, testvérei és unokái áldják drága emlékét. Kiss 
Jenő homoródkeményfalvi lelkész édesanyját, Benedek Gábor kökösi 
lelkész anyósát gyászolja az  elhunytban. — Özv. szenterzsébeti 
Szakáts Károlyné szül. martonosi Gálffy Mária élete 83-ik évében 
szeptember 23-án Székelyudyarhelyen lelkét visszaadta teremtőjének.. 
A marosvásárhelyi vértanu, Gálffy Mihálynak volt a leánya. Nemes 
egyszerüség, szivjóság és kedves humor mély vallásos érzéssel és 
emberbecsüléssel párosult benne. A székelyudvarhelyi templom épi- 
tése és felszerelési munkálataiban tevékeny részt vett. Legyen csen- 
des pihenése. — Özv Török Pálné, a székelyudvarhelyi egyház- 
községnek kezdettől fogva lelkes és oszlopos tagja, a különböző 
társadalmi intézményeknek munkálója, Székelyudvarhelyen meghalt. 
Végrendeletében 10.000 leut hagyott szeretett egyházközsége javára. 
Szeretettel őrizzük emlékét. 


Szerkesztésért felel: VÁRI ALBERT. 

